
GETE DIBADJIMOWIN. 

1. Gi-ojitong aki. 

Apitchi waieshkat kawin bapish gego gi-aiamagas- 
sinon. Mi eta Kije-Manito, nijike ga-aiad, kaginig gi- 
aia, kaginig dash gaie ta-aia. Gri-ikito dash Kije-Ma- 
nito: „ Grijig aki gaie ta-aiamagadon“; hli dash geget 
gi-aiamagak. 

Iw dash aki keiahi gi-kashkitibikad. Kije-Manito 
daijh gi-ikito: „Ta-wasseiamagad“; pabige dash gi-was- 
sei’ nagad. 

Kije-Manito o gi-ojiton iw wejawashkwabaminag- 
wak gijig aiapitchi-onijishing. 

Iw dash aki keiabi kakina gi-misiwessin iw nibi; 
mi dash Kije-Manito ga-iji-nanawinang nibi gaie dash 
aki. Iw dash aki o gi-ijiton tchi sagakimagak anotch 
gego mashkossiwan, anibishan gaie maniwidjig miti- 
gog tchi sagakiwad. 

Kije-Manito dash o gi-ojian gisisson, tibikigisisson, 
gaie anangon tchi aianid ima kibitwe-gijig. Ima dash 
akikang o gi-ojian bineshiian tchi babamissenid, gigoian 
dash tchi baba-makwashiwenid nibikang, gaie dash 
awessiian tchi dajikenid ima ogidakamig. Kakina o 
gi-ijian tchi neningotwewanagisinid, aiabe-aiaan gaie 
noje-aiaan. Apitchi ishkwatch o gi-ojian bejig ininiwan, 

ga-ijinikanadjin dash Adam, gaie bejig o gi-ojian ikwe- 
wan, ga-ijinikanadjin dash Eve. 



Igiw dash nitam anishinabeg gaie anjeniwag o gi- 
kitchitwawinawan Kije-Maniton gaie o gi-migwetchiwia- 
wan iw gi-ojiigowad gaie gi-ojitonid iw aiapitchi-oniji- 
shing gijig gaie gisisson gaie dasli kakina gego, gaie 
dash tchi daji-nitawiginid ima aking anotch beshigen 
dagosinidjin bineshiian gaie dash kakina gego bakan. 

2 . Owanatch kitigan. 

Waieshkat Kije-Manito o gi-assan Adaman gaie Evan 
kitchi kitiganing ga-apitchi-onijishininig, mi dash iw 
edaming: „Grwanatch kitigan.“ Ima dash kitiganing 

gi-patakisowag anotch maniwidjig mitigog, gi-agodjino- 
wad memiskwansodjig mishiminag, gaie anotch bakan 
ketchi-apitendagwak maniwang, gaie gi-aiawan anotph 
beshigendagwakin kaiagige - bishkakonegin wabigonin, 
gaie bineshiiag gi-minotagosiwag ima kekabe-gijig gaie 
ga-iji - wawangawisiwad naningim gi-boniwag gaie gi- 
namadabiwag onindjining Adaman gaie Evan. Pag- 
wadj matchi awessiiag kawin gi-aiassiwag ima ldtiga- 
ning. Mishibijig gaie makwag gaie dash bakan non- 
gom metchi-awessiiwidjig kakina gi-wawangawisiwag 
iwapi ima kitiganing; kawin ningot o gi-dodawassi- 
wawan iniw nwakisinidjin awessiian gaie ewakaniwi- 
nidjin. 

3. Iiije-Manito o gi-ganasoman nitam anishinaben. 

Adam gaie Eve gi-apitchi-minawanigo-bimadisiwag 
ima gwanatch kitiganing. Kawin bapish o gi-kiken- 
dansinawa kotagitowin; apitchi gi-minawanigosiwag. 
Kije-Maniton gaie o gi-minigowan tchi midjiwad ka- 
kina gego aiapitchi-onijishing maniwang ima gwanatch 
kitiganing; bejig eta mitigon o gi-ginaamagowan tchi 
midjissigwa ima egodenig mitigong; nawaii sa pataki- 
sogoban aw mitig ima kitiganing. Kije-Manito o gi- 
inan: „Kego amwakegon igiw mishiminag egodjingig 
ima mitigong, kishpin amwegwa, ki ga-nibom.“ 

4. Netamissing bataclowin. 

Goma go minik o gi-babamitawawan Kije-Maniton 
Adam gaie Eve. Ningoting dash gijigak Eve gi-bi-ija 
ima patakisod aw mitig Kije-Maniton ga-ganasomigo- 
wadjin, mi dash ima wabamad ginebigon agodjininid 
mitigong. Kawin dash tibishko o gi-ijinawassin ejinago- 
ginid wendjita-ginebigon, matchi-manito sa aw gine- 

bigong ga-ijinagwiod. Aw dash ginebig o gi*ganonan 
Evan, gi-inad: „Kishpin mano amweg aw mishimin 
genaamagoieg tchi amweg, kawin geget ki ga-nibos- 
sim; kishkinjigowan sa ta-pakishkawan tchi nibwakaieg 
tibishko Kije^Manito eji-nibwakad.“ 

Eve dash o gi-debwetawan iniw ginebigon, awa- 
shime dash weweni o gi-nanagatawabaman iniw mishi- 
minan egodjininidjin ima mitigong iw eji-minwasonid; 
iw dash ginwenj gi-ganawabamad, eshkam gi-inendam 
odeing: 0, anin eji-onijishid aw mishimin, gaie anin 
eji-minopogosigwen! Gregapi dash o gi-odapinan bejigo- 
minag mishiminan, mi dash gi-amwad. Adaman dash 
o gi-nandoman gi-minad bejigominag mishiminan, mi 
dash gaie win gi-amwad. 

5. Baslianjeogowin netamissing batadowm. 

Api go ga-amwawad Adam gaie Eve iniw mishimi- 
nan, geget pabige gi-pakishkaniwan oshkinjigowan, 
kitchi bakan dash gi-ijiwebisiwag iw dash ga-inenda- 
mowad. Gi-kitchi-segisiwag dash api waiabandamowad 
iw ejiwebisiwad gaie ga-ijitchigewad; gi-wabandisowag 
sa pingwashagidiwad, gi - kitchi-agatchiwag dash, mi 
dash ga-iji-kasotawawad Kije-Maniton ima megwm 
mitigoki. 

Win dash Kije-Manito misiwe eiad gaie kaldna 
gego waiabandang, kakina o gi-wabaman weweni. O 
gi-inan dash Adaman: „Iw gi-dodaman ga-ginaamonan, 
mi ge-ondji-manadak ow aki; ta-bi-sagakiwag sa mi- 
nessagawanjig gaie missanashkog kin ondji; ki ga- 
kitchi-anoki tchi wi-ondji-bimadisiian; ki gad-abwes ki 
katigwang tchi bwa amwad pakwejigan. Aking gi- 
ondji-ojitchigade kiiaw, neiab dash ki gad-akiw.“ Mi 
dash Kije-Manito ga-iji-agwiad Adaman gaie Evan 
awessiwaianan. 0 gi - sagidinan dash ima gwanatch 

kitiganing, anjeniwan dash o gi-assan ima ishkwande- 
ming ga-takonaminidjin ishkote-ajaweshk ondji tchi 
gashkitossigwa minawa tchi pindigewad. 



Adam gaie Eve geget gi-kitchi mawiwag iw ondji wa- 
bandamowad eji-kitchi-kitimagiidisowad gi-agonwetawa- 
wad Kije-Maniton. Geget dash gi-ijiwebadini ga-igowad 
Kije-Maniton. Minessagawanjin gaie missanashkon mi- 
siwe gi-sagakiwan aking. Adam gaie Eve gi-kitchi-anoki- 
wag tchi wi-ondji-bimadjiidisowad ima aking. Nibiwa 
awessiiag wewangawisipanig gaiat nongom gi-matchi- 
awessiiwiwag, naningim dash o gi-mawinanawan, gaie o 
gi-gidamwawan kawin eta go widj awessiiwiwan gaie go 
anishinahen. Adam gaie Eve o gi-aianawa nibiwa kota- 
gitowin binish dash gi-nibowad gaie gi - ningwaondwa 
akikang. 



















_ e 


6. Kije-Manito gi-wawindamage ged-agwashiii- 

genidjin. 

Iwapi gi-apitchi -kashkendamog nitam anishinabeg. 
Nawatch dash tchi iji minwendamowad, Kije-Manito 
ow o gi-inan iniw ginebigon tchi bwa nagadaminid ima 
gwanatch kitiganing: „Ikwe o ga-gigishkawan abino- 
djiian, mi dash aw ge-jajakondibeshkok.“ 

Mi dash ima Kije-Manito nigan gi-windamawad ni- 
tam anishinaben iw ningoting tchi wi-ondji-ijinajawad 
wedi gijigong tibinawe Ogwissan Jesusan oma aking, 
tchi bi-nigiigod dash kitchitwa Marian gagangowini- 
djin, api dash gi-ininiwid tchi nibod tchibaiatigong 
kinawind ondji, ima dash o nibowining tchibaiatigong 
tchi ondji agwashimad kakina anishinaben, iw ga-iji- 
dibenimigowad matchi maniton gi-bata-ijiwebisiwad. 

7. Kain gaie Abel o pagidjigewiniwa. 

Adam gaie Eve gi-onidjanissiwag, gi-ogwissiwag 
gaie gi-odanissiwag. Kain gaie Abel mi sa igiw ga- 
mamawi-sasikisidjig endashinid iniw onidjanissan aw 
Adam. Kain gi-mashkawisi gi-kitigewininiwi, Abel dash 
gi-manishtanishiwininiwi. Abel gi-mino-ijiwebisi, Kain 
dash gi-matchi-ijiwebisi. Abel nibiwa o gi-aiawan we- 
nijishinidjin manishtanishan, Kain dash o gi-nitawigito- 
nan wenijishingin maniwangin ima o kitiganing. 

Iw dash eji-jawendjige-minigowad Kije-Maniton, mi 
ga-ondji-inendamowad tchi migwetchiwiawad Kije-Ma- 
niton, mi dash ga-ondji-ojitowad pagidjigewinikanan, 
ima dash wi-pagidinamawawad migiwewin Debendjige- 
nidjin. Abel o gi-pagidjigenan netami-niginidjin gaie 
awashime wenijishinidjin o manishtanishiman. Kain 
gaie win netawigitodjin ima o kitiganing nawatch we- 
nijishininig maniwaninigin o gi-pagidjigenan. 

O gi-mino-odapinamawan dash Kjie-Manito Abelan 
o pagidjigewinini, Kainan dash o pagidjigewinini kawin 
o gi-mino-odapinamawassin, mi dash iw Kain ga-ondji- 
gagawenimad oshimeian gaie gi - nishkadisi gi-pangis- 
singwewinagosi gaie. 

8. Kain o nissan oshimeian/Abelan. 

Kije-Manito o gi-inan Kainan: „"W egonen wendji- 
nishkadjingwewinagosiian gaie wegonen wendji-nishka- 
disiian? Kishpin mino-ijitchigeian, ki ga-sagiin gaie kin 
eji-sagiag kishime; kishpin dash matchi-ijiwebisiian, mi 
ge-ondji-bashanjeogowisiian.“ Kain dash kawin o gi- 
pisindansin od ikitowinini Debendjigenidjin, eshkam o 
gi-kijaweniman gaie oshimeian. 

Ningoting dash gijigadinig o gi-mino-ganonan oshi- 
meian, tibishko sagiad mi endodawad. Od inan dash: 
„Ambe, babamosseda, ijada kitiganing. K Aw dash meno- 
ijiwebisid Abel geget o gi-widjiwan, ganage gego iji- 
nanisanenimassig. Api dash eni - dagwishinowad kiti- 
ganing, Kain mi ga-iji-gwashkwanodawad oshimeian 
Abelan, mi dash gi-nissad. 

9. Kije-Manito o bashanjewan Kainan gi-nishiwenid. 

Iwapi dash Debendjiged o gi-bi-ganonan Kainan, 
gi-inad: „Anindi aiad kishime Abel?“ Kain dash ana- 
midon bekish gi-nakwetam: „Kawin nin kikenimassi; 
nin nange genawenimag nishime?“ Kije-Manito ow o 
gi-inan: „Anin ga-ijitchigeian? Kishime o miskwim nind 
ondji bibagimigon oma aking. Kongom dash mi ge- 
ondji-jingendagosiian gaie ge - ondji - manabamewisiian 
oma aking. Apine ki ga-babamadis misiwe aking, kawin 
ningotchi ki ga-mikansin bisan tchi abiian. a Kain dash 
apine o gi-ojiman Debendjigenidjin, apine mojag gi- 

babamadisi misime aking, kawin o gi-mikansin tcbi 
anwebid. 



10. Gi-moshkaang aki. 


Api dash baiataininid Kain onidjanissan, kawin awa- 
shime gi-mino-ijiwebisissiwan win dash ga-ijiwebisid. 
Gregapi dash kakina anishinabeg gi-apitchi-matehi-ijiwe- 
bisiwag, mi eta bejig gi-mino-ijiwebisid Noe ga-ijini- 
kasod, gi-mino-ijiwebisiwan gaie o widigemaganan, gaie 
onidjanissan gaie ossimin. 

Kije-Manito dash gi-ikito : „Kakina nin ga-banadjiag 
metchi-ijiwebisidjig, mi eta Noe ge-bimadjiag, gaie wi- 
wan, gaie ogwissan gaie ossimin.“ Kije-Manito dash 
o gi-inan iniw meno-ijiwebisinidjin ininiwan Koeian tchi 
ojianid kitchi nabagissagon tchi ojitonid dash kitchi 

wakaigan tchi ijinagwadinig kitchi nabikwaning, awa- 
shime tchi mitchanig gaie awashime tchi ginwanig eia- 
nigokwag dash kitchi wakaigan. 

Geget anawi gi-sanagadini ga-igod Kije-Maniton Noe, 
minotch dash pabige gi-madjita gi-anokid; ningotwak 
dash dasso-bibon gi-dajita gi-ojitod iw kitchi nabikwan. 
Kije-Manito mi ga-ondji-inendang, mano Noe ningotwak 
dasso-bibon tchi dajikang iwnabikwan, mano anishinabeg 
apine tchi wabandamowad, gegapi dash tchi anwenin- 
disowad. Kawin dash gi-anwenindisossiwag, mi dash 
Kije-Manito ga-iji-gagansomad Koeian tchi bosiad beba- 
missenidjin bineshiian neningotwewan nabe-aiaan gaie 
noje-aiaan, gaie kakina awessiian, pagwadji-awessiian 
gaie ewakaniwinidjin, kakina mamawi tchi bosiad awes- 

siian memindidonidjin gaie bebiwijiinidjin gaie tchi 
bositod tcbi debissenig ge-midjinid tchi gawanandansigwa 
dash. Apitchi ishkwatch dash Noe gaie wiwan, gaie 
ogwissan, gaie ossimin gi-bosiwag ima kitchi nabik- 
waning. Debendjiged dash agwatching o gi-ondji-gibak- 
waan iw kitchi nabikwan. 

Mi dash Kije-Manito ga iji-gimiwanitod oma aking, 
nimidana dasso-gijig nimidana gaie dasso-tibik ga-iji- 
kitchi-gimiwang, tibishko ishpiming ondji sigidjiwang 
nibi mi ga-ijiwebak, kakina dash enigokwag aki gi- 
moshkaan, tibishko kitchigaming gi-ijinagwad, gaie 
anishinabeg gi-apitchi-segisiwag ano akwandawewag wa- 
gidigamig gaie mitigong, binish igo ishkwatch gi-ani- 
akwandawewag aiapitchi - aishpagin wakaiganan gaie 
wadjiwing tibishko eji-wabandaming oma masinibiigadeg. 
Graie dash bekish tchi wabandamang iw keiabi go binish 
ishkwatch gi-ani-iji-matchi-ijiwebisiwad igiw anishinabeg, 
nashke aw bejig o bikwakonindj od ijinoan iniw ogiman 
ga-enimishkagodjin gi-akwandawenid ima mitigong iw 
epitch nishkiigod gaie epitch kijawenimad. Minawa 
bejig sesagisid wi-wanitossig iw od aiiman keiabi o 
takonan ningo mashkimod joniian. Minawa bejig ano- 
kiwinini weweni jingishin ima akikang iw wi-mino- 
nibad gaie wi - anwebid. Ikwe bejig anawi geget 
ishpiming iji jibinikeni, kawin dash ondji ijitchigessi 
tchi nanandomad Kije-Maniton tchi jawenimigod, mi 
eta wendji-dodang mawid gagwanissagendang iw jai- 
gwa tchi ishkwa-bimadisid. Kakina dash iw o ma- 
wiwiniwa igiw anishinabeg kawin ningot gi-inabadas- 
sinini. 

Eshkam dash gi-moshkaan binish kakina gi-nikibig 
maiamawi-ishpadinagin wadjiwan, mi dash kakina ani- 
shinabeg gaie kakina awessiiag gi-dapinewad nibikang. 
Mi eta Noe gaie dash minik ga-widj-bosimigod iina 
kitchi nabikwaning ga - bimadisidjig. Iw dash kitchi 

nabikwan anjeniwag o gi-baba-ganawendanawa weweni 
bisan tchi baba-aiamagak ima wagidibig. 

11. Noe pagidjige tchi migwetchiwiad Kije-Maniton. 

Api dash jaigwa kakina ga-nibowad metchi-ijiwebi- 
sidjig anishinabeg, mi gi-ishkwa-gimiwang, mi dash iw 
gi-ani-madji-iskateg pepangi binish dash kakina gi-iska- 
temagak ima aking, iw dash kitchi nabikwan ningotchi 
gi-bagwissin wadjiwing. Mi dash Kije-Manito gi-inad 
Noeian tchi pakakonaminid iw kitchi nabikwan, gaie 
tchi sagaamowad win gaie wiwan, gaie onidjanissan, 

gaie ossimin gaie dash kakina awessiiag. Noe dash 
gi-ijitchige ga-igod Kije Maniton, mi dash ga-iji-ojitod 
pagidjigewinikan, ima dash o gi-pagidinamawan Kije- 
Maniton pagidjigewin, gi-otchitchingwanigabawid eni- 
gokodeed dash o gi-mamoiawaman iw gi-bimadjiigowad 
wiwan gaie dash onidjanissan, gaie dash hekish o gi- 
wawindamawan Kije-Maniton kaginig apine tchi wi- 
mino-ijiwebisid. 

Apitchi dash o gi-minwendamian Kije-Maniton, mi 
dash Kije-Manito gi-ojitod nagweiab ima anakwadong 
enandenig. Mi sa ga-ondji-ojitod apitchi weweni tchi 
wabandainang gaie tchi mikwendamang gi-nishkiigod 
metchi-ijiwebisinidjin anishinaben, gi-ondji-dapinead ka- 
kina nibikang bemadisinidjin, gaie dash iw gi-ondji- 
jawenimad Noeian ondji o mino-ijiwebisiwinini. Naningim 
ki wabandamin iw nagweiab wenijishing anotch enan- 
demagak, memindage api eshkwa-gimiw T angin. Ki da- 
wi-ondji-mikwendamin dash kaginig iw Kije-Manito gi- 
ondji-mino-ganawenimad meno-ijiwebisinidjin, gi-bashan- 
jewad dash metchi-ijiwebisinidjin. 

12. Noe gi-nandotang' tchi sanagisinid ogwissan 

Cham. 

Noe gi-nissinigoban ogwissan Sem, Cham, Japhet. 
Ningoting dash kigijeb Cham gi-bi-ija ossan o papagi- 
waianegamigoning. Mi dash iw wabamad ossan keiabi 
nibanid gaie dash pingwashagidoshininid, kitchi-kijate- 
nigoban sa. Api dash Cham waiabamad iw ejishininid 
iniw ossan, o gi-bapian, gaie dash o gi-awi-nandoman 
iniw widjikiweian gaie winawa tchi wabamawad iniw 
ossiwan. Igiw dash nij kawin gi-minwendansiwag be- 
kish gi-segisiwag gaie kawin gi-matchi-inendansiwag. 
Mi dash bejig ga-iji-agwanaodisod kitchi-babisikawagan, 
gi-ajeosse dash gi-nasikawad ossan iw wi-wabamassig 

iw pingwashagidoshininid, mi dash ga - iji - agwanawad 
ossan iw kitchi-babisikawagan. Api dash Noe gwesh- 
kosid gaie kekendang iw ga-ijiwebak gi-ikito: „Kije- 
Maniton o ga-minigon Cham sanagisiwin, winawa Sem 
gaie Japhet Kije-Maniton o ga-jawenimigowan; Cham 
kaginig o gad-anokitawan iniw widjikiweian.“ Kije- 
Manito dash geget gi-ijitchige iw ga-ikitod Noe. Cham 
gi-anotaganiwiwan onidjanissan gaie go o gi-dibenimi- 
gowan Seman gaie Japhetan binish iko gi-ani-aianike- 
oosheinid. 

13. GU-banadjitong Sodom Comorrha gaie. 

Api ga-ishkwa-moshkaang aki, Koe gaie onidjanis- 
san eniwek nomag gi-mino-ijiwebisigwaban. Panima 
dash minawa eni-batainowad eshkam o gi-wanenimawan 
Kije-Maniton, mi dash anotch gi-bata-ijiwebisiwad, me- 
mindage gi-matchi-ijiwebisigwaban endanakigobanenag 
ima iniw nij odenawan ga - ijinikadegin Sodom Go- 
morrha gaie. Kakina gi-apitchi-matchi-ijiwebisigwaban, 
memindage gi-kitchi-bishigwadj-ijiwebisiwag. Iwapi dash 
bejig inini ga-kitchi-mino-ijiwebisid danakigoban besho 
ima Sodoming ga-ijinikasod Abraham. Ningoting dash 
gijigak Kije-Manito o gi-inan Abrahaman: „Iniw nij 
odenawan Sodom Gomorrha gaie nin ga-banadjitonan, 
o batadowiniwan sa nin bibagimigowanan wedi gijigong 
iw tchi ondji-bashanjewagwaA Abraham dash nwan- 
dang iw gi - k.itchi-segisi gaie gi-kashkendam. Ano 
matchi-ijiwebisinigobanen ima endanakinidjin, potch 
dash o gi-sagian iw gi-owidj, danakiwemaganid. Mi dash 
ga-ondji-inad Debendjigenidjin: „Kakina na mamawi ki 
ga-banadjiag metchi-ijiwebisidjig gaie meno-ijiwebisi- 
djig? Kishpin mikawindwa nanimidana meno-ijiwebi- 
sidjig iniw nij odenawan, kawin na ki da-ondji-bimadji- 
tossinan iniw odenawan meno-ijiwebisidjig ondji?“ De- 

bendjiged dash gi-ikito: „Kishpin mikawindwa nanimi- 
dana meno-ijiwebisidjig iniw nij-odenawan, kawin nin 
ga-banadjitossinan; kawin dash gi-aiassiwag nanimidana 
meno-ijiwebisidjig ima odenang. Abraham dash keiabi 
o gi-gaganodamawan iniw anishinaben, gi-inad Deben- 
djigenidjin: „Kishpin midasswi eta mikawindwa meno- 
ijiwebisidjig, kawin na ki da-ondji-bimadjitossinan iniw 
odenawan?“ Debendjiged dash gi-ikito: „Kishpin midat- 
chiwad meno-ijiwebisidjig, kawin nin ga-banadjitossinan 
iniw odenawan. Kawin dash potch gi-midatchissiwag 
meno-ijiwebisidjig iniw nij kitchi odenawan, kakina gi- 
kitchi-bishigwadj-ijiwebisiwag. Abraham dash kawin 
minawa o gi-gagwedjimassin Debendjigenidjin. 

Debendjiged dash ningotode eta o gi-mikawan 
meno-ijiwebisinidjin ga-ijinikasonidjin Lot, Abraham od 
oshiman. Kije-Manito dash o gi-ininajawan nij anjeni- 
wan iw tchi banadjitonid iniw odenawan. Lot dash o 
gi-nasikagon iniw anjeniwan, mi dash gi-ganonigod, 
gi-igod: Sagaan kejidine oma odenang, Kije Manito sa 
o wi-banadjiton ow odena. Lot dash kejidine o gi- 
nagadan iw odena mi go iw ani-wabaninig gi-widjiwad 
o widigemaganan gaie nij odanan. Anjeniwan dash o 
gi-windamagowan gi-igowad: „Enigok madjag, kego aba- 
nabikegon, kishpin abanabieg ki ga-nibom.“’ 

Lot dash o widigemaganan gi-abanabiwan; sesika 
gi-nibo gaie mi ga-iji-gwekinagwadinig wiiaw jiwitaga- 
nabik sa iw ga-patakideg, kawin keiabi anishinabeng 
gi-ijinagwassissini wiiaw. Mi dash Kije-Manito ga-iji- 
gimiwanitod ishkote gaie osawi-makate. Kakina dash 
gi-tchagidewan iniw odenawan gaie kakina ima enda- 
nakidjig gi-tchagisowag. 

Ima dash gi-ategobanen iniw odenawan mi nongom 
endagog jiwitagani - kitchigami ejinikadeg nibowini- 
kitchigami. Nongom dash osawi-makatewan iw kit- 
chigami, mi dash iw wendji-manadak iw nomaia giwi- 



taii ima gaie wendji-akosiwinikag. Kawin awessi gaie 
anishinabe o gashkitossin tchi daji-bimadisid ima. Go- 
tamigwendagwad iw bashanjeogowin ga-ondji-gashkita- 
masong ima kitchi batadowining tchi ondji-kikinoama- 
gowad dash winawa kakina iw tibishko eji - bata - iji- 
webisidjig. 

14. Abraham o pagidjigewin. 

Iwapi dash Sara, mi sa Abraham wiwan, gi-og- 
wissi, gi-kitchi-minwendam dash; Isaak dash o gi-ijini- 
kanan ogwissan. Geget gi-kitchi-onanigwendamog nai- 
enj, apitchi dash weweni o gi-nitawigiawan Isaakan. 
Kingoting dash Kije-Manito o gi-inan Abrahaman: 

„Ambe pagidinamawishin ldgwiss Isaak, nishi wedi 
wadjiwing\“ Abraham dash pabige gi-inendam wi-ba- 
bamitawad Kije-Maniton. Anawi naningim Kije-Mani- 
ton o gi-igon: „Ta-kitchi-batainowag kojisheiag; eji- 
batainowad anangog ishpiming gijigong, mi kojisheiag, 
kid aianike-kojisheiag gaie ged-iji-batainowad“; o gi- 
igon. Kongom dash od igon: „Pagidinamawishin ldg- 
wiss, nishi.“ 

Kawin dash bapish Abraham gi-matchi-inendansi; 
mi eta ga-inendang tchi dodang ga-igod Kije-Maniton. 
Mi dash ga-iji-madjinad ogwissan Isaakan wadjiwing. 
Ba-oditamowad dash wadjiwing, Abraham weweni o 
gi-atonan missan, Isaakan gaie ogitchaii o gi-assan, 
mokoman dash o gi-odapinan wi-nissad ogwissan, wi- 
pagidinamawad Kije-Maniton. 

Iwapi dash anjeniwan o gi-bi-ganonigon ishpiming 
ondji, ow gi-igod: „Abraham, Abraham, kego nissaken 
kigwiss. Jaigwa ki kikenimig Kije-Manito eji-songen- 
daman mojag tchi babamitawad . . . Gfeget ki jawen- 
dagos, Kije-Manito ki kitchi sagiig; gaie dash koji- 
sheiag, gaie kid aianike-kojisheiag ta-kitchi-batainowag; 
anangog ishpiming gijigong eji-batainowad, mi ged-iji- 
batainowad kid aianike-kojisheiag.“ 

15. Josepli atawenij ijiwina hakan aking. 

1 . 

Isaak mojag gi-kitchi-mino-ijiwebisi, weweni o gi-ano- 
kitawan Kije - Maniton. Api dash ga-ininiwid, o gi- 
odapinan meno-ijiwebisinidjin ikwewan, Rebeka ga- 
ijinikasonidjin. Gi-nijiwan dash Isaak ogwissan, mi sa 
Esau gaie Jakob. Kitchi bebakan gi-ijiwebisiwag igiw 
nij. Esau mojag nopiming gi - babamadisi, gi-baba,- 
giossed; Jakob dash gi-bekadisi, manishtanishan gi- 
ganawenimad. 

Midasswi gi-ashi-nijiwan Jakob ogwissan, Joseph 
dash gi-ijinikasowan nawatch ga-mino-ijiwebisinidjin. 
Iw dash Joseph gi-mino-ijiwebisid gaie mojag gi-ba- 
bamitang, mi awashime win ga - ondji - sagiigod ossan 
gaie o gi-ojitagon apitchi wenijishing babinsikawagan, 
anotch ga-inandenig mi dash iw ga-ondji-kijawenimigod 
iniw ossaieian. 

Ningoting gijigadinig megwa mamawi baba-ashama- 
wad o papaiwan od awakanini, Joseph ossaieian dash 
gego ga-iji-kitchi-matchi-dodaminid, Joseph dash geget 
gi-ldtchi-kashkendam iw ondji, mi dash ga-iji-windama- 
wad ossiwan ondji minawa tchi ijitchigessinig ossaieian, 
mi dash iw ga-ondji-nishkenimigod ossaieian gaie ka- 
win wika minawa o gi-mino-ganonigossin. 

Chipp. 


2 , 

V 


2 . 

Ningoting dash Joseph mamakadj gi-inabandam, mi 
dash ga-iji-windamawad ossaieian, gi-inad: „Nashke 
ginin ga-inabandaman. Nin gi-inabandam sa daji-tata- 
kobidoiang pakwejiganashkon ima kitiganing; iniw dash 
nin pakwejiganashkoman gi-pasigwimagadon, mi dash 
ga-iji-patakidemagak, iniw dash kid aiimiwan, mi ga- 
iji-jagashkitamowad iniw nind aiiman.“ Ossaieian dash 
o gi-igon: „Kin ina ki-gad-ogimakandawimin ? Nin ga- 
bi-ijamin na tchi bi-jagashkitagoian ima enassamiian ? “ 
Awashime dash o gi-kijawenimigon gaie o gi-jingeni- 
migon ossaieian. 

3. 

Josepli dash ossaieian ningoting gijigadinig wassa 
gi-baba-ijawan gi-nagadaminid endawad, baba-ganawe- 
nimanid od awakaniwan, win dash Joseph o gi-widj’ 
aiawan ossan. 0 gi-igon dash ossan: „Taga, nandone 
kissaiag, awi-wabam anin eji-aiawagwen gaie awaka- 
nag.“ Joseph dash pahige gi-pasigwi mi dash gi-mad- 
jad. Api dash wedissad iniw ossaieian, wassa od on- 
sabamigon bidassamossed, mi dash ekitonid: „Nindigo 
sa mi aw badassamossed neta-inabandang; taga pin- 
djwebinada ima gete wanikaning, ki gad-ikitomin dash: 
matchi awessiian o gi-nissigon. 

Api dash Joseph ba-odissad ossaieian, mi ga-iji-na- 
wadinigod gi - gisikwanigod iw o babinsikawagan iw 
anotch enandenig, mi dash ga-iji-pindjwebinawad ima 
gete wanikaning; ondaibaniwanogoban iw wanikan, na- 
naita dash kawin gego aiassinogoban nibi; mi dash 
ga-iji-onabiwad wissiniwad. 

Iwapi dash gi-bi-dagwishinog meiagisidjig wassa 
wendjibadjig atawewininiwag ijiwidowad anotch anoka- 
djigan ima Egypting, bimiwidonid od aiimiwan igiw 
pekwawigangig awessiiag. Bejig dash iniw Joseph os- 
saieian nawatch pangi mino-deegoban, mi dash enad 
iniw anind: „Wegonen ge-gashkitoiang, kishpin nissang 
aw kishimenan? Awashime da-onijishin nindawa ata- 
weiang, anish kinawind sa kishimenan aw.“ Mi dash 
eji-nakwetamowad igiw anind: „Geget ki debwe." Api 
dash ba-dagwishininid iniw atawewininiwan, mi ga-iji- 
gkljwebinawad Josephan ima gete wanikaning, mi dash 
gi-atawewad nijtana dasswabik joniian. Joseph o ma- 
wiwin gaie o nanandomowin kawin ningot gi-inabadas- 
* sinini. Igiw dash meiagisidjig atawewininiwag o gi- 
madjinawan Egypting. 

16. Joseph aia Putiphar endad. 

Igiw dash atawewininiwag o gi - atawenawan Jo- 
sephan ima Egypting; bejig ketchitwawisid inini o gi- 
gishpinanan, Putiphar ga-ijinikasod. Aw dash Joseph 
apitchi weweni o gi - anokitawan debenimigodjin gaie 
gi-apitchi-gwaiakwadisi. Kije-Maniton o gi-widokagon 
gaie dash gi-minosseni kakina eni-ijitchiged, mi dash 
ga-ondji-sagiigod iniw debenimigodjin, o gi-assigon dash 
kakina win tchi niganisikandang iw endanid. 

Aw dash Putiphar wiwan gi-matchi-ijiwebisiwan, o 
gi-wikwatchian Josephan tchi kitchi bata-ijiwebisinid. 
Win dash Joseph kawin o gi-jagodjiigossin iw gagwe- 
dibeningewin. Ow dash o gi-inan iniw ikwewan, Puti- 
phar wiwan: „Anin ge-iji-gashkitoian tchi ijitchigeian 
iw kitchi batadowin enassamid nin Kije-Manitom?“ Mi 
dash ga-iji-kitchi-nishkadisid aw metchi-ijiwebisid ikwe. 
Api dash degwishininid o widigemaganan o gi-mamana- 
djimotawan, gi-inad o widigemaganan: „Aw Joseph nin 
gi-wikwatchiig tchi matchi dodaman/ Putiphar dash 
o gi-debwetawan wiwan, mi dash ga-ondji-matchi-doda- 
wad Josephan meno-ijiwebisinidjin, gi-assad gibakwa- 
odiwigamigong. 

17. Joseph aia gibakwaodiwigamigong. 

Joseph dash gi-gibakwaigaso ima gibakwaodiwiga- 
migong mamawi nibiwa gebakwaigasonidjin. Kije-Ma- 
niton dash kawin potch o gi-wanenimigossin ima ano 
gibakwaigasod. 0 gi-ineniman sa tchi mino dodagonid 
iniw nagani-ganawenimigowadjin ima gibakwaodiwiga- 
migong, mi dash iw ga-ondji-pagidinamagod iniw ge- 
nawenimigowadjin win dash tchi ganawenimad kakina 
ekgabwaigasonidjin. Iwapi dash nij gaie ima gi-gi- 

bakwawawag kitchi ogima Pharao enokitagodjin, mi sa 
bejig nagan-siginamagodjin jominabo o minikwadjiga- 
ning, minawa dash aw bejig mi nagan-pakwejiganika- 
godjin. 

Nmgoting dash tibikadinig naienj gego gi-inaban- 
damog, mi dash iw garondji-kitchi-kashkendamowad. 
Kegijebawagadinig dash Joseph gi-pindige ima aianid 
baba-wabamad gebakwaigasonidjin, mi dash ga-iji-wa- 
bamad iw kashkendaminid. 0 gagwedjiman dash: „¥e- 
gonen wendji-kitchi-kashkendameg nongom gijigak?“ 
Mi dash ekitonid: „Kaienj gego nin gi-inabandamin, 
kawin dash nin kikendansimin, wegotogwen wendji- 
inabandamowangen, kawin gaie nin mikawassiwanan aw 
ge-windamawiiangidiban.“ Joseph dash od inan: „Taga, 
windamawishig iw ga-inabandameg; magija Kije-Manito 
nin da-iji-wasseiendamiig iw dash tchi anikanotamamban 
dash iniw kid inabandjiganiwan.“ Mi dash geget gi- 
windamawawad iw ga-inabandamowad. Apitchi dash 
weweni o gi-windamawan iw wendji-inabandaminid. Ow 
sa od inan iniw jominabo nagan-ganawendaminidjin: „Gri- 
nissogwanagak neiab kitchi ogima ki ga-bonigidetag, 
gaie neiab ki ga-ijitchige ejitchigeiamban iko sigina- 
mawadiban jominabo ima o minikwadjiganing.“ Mi 
dash geget ga-ijiwebadinig iw ga-inad Joseph. Gra-nis- 
sogwanagak sa, mi gi-odjitchissenig iw gijigad api ga- 
ondadisid aw kitchi ogima Pharao; gi-kitchi-wikonge 
dash, nibiwa o gi-wikoman bemadisinidjin. Iwapi dash 
sesika o gi-mikweniman bejig iniw enokitagopanin iw 
gibakwaigasonid, iniw igo nagan-siginamagopanin jomi- 
nabo ima o minikwadjiganing, mi dash wewib gi-iji- 
tchiged tchi awi-pakakonimind tchi sagisiimind ima gi- 
bakwaodiwigamigong, neiab dash minad iw enanokini- 
pan iko jominabo siginamagod ima o minikwadjiga- 
ning. 

18. Joseph od anikanotan ga-inahandang Pharao. 

1 . 

Jaigwa dash ga-nijo-kikinonowagak iwapi Pharao 
gaie win gego gi-inabandam. Ow sa gi-inabandam ni- 
bawid tchigisibi. Ima dash o wabaman nibikang bi- 
ondji mokissenid nijwasswi noje-pijikiwan apitchi weni- 
jishinidjin gaie waninonidjin ga-agwatanid dash ima 
sibing, mi dash baba-wissininid ima wa-ojawashkwash- 
kanig. Minawa dash anind o wabaman iniw noje-piji- 
kiwan nijwasswi bi-ondji-mokissenid ima sibing, apitchi 
kopasinagosinid gaie pakakadosonid. Igiw dash peka- 
kadosodjig mi ga-iji-amwawad iniw waninonidjin. Mi 
dash api gi-goshkosid Pharao. Minawa dash gi-ani- 
niba, mi dash minawa enabandang wabamad pakweji- 
ganashkon patakisonid iw dash nijwatching iji baked- 
jiginid apitchi onijishinid gaie moshkine miniwinid. 
Minawa dash nijwatching iji bakedjiginid gi-maskina- 
gosiwan gaie kawin miniwissiwan. Igiw dash maiaskina- 
gosidjig o gi-amwawan iniw wenijishinidjin. Mi dash 
minawa gi-goshkosid Pharao. Kegijebawagadinig dash 
mi gi-nandomad kakina nebwakanidjin ininiwan misiwe 
eianidjin ima od akiming, mi dash ga-iji-windamawad 
iw ga-inabandang. Kawin dash awiia o gi-gashkitossini 
tchi windamagod wegonen iw wendji-inabandang. 

2 . 

Iwapi dash aw kitchi ogima nagan-ganawendami- 
nidjin iw menikwed jominabo o gi-mikweniman Josephan 
keiabi gebakwaigasonidjin, mi dash enad kitchi ogiman: 
„Ima gibakwaodiwigamigong aia bejig oshkinawe; ga- 
nabatch o da-gashkiton tchi windamokiban. Ningoting 
sa nin gi-inabandamin gego, nin gaie ki nigani-pakweji- 
ganikewininim ima megwa gi-gibakwaigasoiang; apitchi 

dash gwaiak nin gi-windamagonan iw ga-ondji-inaban- 
damang. K 

Mi dash kitchi ogima ga-iji-anokid Josephan tchi 
binimind ima enassamid. Ow dash o gi-inan: „Nin gi- 
inabandam sa gego, kawin dash awiia o gashkitossin 
tchi anikanotangiban iw enabandaman, nongom dash nin 
nondam iw eji-nibwakaian gaie go tchi gashkitoiamban 
iw sa tchi anikanotaman iw ga-inabandaman. <4 Joseph dash 
weweni beka o gi-nakwetawan: „Nin tibinawe kawin nin 
da-gashkitossin, Kije-Manito sa nin ga-widokag tchi win- 
damonan iw enabandaman iw sa eji-nandawendaman.“ 
Mi dash Pharao eji-windamawad iw ga-inabandang. 

Joseph dash od inan kitchi ogiman: „Igiw nijwasswi 
waninodjig noje-pijikiwag gaie igiw wenijishidjig pakweji- 
ganashkog mi sa ikitowinagak: nijwasso-kikinonowin ta- 
kitchi-nitawiginon kitiganan; kawin wika gi-ijiwebassi- 
non iw ge-ijiwebak. Igiw dash nijwasswi pekakado- 
sodjig noje-pijikiwag gaie igiw nijwasswi pakwejiga- 
nashkog maiaskigidjig, mi sa wa-ikitowinagak: mi sa 
minawa nijwasso-kikinonowin ta-kitchi-bakadewinani- 
wan; kawin sa bapish ta-nitawiginsinon kitiganan, mi 
dash tchi kitchi bakadewinaniwang misiwe oma dana- 
kiwining. Iw dash ge-apitchi-nitawiging kitiganan nij- 
wasso-kikinonowin nenibiwa ta-ani-ishkossemagad gego 
endasso-kikinonowin. Da-onijishin dash, ketchi-ogima- 
wiian, anonad nebwakad inini ge-mawandjiad dash iniw 
pakwejiganiminan ge-ni-ishkossenidjin endasso-kikinono- 
win tchi baba-assad atassowigamigong, iw dash tchi wis- 
siniwad anishinabeg api ge-bakadewinaniwang.“ 

19. Od ishpendagosiwin Joseph. 

Kitchi ogima Pharao geget gi-kitchi-minwendam gaie 
gi-mamakadendam, mi dash enad Josephan: „Ta-mikawa 
na awiia bekanisid inini ge-iji-moshkineshkagod Kije- 

Manito o nibwakawin, kin dash eji-nibwakaian ? Mn- 
dawatch kin kid onabamin tchi niganisiian oma nind 
akiming Egypting. Ge-inakonigeian kakina mi ge-iji- 
webisiwad nind anishinabewag.“ 

Mi dash kitchi ogima gi-gisikang onindjing od titi- 
binindjibison, mi dash ga-iji-bisikonad Josephan onin- 
djining, gaie o gi-bisikonan apitchi wenijishing bisikagan 
gaie o gi-nabikonan ossawa-joniia-nabikagan, mi dash 
ga-iji-assad aiapitchi-bishigendagosinidjin od odabanan 
tchi baba-mibaigonid, bejig dash tchi bimi-niganid bekish 
dash tchi bimi-bibagid, bimi-ildtod: „Mi aw Joseph 
aiapitchi-niganisid; oma ta-iji-manadjia tibishko kitchi 
ogima eji-manadjiind. K 

















































25 


c-,-- ■ li'- 


20. Joseph ossaieian ijawan Egypting. 

1 . 

Joseph dash ga-ikitod mi geget ga-ijiwebak. Mj- 
wasso-kikinonowin sa geget gi-kitchi-nitawiginon kiti- 
ganan misiwe. Joseph dash o gi-baba-mawandjian pa- 
kwejiganiminan atassowigamigong. Api dash ga-ish- 
kwasseg iniw nijwasso-kikinonowinan gi-mikwiging kiti- 
ganan, mi dash gi-madjisseg nijwasso-kikinonowin kitchi 
manesiwin gaie kitchi bakadewin misiwe ima danaki- 
wining, mi dash Joseph gi-pakakonang atassowigamigon 
gi-ashamad dash pepangi iniw Egypting endanakinidjin, 
gaie dash bakan aking endanakinidjin o gi-bi-nasikagon 
bi-gishpinananid pakwejiganiminan. 

Ima dash gaie danakiwining Kanaan gi-bakadewi- 
naniwan, mi dash Jakob ga-ondji-inad ogwissan: „Egyp- 
ting ijaiog, awi-gishpinadoiog ge-midjiang tchi gawanan- 
danšiwang dash.“ Mi dash gi-madjanid Joseph ossai- 
eian, gi-ani-midatchiwag dash. Bejig dash egashiid, 
Benjamin ga-ijinikasod gi-ishkwi endawad; ossiwan sa 
o gi-ishkonigon gi-inenimigod: magisha ningotchi ta- 
nondeshin, wassa sa gi-ijawag. 

2 . 

Joseph dash ossaieian weweni gi-dagwishinon; kawin 
gego gi-ani-ijiwebisissiwag. Api dash ba-odissawad Jo- 
sephan, kakina o gi-jagashkitawawan, kawin dash o gi- 
nissitawinawassiwawan, win dash pabige o gi-nissita- 
winawan, gaie dash pabige o gi-mikwendan mewija ga- 
inabandangiban. Gaie dash gi-inendam wi-kikenimad 
ossaieian namandj nongom ejiwebisinigwen endogwen 
jigwa tchi anwenindisonid. Mi dash iw kekenindissin- 
gin ga-ondji-dodawad, gaie kawin o gi-mino-ganonassin, 
gi-inad: „Anindi wendjibaieg? Gwaiak ki bi-nandawa- 

tom; ki baba-wabandanawa ejinagwak ow aki gimodj.“ 
Mi dash eji-nakwetagod bekish kifcchi segisinid: „Kaw'in 
iw ijiwebassinon ekitoian, debenimiiang; kakina nin 
mino-ijiwebisimin gaie nin wanaki-bimadisimin. Nin 
bi-ondji-ijamin eta bi-gishpinanangidwa pakwejiganiini- 
nag. Nind ondjibamin ima Kanaan ejinikadeg aki; 
nind ashi-nijiminabari midasswi, egashiid dash keiabi 
aia endaiang, o widabiman nossinanin, aw dash bejig 
(oma nomag gwinawi-inendamog wa-ikitowad) -gi-nibo.“ 
Mi dash eji-ganonad: „Geget nin debwe iw eninagog: 
kid awim igiw beba-nandawatodjig.“ Mi dash ga-iji- 
assad gibakwaodiwigamigong nisso-gijig. 

Nesso-gijigadinig dash mi gi-pakakonad. Ow dash 
od inan: „Mn wi-wabandan sa iw geget tchi debweieg 
iw ekitoieg. Madjag dash nongom, giweiog gaie ma- 
djidog midjim endaieg, bidawishig dash aw maiamawi- 
agashiid kishimeiwa, gaie dash bejig iw endashiieg nin 
ga-mindjimina ima gibakwaodiwigamigong binish tchi 
dagwishineg.“ 

Mi dash eji-ganonidinid Joseph ossaieian idinid: 
„Anish na kinawind sa kid indowininan kishpin non- 
gom mafcchi dodagoiang, ondji ga-iji-matchi-dodawang 
kishimenan Joseph, ga-iji-animisid gaie ano-gi-iji-nanan- 
dominang, kawin dash gi-pisindawassiwang. u 

Joseph dash ossaieian gi-inendamon kikendansig iw 
endajindamowad, win dash kakina weweni o kikendan 
iw endajindaminid. Joseph dash gi-apitchi-jawendamidee, 
o gi-jaweniman dash, mi dash ga-ondji-ijad opimeaii tchi 
wabamigossig, midash gi-mawid, ogi-ineniman sa: geget 
kashkendamog. Keiabi dash igo gi-inendam wi-kikenimad 
geget gwaiak enigok tchi anwenindisonid, mi dash mina- 
wa ga-iji-nasikawad ossaieian, iniw dash Siineon ejinika- 
sonidjin gi-ikito tchi takobinimind tchi pindige-webini- 
mind dash gibakwaodiwigamigong. Anish mi iniw gaiat 
ga-mamawi-jingenimigodjin ga-dashinid iniw ossaieian. 

Mi dash Joseph ga-iji-inad enoldtagodjin tchi mosh- 
kinatawanid o mashkimodani iniw anind ossaieian pak- 
wejiganiminan, gaie dash gimodj neiab tchi assanid o 
joniiamiwan iniw ga-dihaigewapanin ima o mashkimo- 
daning gaie go bakan tchi minanid joniian ge-ani-aba- 
djianidjin. Ga-gijitanid dash, mi gi-bimondaawad od 
awakaniwan iw midjim, mi dash gi-giwewad. Api dash 
degwishinowad endawad kakina weweni o gi-windama- 
wawan ossiwan minik ga-ijiwebisiwad, mi dash ossiwan 
egowad: „Ki ga-dodawim ganabatch gegapi tchi wani- 
agwa ninidjanissag kakina. Joseph gi-nibo, Simeon 
dash gibakwaigaso gaie Benjamin ki wi - madjinawa. 
Kawin nin da-gashkitossin tchi pagidinamonagog tchi 
ijiwineg wedi Egypting. Kishpin gaie win gego ijiwe- 
bisid, nin ga-nib ge-apitch-kashkendaman. 

21. Benjamin ijiwina Egypting. 

1 . 

Api dash gedamowad minawa iw o midjimimiwa, 
mi sa minawa bakadewad, mi dash minawa Jakob inad 
ogwissan tchi ijanid Egypting tchi awi-gishpinadonid 
ge-midjiwad. Juda dash o nakwetawan ossan: „Aw 
naganisid inini apitchi weweni nin gi-igonan, minawa, 
tchi iji-nasikawassiwangid, kishpin widjiwassiwangid aw 
egashiid nishimenan. Pagidinamawishinam tchi widji- 
wangid aw kwbwisens tchi nissigossiwang dash; nin sa, 
nin ga-baba-ganawenima aw kwiwisens.“ Mi dash ge- 
gapi egowad ossiwan: „Anish kishpin iw geget enen- 
dagwadogwen tchi ijiwebak, ki da-madjam; magija 
Kije-Manito gego bwaianawitossig o ga-ineniman iniw 
ininiwan tchi mino dodoneg gaie neiab tchi pagidinad 
Simeonan tchi bi-giwenid, gaie dash aw saiagiag nin- 
gwiss Benjamin neiab tchi dagwishing, gaie dash ge- 


apitehi-senagak iw nibiwa nin ga-madjiigon ge-apitchi- 
kashkendaman iw tchi wahamassiwagwa ninidjanissag. 

Anin eji - sagiiwemagadinig wenigiigomindjig odei- 
wan ondji onidjanissiwan! 

2 . 

Joseph dash ossaieian minawa gi-dagwishinon Egyp- 
ting gi-bi-widjiwawad oshimeiwan Benjamin. Pabige 
dash nagan-anokinidjin ima endad o gi-inan Joseph tchi 
ojitonid wikongewin, mamawi dash tchi wissiniwad os- 
saieian. Aw dash nagan-anokitawad Josephan o gi- 
awi-pakakonan Simeonan gi-hi-ijiwinad dash ima. Api 
dash Joseph ba-dagwishing irna, minawa o gi-jagashki- 
tawawan binish igo akikang, mi dash gaie win apitchi 
weweni anamikawad, bekish ow iji gagwedjimad: „Kei- 
abi na bimadisi aw kossiwa aw ga-windamawiieg? 
Mino bimadisi na ?“ Mi dash eji-nakwetawawad: „Kos- 
sinan keiabi bimadisi, mino bimadisi gaie.“ Gaie dash 
waiabamad Benjaminan ikito: „Mi na waaw egashiid 
kishimeiwa?“ Mi dash enad Benjaminan: „Ningwiss, 
apegish jawenimik Kije-Manito.“ Mi dash wewib ga- 
iji-sagaang gi-awi-mawid. Api sa Joseph wiiaw eta- 
wenid iniw ga-matchi-ijiwebisinidjin ossaieian, iwapi 
apitchi keiabi abinodjiinsiwigoban aw Benjamin, mi 
dash ga-ondji-sagiad iniw Benjaminan. 

Joseph dash gi-kisibigingwe iw dash tchi nagosissig 
iw gi-mawid. Mi dash minawa gi-pindiged ima aianid 
iniw ossaieian, bekish bi-ikitod: „Ambe, assig pakweji- 
gan adopowining.“ Api dash ga-gijissing adopowin, 
endasso-bejigonid o napdoman ossaieian tchi awi-ona- 
binid ima adopowining; aw dash maiamawi - sasikisid 
mi nitam nendoinind tchi awi-onabid netamissing apa- 
biwin; minawa dash anikadj epitisid, mi dash igo bi- 
nish kakina; geget dash gi-kitchi-mamakadendamog. 
Gaie dash Benjamin awashime win nibiwa gego gi-pa- 

gidaamawa ima adopowining, naning awashime bakan 
gego gi-ashama. Mi dash mamawi wissiniwad gaie mi- 
nawanigosiwad. 

22. Joseph o joniia-minikwadjigan. 

1 . 

Joseph dash keiahi gi-inendam wi-kikenimad ossai- 
eian iw geget jaigwa tchi bonitonid matchi-ijiwebisiwin, 
mi dash iw ga-ondji-inad iniw enokitagodjin ima endad, 
api ga-ishkwa-wikondiwad: „Moshkinataw pakwejigani- 
minan ima o mashkimodawang minik igo ge-de-pashki- 
nemagadinig gaie pinaamaw iniw joniian ga-dibaigewapa- 
nin ima odoniwaninig o mashkimodawan, gaie dash 
aw maiamawi-agashiid ima o mashkimodang ki ga-pi- 
naamawa iw nin joniia-minikwadjigan.“ 

Mi dash geget kakina iw ga-ijiwebak. Panima dash 
waiabang kigijeb mi gi-madjawad. Api dash jaigwa 
ga-ani-kabikamowad iw odena, mi Joseph ga-iji-madji- 
najawad iniw endad enokitagodjin, ow inad: „Pasigwin 
gaie nopinaj igiw ininiwag; api dash adimadwa, ki ga- 
inag: Anin ejiwebisiieg? Ano mino dodagoieg, awan- 
djish dash matchi dodameg. Iw minikwadjigan ga-gi- 
modiieg, mi iw debenimid o minikwadjigan. Geget ki 
gi-kitehi-matchi-d o dam. “ 

Aw dash anokitagewinini o gi-adiman iniw Joseph 
ossaieian, mi dash windamawad kakina ekitod Joseph. 
Mi dash eji-nakwetawawad bekish segisiwad: „Anin 
iw tchi gimodiwangibanen aw joniia kema ossawa-joniia 
ima endad aw debenimik? Awegwen idog ge-mikona- 
mawawinden iw minikwadjigan mano ta-nibo, ninawind 
dash mano nin ga-awakanigonan debenimik.“ Aw dash 
anokitagewinini od inan: „Anish mi iw ge-ijiwebak 
ekitoieg.“ Mi dash kakina nandobidjiged ima o mash- 

kimodaning. Gegapi dash o mikobidon iw minikwadji- 
gan ima Benjamin o mashkimodang. Api dash waia- 
bandamowad iw, kakina bigokonaiebinidisowag, mi dash 
ajegiwewad odenang. 

2 . 

Api dash minawa ba-odissawad Josephan, kakina 
mamawi mi eji-apagisowad akikang ima enassaminid. 
Win dash od inan: „Anishwin ow gi-ijitchigeieg?“ 
Juda dash o nakwetawan: „Wegonen dash ged-iki- 
toiang? Kije-Manito o mikwendan nongom gaiat nin 
matchi ijiwebisiwininan, mi sa iw wendji-dodagoiang 
nongom. Mano dash kakina awakajishinam mamawi 
ninawind gaie aw ga-mikonamawind iw minikwadjigan." 

Joseph dash od inan: „Nin ginaamag Kije-Manito 
iw tchi dodaman; aw eta go ga-gimodid minikwadji- 
gan mi aw ge-awakanag; kinawa dash ki pagidinininim 
tchi madjaieg tchi ijaieg kossiwa.“ Mi dash Juda na- 
sikawad Josephan, inad dash: „Geget agawa nossinan 
nin gi-pagidinamag iw tchi bi-widjiwangid Benjamin. 
Mi dash ga-ondji-ijiiangid: ,Kishpin neiab bi-giwewin- 
assiweg aw kwiwisens, nin ga-nib ge-apitch-kashken- 
daman/ Nin dash nin gi-wawindamawa weweni tchi 
dagwishimag neiab. Nindawa dash nin meshkwat nin 
ga-ishkwi gaie ki ga-anokiton, mano dash meshkwat 
ta-giwe aw kwiwisens mamawi ossaieian.“ 

23. Joseph o kikenclamonan ossaieian iw oshimei- 

migod. 

Nongom dash Joseph weweni o gi-kikeniman ossai- 
eian eji-anwenindisonid. Kawin dash keiabi ginwenj o 
wi-kadaWassin iw awid Joseph oshimeiwan. Mi dash 
ga-ondji-ikitod, kakina Egyptiwininiwag ima pindig ebi- 
wad akawe tchi sagaamowad. Ga-sagaaminid dash, epi- 

towed gi-mawi binish igo agwatching gi-debwewidang, 
bekish dash ikitod: „Nind aw Joseph kishimeiwa. Noss 
na keiabi bimadisi?“ Ossaieian dash kawin o gashkitos- 
sinawa tchi nakwetagod, osam goshkokawan gaie be- 
kish kitchi segisiwan. 

Mi dash beka ow enad: „Besho bi-nasikawishig. 
Nind aw Joseph kishimeiwa, aw ga-ataweiegoban iwidi 
Egypting. Kego segisikegon. Kije-Manito sa nin gi- 
inenimig oma tchi bi-ijaian, tchi ondji mino-bimadisiieg 
dash. Kongom dash wewibitag, madjag dash, awi-win- 
damawig noss; ow ki ga-inawa: „Mi ow enik kigwiss 
Joseph: Kije-Manito nin gi-inenimig tchi niganisiian 
oma kakina enigokwakamigag iw Egypting. Wewib 

dash bi-nasika'wishin, kego nomag hioken. Oma besho 
ki ga-danaki aiaian mamawi kinidjanissag, apitchi oni- 
jishing iw aki, kakina dash ki ga-ashamininim. Keiabi 
sa nano-kikinonowin ta-bakadenaniwan. Gaie dash win- 
damawig noss kakina oma eji-kitchitwawisiian.“ 

Mi dash Joseph gwashkwanodawad ima okwegani- 
ning iniw oshimeian Benjamin, odjimad bekish mawid, 
gaie dash Benjamin mi eji-mawid, mi dash kakina be- 
bejig odjimad ossaieian bekish mawid. Ga-ishkwatad 
dash api jigwa ga-mashkawendaminid tchi ganonigod. 

Mi dash Joseph minad titibidabanan gaie joniian 
ge-ani-abadjiawadjin, gaie dash endasso-bejigonid o gi- 
minan nenij wenijishininigin agwiwinan. Benjamin dash 
o gi-minan nisswak joniian gaie dash nanan wenijishin- 
gin agwiwinan. Ossan dash o gi-ijinajaamawan nibiwa 
joniian gaie bisikaganan gaie nibiwa gego bakan o gi- 
minan. 

24. Jaltob ija Egypting. 

1 . 

Api dash Joseph ossaieian w^edissawad ossiwan, eni- 
gok od inaw r an: „Kigwiss Joseph bimadisi gaie win 
mamawi-niganisi ima aking Egypting. Jakob dash ka- 
win gi-debwetansi. Panima eta kakina gego ga-winda- 
mawawad gaie ga-wabandaawad iniw ogima-odabanan 
gaie minik wenijishing ga-minindwa, mi pitchinag gi- 
debwetang. Mi dash gi-apitchi-minwendang gaie iki- 
tod: „Kawin gego awashime keiabi nin wi-aiansin oma 
aking, kishpin geget ningwiss Joseph keiabi bemadi- 
sigwen. Nin ga-ija gaie nin ga-awi-wabama tchi bwa 
niboian." 

Mi dash madjad ijad Egypting mamawi kakina og- 
wissan gaie dash kakina od aiimiwan. Jacob jaigwa 
besho eni-aiad ima Joseph aiad, mi ga-iji-madjinajawad 

Juda ejinikasonidjin ogwissan tchi awi-nigan-windama- 
wanid Josephan, iw jaigwa besho ossan bi-dagwishini- 
nid. Mi dash Joseph wewib gi-ojitad, gi-bosid ima 
ogima-odabaning awi-nagishkawad ossan. Api dash 
negishkawad, waiabamad dash ossan, mi ga-iji-kabag- 
washkwanid ima odabaning mawinanad dash ossan, 
apagisod okwegananing, kishkigwenad, odjimad, bekish 
kitchi mawid epitch minwendang. Mi dasli Jakob enad 
ogwissan Josephan: „Nongom nin gijita mano tchi ni- 
boian; nongom sa ki-wabamin kishkinjigong.“ Joseph 
dash o gi-minan ossan gaie ossaieian wakaiganan ge-danid 
gaie kitiganan apitchi onijishininig aki„ Gaie dash 
nibiwa o gi-ondinamawan anotch gego eji-manesinid. 

2 . 

Jakob dash gi-daji-bimadisi ima Egypting midasswi 
ashi ningotwasso-kikinonowin, mi dash api gi-nibod. 
Api dash eshkwa.-bimadisid, Joseph gi-apagiso ima ossan 
oshkinjigoning, mawid gaie odjimad, gi-kitchi-kashken- 
dang gaie. Mi dash gi-awi-pagidenimad wedi Kanaan 
aking, mi sa ga-igod ossan, kitchi nibiwa dash o gi- 
widjiwigon anishinaben. Joseph dasli ningotwak ashi 
midasswi dasso-kikinonowin gi-bimadisi, monjag dash 
gi-minawanigo-bimadisi, mi dash gaie win iwapi gi-nibod, 
gi-apitchi-mino-nibo dash, ossaieian dash ginwenj o gi- 
kitchi-mawimigon. 

25. Job o mmwadendamowin. 

Arabia ejinikadeg aki ima gi-daji-bimadisigoban 
bejig inini ga-ijinikasod Job. Gi-nijwatchinigoban og- 
wissan, gi-nissiwan dash odanan. 0 gi-dibeniman dash 
nijwatching midasswak manishtanishan gaie igiw pek- 
wawigangig awesiag nissing midasswak o gi-aiawan, 
nanwak dasswewan pijikiwan gaie nanwak bebejigo- 

Oliipp. 3 

ganjin, gaie kitchi nibrwa o gi-aiawan anokitagewinini- 
wan. Kawin dasli eta go gi-ijiwebisissi iw kitchi danid, 
bekish gaie gi-kitchi-mino-ijiwebisi, weweni o gi-anoki- 
tawan Kije-Maniton. Gaie weweni o gi-widokawan 
widj’ anishinaben minik ga-iji-gashkitod. 

Mngoting dash gijigak Debendjiged o gi-inan ogima 
Matchi-Maniton Satan: Ki gi-nanagatawenima na ko 
aw nind anokitagan Job? Kawin awiia aiassi oma 
aking tibishko ged-iji-mino-ijiwebisid. Satan dash gi- 
nakwetam: Anish apitchi sa wenipanadini iw tchi ano- 
kitok, ki gi-mina kitchi daniwin gaie ki gi-jawendama- 
wa kakina od anokiwin. Wegonen dash ge-ondji- 
matchi-dodok? Kashke makam kakina iw o daniwin 
gaie mij kotagitowin, pabige ki ga-matchi-ig. Kije- 
Manito dash od inan; Iw nongom ekitoian Job kawin 
ta-ijitchigessi, kishpin wi-gagwekikenimad. Ki pagidi- 
namon iw tchi dodawad, kego dash mamawaken o bi- 
madisiwin! 

Waiba dash iko aw sesikisid Job ogwissan gi-kitchit- 
wagijigadoke, o gi-wikoman dash kakina widjikiweian 
gaie od aweman. Megwa nijike aiawad Job gaie o 
widigemavanan endawad, gi-dagwishinon ba-dibadjimo- 
tagodjin iw matchi inakamigad gi-ikitonid: Kitchi ni- 
biwa gemodishkidjig gi-bi-dagwishinog, kakina dash o 
gi-madjinawan ki pijikiman gaie kakina igiw pekwawi- 
gangig gaie kakina ki bebejigoganjimag gaie o gi-nis- 
sawan kakina kid anokitaganan. Megwa dash keiabi 
dibadjimod, minava bejig gi-bi-dagwishin badadjimod 
gi-ikitod: ishkote gi-ondji-pangissin ishpiming, kakina 
dash gi-tchagisowag ki manishtanishimag gaie ki manish- 
tanishiwininiwag. Minawa megwa dibadjimod aw bejig 
gi-bi-dagwishin badadjimod gi-ikitod: gi-bimi-kitchi-kota- 
migwanimad aw dash sesikisid kigwis o wakaigan gi- 
gawisseni megwa ima pindig wikondiwad ki nidjanissag, 
mi dash ima kakina gi-dapinewad. 

Api dash ga-ncmdang iw kakina Job, mi ga-iji-bigok- 
wanaiebinidisod gi-apagisod akikang, gi-anamietawad 
dash Kije-Maniton gi-ikitod: Debendjiged kakina nin 
gi-minigoban minik endaniian gaie ninidjanissan. De- 
bendjiged dash kakina neiab nin gi-odapinamag, apegish 
dash kitchitwawendaming od ijinikasowin! Apegish iji- 
webak eji-inendang Debendjiged! Job kawin o gi-ma- 
tehi-inassin Debendjigenidjin. 

Minawa dash Satan o gi-pakitewan Joban- Mi dash 
Job ga-iji-odissigod kitchi omigiwin misiwe wiiawing gi- 
misiwesinini osidang binish oshtigwaning. Job dash gi- 
kashkajeodiso ima omigid gi-aiod gi-pakweshkad wabi- 
gan-akik. 

Job dash o widigemaganan, api waiabandang iw, o 
gi-igon: Wabandan iw, anin enabadak iw apine iji-ni- 
biwa-anamiaian ? Kije-Manito kawin gwaiak ijiwebisissi 

mininang iw kitehi kotagitowin. Job dash o gi-nakwe- 
tawan: Kego ikitoken iw, goshi Kije-Manito. Kishpin 
gi-odapinamawang Debendjiged kakina gego wenijishinig 
ga-mininang onindjing, wegonen dash ge-ondji-odapina- 
mawassiwang, kishpin senagak mininang? Kawin dash 
Job gi-matchi-dodansi. 

Kije-Manito dash gi-minwendam gi-nondang iw. Mi 
dash gi-inad Matchi-Maniton: Kego minawa ningot doda- 
waken aw meno-ijiwebisid inini! Kije-Manito dash mi- 
nawa o gi-jaweniman Joban, gi-inenimad, tchi nodjimonid. 
Panima dash o gi-minan minawa kitchi daniwin nijing 
nawatch nibiwa iw waieshkat ga-iji-daninid gaie minawa 
o gi-minan tchi onidjanissinid. Minawa o gi-aiawan 
nibiwa ogwissan gaie odanan, gaie ginwenj gi-bimadisi, 
o gi-ani-de-wabaman onidjanissan onidjanissini. Panima 
dash ketchi-akiwesiiwid gi-nibo minwendamowining gaie 
bapinenimowining. 

26. Moses ondadisi. 

1 . 

«* ■ 

Jakob dash onidjanissan eshkam gi-ani-batainowan 
ima Egypting, gegapi dash gi-kitchi-batainowan. Israel 
gaie gi-ijinikaso Jakob, mi dash iw ga-ondji-ijinikani- 
mind kakina od aianike-ojisheian Israei onidjanissan, 
kema gaie Israelitag.' Ningoting dash gi-aia bejig oshki- 
ogima ima Egypting, tibishko ga-ijinikasod aw gete ogi- 
maban ga-ijinikasod Pharao. Aw dash ogima kawin 
o gi-minwenimassin Israelitan; o gi-kitchi-anokian dash 
gi-ojianid wabiganan gaie miskwassinin, gaie kitiganing 
gi-anokiwan. Naningim o gi-kitchi-papakiteogowan iniw 
genawenimigowadjin ima anokiwad, Kitchi ogima ga- 
assadjin iw tchi ganawenimigowad. Aw dash kitchi 
ogima binish igo gi-inakonige ga-apitch-jingenimad iw 

tchi bakobiwebinindwa kakina kwiwisensag ge-ondadi- 
sidjig ima Israelitag nakakeia. 

2 . 

Ningoting dash bejig ikwe o gi-nigian ga-apitchi-gwa- 
natchiwinidjin kwiwisensan mi dash nindawa ga-iji-kanad, 
nisso-gisiss rninik o gi-kanan ondji ga-apitch-sagiad. 
Kawin dash awashime o gi-gashkitossin tchi kanad, rni 
dash nindawa ga-ondji-ojitod watabimakak, o gi-pigika- 
dan sa tchi ondjigassinog, mi dash ima ga-iji-assad iniw 
abinodjinsan. O gi-pagidinan dash iw watabimakak 
nibikang tchigisibi megwe kitchigamiwashkoki, inendang 
bekish: magija Kije-Manito o ga-ijinajawan awiia tclri 
mikawad dash iniw gwanatch abinodjiian tchi jawenimad 




















































dash, omisseian dash aw abinodji wassa od awi-onsaba- 
migon agawatig wi-wabamigod, anin ged-ijiwebisid. 

Kije-Manito dasb o gi-ineniman kitchi-ogima Pharao 
odanan tchi ijanid ima sibing tchi awi-pagisonid. Api 
dash aw ogimakwe waiabandang iw watabimakak ima 
agwindenig megwe kitchigamiwashkoki o gi-ijinajawan 
bejig od anokitageikweman tchi nadinid; iw dash wata- 
bimakak o gi-pakinan, mi dash ima wabamad pindji- 
makak abinid abinodjiian. Mi pitchinag mawinid api 
paiakinang iw watabimakak, mi dash eji-jawenimad. 
Ikito dash: „Nashke mi ma win onow bejig Israelitag 
onidjanissiwan." Api dash nwandang iw aw abinodji 
omisseian iwidi agawatig nabawinidjin, api ga-mamash- 
kawendang, mi nasikawad iniw kitchi ogima odanan, 
ow dash inad: „Kishpin iji minwendaman, nin ga-awi- 
nandoma bejig Hebrewikwe (mi sa Judawikwe) tchi 
nonad dash iniw abinodjiian.“ Od igon dash kitchi 
ogima odanan: „Madjan, awi-naj dash. a Gi-apitchi-mi- 
nawanigwendam dash aw oshkinigikwe meno-ijiwebisid, 
mi dash ogin gi-nandomad, pabige dash ogin gi-bi-ijawan. 
Kitclii ogima dash odanan od inan iniw ikwewan: „Oda- 
pin aw abinodji gaie weweni bamitamawishin, weweni dash 
ki ga-dibaamon.“ Aw dash wegimind o gi-odapinan gi- 
bamiad dash iniw abinodjiian. Panima dash o gi-madjida- 
wan iniw kitchi ogima odanan; aw dash ogimakwe o gi-mino- 
odapinan, tibishko wenidjanissingin gaie o gi-iji-sagian. 

Mi sa Kije-Manito eji-ganawendamawad naningim 
abinodjiian o bimadisiwinini; naningotinong mamaka- 
dendagwadini eji-bimadjiad nenisanisinidjin. 

27. Sekidegin kibinsan. 

1 . 

Moses weweni gi-bimadisi gaie gi-mino-aia ima en- 
danid kitchi ogima odanan ima Eg^pting. Bekish dash 

o gi-wabaman iw eji-kotagiimind iniw widj’ danakiwe- 
maganan Israelitan gaie o gi-widokawan dasli minik 
eji-gashkitod. Api dash kitchi ogima nwandang iw, o 
gi-nandawabaman wi-nissad Mosesan. Moses dash gi-ondji- 
madjinijimo ima Egypting gi-ijinijimod dash pagwada- 
kamig; ima dash misiwe gi-kitchi-assinika gaie gi-ajibi- 
koka; kawin gego gi-madjiginsinon ima mi eta mash- 
kossiwan tchi ondji bimadisiwad awakanag, mi dash ima 
Moses gi-aiad, manishtanishan o gi-ganaweniman. 

2 . 

Ningoting gijigadinig wassa ima pagwadakamig o gi- 
ijiwinan o inanishtanishiman, ima dash gi-bi-dagwishin 
bejig wadjiw ga-ijinikadeg Horeb. Ima dash sesika o 
gi-wabandan mamiskwakonenig ishkote megwe kibinsild; 
Kije-Manito sa ima gi-aia. Gi mamakadendam dash 
Moses iw sa tchagidessininig iniw kibinsan, mi dash 
wendji-ijad besho wi-wabandang. Ima dash Kije-Ma- 
niton o ganonigon, igod: „Kego awashime besho bi- 
ijaken. Akawe gisikan ki makissinan; nind aw sa 
Hebendjiged, gaie dash ow tekokadaman aki kitchitwa- 
wendagwadA Mi dash Moses eji-gibingwenidisod, jag- 
wenimod tchi ganawabamad Kije-Maniton. Debend- 
jigenidjin dash od igon: „Kin wabandamowan o kota- 
gitowiniwa igiw nind anishinabemag ima Egypting; nin 
wi-sagisiag dash ima onindjiwang Egyptiwininiwag, nin 
wi-ijiwinag dash metchag gaie aiapitchi-onijishing aki, 
iw aki ge-sigidjiwang totoshabo gaie amo-sissibakwat, 
ima aking Kanaaning. Kin dash kid inenimin Pharao 
tchi nasikawad gaie tchi sagisiadwa nind anishinabemag 
ima, Egypting.“ 

Mi dash Moses ekitod: „Kawin ganabatch nin ga- 
debwetagossig Israelitag, api ow iji-windamawagwa: 
Debendjiged nin gi-wabama iwidi pagwadakamig, nin 
bi-ijinajaog dash tchi sagisiinagog ima Egypting tchi 



ijiwininagog dash ima Kanaaning. 44 Minawa dash Kije- 
Manito od inan Mosesan: „Odapinan iw ki sakaon, apa- 
giton dash akikang.“ Moses dash o gi-a.pagiton; iw 
dash o sakaon mi ga-iji-ginebigowaninig. Moses dash 
ojimo segisid. Kije-Maniton dash od igon: „Odapin 
aw ginebig saganowen.“ Moses dash gi-ijitchige, mi 
dash neiab o sakaon ga-iji-gwekinagwadinig. Mi dash 
Kij e-Manito enad Mosesan: „Wabanda ow mamandado- 
damowin Israelitag, ki ga-debwetagog dash.“ 

Moses dash o gi-nasikawan Israelitan ima Egypting, 
kawin dash o wi-debwetagossin iw geget tchi gi-waba- 
mad Debendjigenidjin ima pagwadakamig, mi dash ga- 
ondji-wabandaad iw mamandadodamowin ima o sakao- 
ning, mi dash geget gi-debwetagod. 

28. KitcM kotagapinewinan ima Egypting. 

0 gi-nasikawan kitcki-ogiman Moses, od inan dash: 
„Debendjiged ow kid ig: Pagidin nind anishinabemag 
tchi sagaamowad ima Egypting.“ Kitchi-ogiman dasli 
o gi-nakwetagon gi-igod: „Kawin nin kikendansin, awiia 
tchi dibenimid, kawin gaie nin da-pagidinassig Israelitag 
tchi madjawad.‘- Gaie dash nawatch o gi-kotag-anokian 
nongoin Israelitan gaie awashime o gi-matchi-dodawan 
nitam dash. 

Kije-Manito dash o gi-inan Mosesan tchi mamanda- 
dodaminid tchi mamakasabandaad dash kitchi ogiman, 
magija tchi wi-ondji-webinaminid o maminadisiwinini 
gaie tchi pagidinad Israelitan rnano tchi madjanid. 
Moses dash o gi-apagiton akikang iw o sakaon ima 
enassaminid kitchi ogiman, iw dash o sakaon mi ga- 
iji-ginebigowaninig. Minawa dash iw o sakaon o gi- 
pakitean nibi ima sibing, kakina dash iw nibi ima 

Egypting aking mi ga-iji-miskwabowang. Minawa dash 
gi-pagami aiawag kakina enigokwag ima aking Egypting 
omakakig gaie bakan manitonsag gaie kitchi papakineg 
gi-moshkinewag ima aking; kitiganan kawin ganage 
gi-nagwassinon, kakina o gi-banadjitonawan; gi-mamosh- 
kinewag wakaiganing gaie abiwining gaie go nibaga- 
ning, binish igo kitchi ogima endad gi-apitchi-mosh- 
kinewag. 

Minawa kitchi inapinewin o gi-odissigonini od awa- 
kaniwan Egyptiwininiwag kakina dash gi-nibowan. 
Graie dash o gi-odissigonawa anotch ketchi-wissagendag- 
wak inapinewin kakina anishinabeg gaie go od awaka- 
niwan, gi-ojingibissimiwag gaie gi-kitchi-bagishiwag 
misiwe. Minawa gi-kitcbi-gotamigwad, mikwam gi- 
pangishin, kakina dash kitiganan gi-apitchi-banadadon. 
Iskwatch dash gi-pagami-aia, gi-kitchi-kashkitibikad 
nisso-gijig, kawin ganage gi-wabandissiwag ga-apitch- 
kashldtibikak. 

29. Pak-iiianishtamshens. Egypting onclji 

madjawag. 

1 . 

Kitchi ogima Pharao dash o gi-pagamishkagori segi- 
siwin. 0 gi-nandoman dash Mosesan, gi-inad: „Mano 
nongom ta-madjawag Israelitag, o ga-naganawan dash 
meshkwat o manishtanishimiwan gaie od awakaniwan.“ 
Moses dash od inan: „Kakina nin ga-madjinananig nind 
awakaninanig; kawin ganage bejig wanassid nin ga- 
naganassiwanan.“ Mi dash Pharao ga-iji-kitchi-nishka- 
disid gaie ikitod: „Wewib madjag oma; mikwendamog 
iw weweni tchi wabamissiweg nishkinjigong minawa; 
namandj idog igo api iw gijigad ge-bi-ijawegwen oma 
tchi wabaminagog ki ga-nibom.“ Moses dash o nak- 
wetawan: „Waiba minawa neiab ki ga-nandom oma. 

Goma go dassogwanagak abita-tibikak kakina ta-nibowan 
o nitamonjaniwan eniniwinidjin Egyptiwininiwag; Israe- 
litag dash onidjanissiwan kawin ningot ta-ijiwebisissi- 
wan, kawin ganage go animosh pangi ta-nondagosissi. 
Iwapi dash ki ga-inendam gaie go ki ga-wewibinajao- 
min tchi madjaiang. tt 

2 . 

Api dash wedjitchisseg iw tibikad, Moses ga-inapan 
kitchi-ogiman tchi nibowad kakina sesikisidjig kwiwi- 
sensag, Moses o gi-inan kakina Israelitan kija weweni 
tchi ojitanid tchi madjawad dash nibatibik. Kakina 
dash gi-inawag weossimindjig endasso-ningotonjanagisi- 
wad tchi nissawad manishtanishensan (mi sa aw ga- 
ijinikanind Pak-manishtanishens) aiapitchi-binisinidjin, 
o gi-abwenawan. Akawe dash o gi-amwawan tchi ondji 
kijijawiganewad dash tchi bimossewad. Gaie dash kakina 
weossimindjig o gi-mamonawa iw manishtanishensi-miskwi, 
o gi-miskwiwitonawa dash od ishkwandematigowan ag- 
watching endassogamigisiwad. Kije-Manito sa o gi- 
inan Mosesan: „Kin ga-bimi-ija ima aking Egypting 
nongom tibikak, kakina dash nin ga-nissag netamini- 
gidjig kwiwisensag gaie oshkinaweg ima aking Egyp- 
ting, kakina dash minik ge-wabandaman ishkwandeman 
tchi miskwiwitchigadeg ima ki wakaiganiwan, mi ge- 
bimi-iji-kabikaman; kawin gego ki gad-ijiwebisissim. tt 

3. 

Aiabita-tibikak dash mi geget Debendjiged ga-iji- 
nissad kakina netaminiginidjin ima Egypting. Kitchi- 
ogima sesikisinidjin ogwissan gi-nibowan gaie dash kakina 
endassonjanagisiwad Egyptiwininiwag sesikisinidjin og- 
wissiwan gi-nibowan. Geget kitchi mawiwin gi-nondag- 
wad misiwe ima Egypting. Mi dash kitchi-ogima wewib 
ga-iji-nandomad Mosesan nibatibik, owinad: „Pasigwig, 



madjag dash kin gaie dash kakina Israel onidjanissan 
gaie ani-gigi-madjag kakiea ki manishtanishimiwag gaie 
kid awakaniwag.“ Mi dash kakina Israelitag gi-mad- 
jawad ima Egypting. 

30. Gi-ajogewad miskwagami kitchigami. 

Israelitag dash gi-dagwishinog ima miskwagami- 
kitchigaming. Kitchi-ogima dash Pharao gi-mindjina- 
wesi gi-pagidinad tchi madjanid Israelitan, mi dash ga- 
iji-nopinanad mamawi kakina o jimaganishiman. Panima 
dash tibikadinig o gi-aclimawan ima tchigikitchigami, 
mi dash apitchi 'ga-ondji-segisiwad Israelitag, Kije-Ma- 
niton dash o gi-nanandomawan. Moses dash ow o gi- 
inan: „Kego segisikegon, Debeniminang sa ki ga-nada- 

magowa.“ Debendjigenidjin dasli o gi-gagansomigon 
Moses tchi ombinang o sakaon nakakeia kitcbigaming. 
Sesika dash gi-kitchi-wasseia ima nakakeia aiawad 
Israelitag tibishko gajigakin. Bekish dash gaie mi ga- 
iji-nigadeshkag iw nibi ima kitchigaming binish aga- 
ming, tibishko eidawaii kashkabikagin mi ga-ni-ijinag- 
wak, gaie dash mi ga-bimi-iji-kitchi-kijanimak mi kejidine 
ga-ani-iji-bengwakamateg. Mi dash ima Israelitag gi- 
bimossewad kabe-tibik nawagam kitchigaming; kawin 


ganage gi-nibiwisidessiwag. 



Api dash eni-wabang, Pharao gi-kitchi-mamakaden- 
dam^api waiabandang ejinagwak iw kitchigami ga-ani- 
ijanid Israelitan gaie dash igo jaigwa kakina agaming 

gi-dagwisliininid. Mi dash gaie win ima ga-ani-ijad 
nanawaii kitchigaming iw nopinanad Israelitan. Api 
dash jigwa nanawagam eiawad, mi sesika ga-iji-kitchi- 
gotamigwak; wassamowinan misiwe gi-pangissininiwan 
megweaii aiawad jimaganishag, od odabaniwan gaie 
tetibissenigin gi-bigoshkaniwan. Mi dash minawa ga- 
iji-gagansomigod Moses Debendjigenidjin tchi ombinang 
iw o sakaon nakakeia kitchigaming, mi dash iw nibi 
kakina ga-iji-gibwagamishkag, kakina dash, kitchi ogima 
gaie jimaganishag, ima nibikang gi-dapinewag. 


31. Kije-Manito o mamandadodamowinan ima 

pagwadakamig. 

Israelitag dash gi-madjawag, mi cla.sh gi-dagwishino- 
wad ima pagwadakamig, Moses ningoting ga-baba-daji- 
ganawenimad manishtanishan. Ima dash kawin gego 
o gi-mikansinawa ge-midjiwad. Kije-Manito dash win 
ga-bi-kitchi-mamandadodang iw tchi widokawad, mi 
minawa ga-ijitchiged. Ishpiming sa gi-ondji-pangishinog 
tibishko gemiwangin pakwejigansag, ga-ijinikanawadjin 
dash rnanna; tibishko goning gi-iji-wabishkisiwag, gi- 
ipogosiwag dash tibishko ima pakwejiganing amo-sissi- 
bakwat gi-dagonigadeg. Mi dash onow maiamakaden- 
dagosinidjin pakwejiganan Kije-Manito ga-ashamadjin 
nimidana dasso kikinonowin Israelitan megwa gi-aianid 
pakwadakamig. 

Gaie dash ima ningotchi pagwadakamig kawin o gi- 
mikansinawa nibi. Kije-Manito dash o gi-inan Mosesan: 
„Odapinan ki sakaon, pakitean dash iw ajibik, nibi ima 
ta-bi-ondjidjiwan.“ Mi dash geget Moses ga-dodang, 
pabige dash nibi gi-bi-ondji-mokidjiwan ima ajibikong, 
mi dash gi-minikwewad. 

32. Kije-Manito o migiwenan midasswi o ganason- 
gewinan ima wadjiwing Sinai. 

Api dash degwishinowad Israelitag ima wadjiwing 
Sinai, mi ima gi-onakitowad o papagiwaianewigamigo- 
wan, ondji ima nomag wi-aiawad. Mi dash Moses ga- 
iji-wagidakiwed ima wadjiwing. Kije-Maniton dash o 
gi-ganonigon, gi-igod: „Nongom gijigak kakina ta-bi- 
niidisowag, o ga-kisibiginanawan od agwiwiniwan, wa- 
bang dash ta-iji-ojitawag tibishko ketchitwagijigakin. 
Gi-nissogwanagak dash, api madweweg bodadjigan, 
kakina ki ga-bi-ijam eko-ombadinag ow wadjiw.“ 

Jaigwa dash nessogwanagak apitchi kigijeb mi api 
madwe-widamowad animikig gaie anotch ainabisseg was- 
samowinan, gaie iw bodadjigan gi-kitchi-kijiwewemagad, 















■ ’-n 


— 48 — 



gaie kepagassing anakwad gi-kaslikiwagode ima wad- 
jiwing. Gaie dash ishkote gaie gikanamode gi-ombabate 
ima wadjiwing. Kakina dash iw wadjiw Sinai gi-ninin- 
gishkamagad, iw dash medweweg bodadjigan eshkam igo 
gi-ani-kijiwewe. Igiw dash Israelitag api nwandamowad 
ejiwebadinig, geget gi-kitchi-segisiwag. Mi dash Moses 
ga-iji-ijiwinad kakina ima eko-ombadinag iw wadjiw. 
Sesika dash gi-pangan, rni dash ima Kije-Manito anak- 
wadong medwe-ondji-gigitod: 

I. „Mnd aw Debenimik ki Kije-Manitom; kawin ki 
ga-manadjiassig bekanisidjig manitog; kego gaie ojita- 
madisoken masininig ge-wi-manitokeianig. w 

II. „Kawin anisha Debenimik ki Kije-Manitom ki 
ga-wawinassi. “ 

III. „ Anwebiwinigijigad ki ga-manadjiton. w 

IV. „Koss kiga gaie ki ga-minadenimag ginwenj 
tchi wi-bimadisiian oma aking.“ 

V. „Kego awiia nissaken." 

VI. „Kego bishigwadisiken." 

VII. „Kego gimodiken." 

VIII. „Kego giwanimoken tchi batamadiban awiia.“ 

IX. „Kego missawendamawaken kidji-bimadisi o 
widigemaganan. “ 

X. „Kego missawendamawaken kidji-bimadisi en- 
dad, o kitigan, od anokitagewininiman gaie 
od anokitagekweman, o pijikiman, o bebejigo- 
ganjiman gaie go kakina gego minik endanid.“ 

Israelitag dash nabawidjig ima nissaii wadjiwing gi- 
niningishkawag epitch segisiwad, mi dash enigok ekito- 
wad: „Kakina gego minik eninang Kije-Manito kakina 
weweni ki ga-dodamin.“ Panima dash nagatch minawa 
gi-wagidakiwe Moses ima wadjiwing. Kije-Maniton 
dash o gi-minigon nij assinin ima ojibiigadenig iniw 
midasswi o ganasongewinan. Iniw midasswi ganason- 
gewinan gaie kinawind gi-ondji-ojibiigadewan; apitchi 
dash weweni ganawendanda minik ge-apitch-bimadisiiang 
oma aking. 

33. Ga-iji-migwetchiwendassigwa Israelitag ima 

pagwadakamig. 

Igiw dash Israelitag ga-iji-kitimagiidisowad iw ano 
gi-wawindamawawad Kije-Maniton, apitchi weweni tchi 
ganawendamowad iniw midasswi ganasongewinan, kawin 
dash ginwenj o gi-ganawendansinawan, gaie Kije-Mani- 
ton ano gi-iji-kitchi-mamandadodaminid iw tchi gana- 
wenimigowad weweni. Potch dash igo awandjish na- 
ningim o gi-matchi-inawan gaie o gi-mindawamawan. 
Mi dash Kije-Manito ga-ondji-inakonad ima pagwada- 

kamig tchi aiawad binisli kakina tchi tchaginewad; mi 
eta pangi kawin gi-nibossiwag igiw sa ga-matchi-min- 
dawamassigog Kije-Maniton. Moses gaie win gi-nibo, 
gi-apitchi-gika; mi eta ga-inenimigod Kije-Maniton tchi 
bwa nibod ganage wagidadjiw tchi ondji debabandang 
iw aki Kanaan, iw aki totoshabo sagidjiwang gaie amo- 
sissibakwat, gaie dash bekish gi-ijinikade iw aki wa- 
windamadiwini-aki. Igiw dash ga-oshki-bimadisidjig 
Israelitag ga-daji-nitawigidjig ima pagwadakamig, mi 
eta igiw ga-inendagosidjig tchi pindigewad iw aki ga- 
wawindamawindwa. Mi ima ga-daji-minawanigo-bima- 
disiwad, gi-ijinikasowad dash panima Jndawininiwag. 

34. Core^ Dathan gaie Ahiron. 

Win tibinawe Kije-Manito gi-onagimagoban Mose- 
san iw tchi niganadjimowininiwinid, Aaron dash mi 
sa Moses ossaieian, tchi pagidjige-wininiwinid. Anind 
dash gi-pasigwigwaban, gi-migadamowad dash iw Moses 
gaie Aaron ga-inagimigowagobanen Kije-Maniton. Core, 
Dathan gaie Abiron, mi ejinikasowagobanen igiw na- 
ganisidjig gaie gi-widjiigowad nijwak ashi nanimidana 
ininiwan. 0 gi-agonwetawawan enokitagenidjin ana- 
miewigamigong, gi-ikitowagobanen dash: mi go ti- 
bishko kakina eji-pagidjigewininiwad anishinabeg. 
Wegonen dash iw kinawa awashime wendji-ishpagindi- 
soieg kakina dash Kije-Manito od anishinabeman ? Api 
dash Moses nwandang iw, gi-apagiso akikang gi-api- 
tchi-kitchi-kashkendang. 

Panima dash Moses o gi-ganonan iniw metchi-ijitchi- 
genidjin, ow gi-inad: mi na iw kinawa go wa-ondji- 
pagidjigewininiwiidisoieg iw Kije-Manito gi-onabamineg 
kinawa tchi anokitageieg od anamiewigamigong. Wa- 
bang dash Debendjiged ta-wabandaiwe iw tchi kiken- 
daming, anin iniw enenimadjin iw tchi pagidjigewinini- 

winid. Gijitag dash endasso bejigoieg ki ga-takonana- 
wan mino-magwakisiganan mamawi ki ga-nibawim na- 
bane-aii, gaie win dash Aaron ajawaii ta-nibawi. 

Waiabang dash api jaigwa ga-bi-nibawiwad igiw 
nijVak asbi naniinidana Levitag ga-inindjig ima enassa- 
minid Debendjigenidjin, bekisb takonamowad o minomag- 
wakisiganiwan, mi dash Moses ga-iji-anokid iniw nisswi 
naganisinidjin iw tchi awi-nandomimind tchi bi-ijanid. 
Awandjish dash gi-matchi-nakwetamog, giikitowad: 
Kawin nin wi-ijassimin. Mi dash Moses ga-iji-ijad ima 
endanid gi-widjiwigod Aaronan; gi-inad dash anishinaben 
ga-aianidjin ima wewib tchi bakewinanid iniw metchi- 
ijiwebisinidjin ininiwan, iw tcbi dago-banadjiassiwindwa 
gaie winawa. 

Api dash ga-ikogawad igiw anind anishinabeg, mi 
ga-iji-nigadekamigishkag iw aki ima gi-aiawad igiw 
metchi-ijiwebisidjig, mi dash ga-iji-pindjipisowad ima 
kakina mamawi endawadjin gaie kakina minik deben- 
damowad gego. Ikitomagad kitchitwa masinaiganing 
iw: gigi-bimadis gi-pangishinowad wedi anamakamig 
kagige ishkoteng. Bekish gaie iwapi ishkote ishpiming 
gi-bi-ondji-pangissin, mi dash iw kakina gi-nissigowad 
igiw nijwak ashi nanimidana ininiwag ga-widokawadjig 
iniw Core, Dathan gaie Abiron. 

Iw gwetamigwendagwak ga-iji-bashanjeondwa Core, 
Dathan gaie Abiron, ki da-ondji-kikendamin iw epitch 
manadak, awiia tchi agonwetawad gaie tchi matchi- 
inad iniw Kije-Manito ga-iji-assadjin tchi kikinoamo- 
nangwa iw od ijitwawin. 

35. Heli ogwissan ga-matclii-ijiwebisinidjiii. 

Megwa Heli nigan pagidjigewininiwigobanen ima 
Israeling, gi-daji-bimadisigwaban ningotode meno-ijiwe- 
bisidjig; aw inini ijinikasoban Elkanah, wiwan dash 

Anna. Kawin dash Anna gi-onidjanississi, mi dash ga- 
ondji-kitchi-kashkendang. Kingoting dash gijigadinig 
gi-pindige Debendjiged od anamiewigamigong; mi dash 
ima gi-anamiad bekish gi-mawid gi-ikitod: „Debendji- 
geian Kejewadisiian, kishpin inenimiam tchi mijian tchi 
ogwissiian, kin dash ki ga-pagidinamon tchi anokitaged 
ima pagidjige-adopowining.“ 

Kije-Manito dash o gi-mino-odapinamawan od ana- 
miewinini, mi dash gi-minad tchi ogwissinid, ga-ijini- 
kanadjin dash Samuel. Api dash Samuel nessobibona- 
gisid, ogin o gi-ijiwinigon ima gi-aia.d aw naganisid 
pagidjigewinini Heli, gi-ikitonid dash: „Kije-Manito, iw 
ga-iji-wawindamonamban, nashke aw ningwiss ki pagi- 
dinamon.“ Samuel apitchi weweni o gi-anokitawan De- 
bendjigenidjin, o gi-sagiigon dash Kije-Maniton gaie 

anishinaben. Heli o gi-aiawan nij ogwissan ga-matchi- 
ijiwebisinidjin Ophni gaie Phineas Naningim gi-kitchi- 
matchi-dodamog gaie go ima pindig anamiewigamigong. 
Ossiwan anawi gi-windamawiman iw eji-matchi-ijiwebi- 
sinid onidjanissan; osam dash apitchi o gi-sagian onid- 
janissan, o gi-inan eta: Kego matchi-dodangegon, kawin 
dash wika o gi-bashanjewassin. 

Kingoting dash tibikadinig, megwa Heli gaie Sa- 
muel nibawad bejig wakaigansing ategoban tchigana- 
miewigamig, Kije-Manito o gi-ganonan Samuelan. Sa- 
muel o gi-nondan iw gigitowin, gi-inendam dash, makija 
Heli nin ganonig, gi-onishka, gi-nasikawad gi-inad: nin 
bi-ondji-ija oma madwe ganonjiian. Heli dash od inan: 
kawin gi-ganonissinon, madjan awi-niban. Samuel gi- 
madja minawa tchi awi-nibad. Minawa o nondan awiia 
ganonigod: Samuel, Samuel! Gi-onishka, minawa tchi 
nasikawad Helian gi-inad: nin bi-ondji-ija oma madwe- 
ganojiian. Heli dash od inan: kawin, ningwiss, ki ga- 
nonissinon, ijan nibaganing, awi-niban. Minawa Bebend- 
jiged o gi-ganonan Samuelan, mi nissing. Potch Samuel 
gi-onishka, gi-nasikawad Helian. Mi dash iwapi Heli 
ga-iji-kikendang iw Samuel Debendjigenidjin ganonigod; 
o gi-inan: madjan awi-niban, kishpin dash minawa awiia 
ganonik, ikiton: Debendjigeian, ikiton, ki ga-pisindag 
aw enokitok. Mi dash Samuel ga-ijitchiged. Debend- 
jiged o gi-inan Samuelan: kawin keiabi ginwenj nin 
ga-ganabendansinan o batadowiniwan, Ophne gaie Phi- 
neas waiba nin ga-bashanjewag gaie go ossiwan ondji 
anawi o gi-kikendamawan onidjanissan eji-bata-ijiwebi- 
sinid, osam dash beka eta od anweniman, kawin sa o 
gi-bashanjewassin tchi ondji-bonitonid. 

Ga-wabang Heli o gi-nnndoman Samuelan gi-gag- 
wedjimad, anin ga-iji windamagod Debendjigenidjin. 
Samuel nitam gi-jagwenimo iw tchi windamawad. Heli 
dash od inan: kego jagwenimoken iw tchi windama- 

wiian, minik ga-iji-windamok Debendjiged. Mi dash 
Samuel kakina ga-iji-windamawad od ikitowini Debend- 
jigenidjin. Ileli gi-kitchi-kashkendam, gi-ikitod dash: 
Win sa aw Debendjiged mano nin ga-dodagonan win 
ej i-minwen d an g. 

Waiba iko gi-ijiwebadogoban iw, gi-aianigoban sa 
iwapi gaiat ga-jingenindiwadjin Judawininiwag iji-win- 
awindwapan igiw anishinabeg Philistiwininiwag, mi 
dash ga-ijiwebak minawa gi-miganigowad; mi sa iw ga- 
ondji-kitchi-nandobaniwad naienj widjiiwenigoban iniw 
ogwissan Heli. Api dash nitam igo maiadjimigadiwad, 
mi ga-ijiwebak naienj Heli ogwissan gi-nissimind. Api 
Heli debadjimotawind iw ogwissan gi-nissimind, megwa 
namadabigoban apabiwining, mi dash ima ga-ondji-aji- 
gidjissed, gi-pokogweshin dash gaie, mi go ima gi- 
nibod. 

36. Kitclii ogima Dayid. 

Kije-Manito gi-minagoban Judawininiwan tchi ogima- 
kandagonid bejig ga-kitchi-songideenidjin gaie ga-kitchi- 
mino-ijiwebisinidjin kitchi ogiman, ga-ijinikasonidjin 
David. Aw dash kitchi ogima David o gi-jagodjian 
kakina iniw ga-migoshkadjiigonidjin od anishinabeman; 
gaie anotch o gi-iji-kotagian iw gi-bashanjewa.d; gaie 
dash apitchi weweni o gi-ganaweniman od anishinabe- 
man gwaiakobimadisiwining gaie kijewadisiwining. Be- 
kish gaie o gi-gossan Kije-Maniton, kitchi nibiwa o gi- 
ojissitonan apitchi wenijishingin anamienagamonan tchi 
kitchitwawinind Kije-Manito. Keiabi anind kid inabad- 
jitomin nongom gijigak iniw nagamonan; mi sa iniw 
negamongin enamiegijigakin eshkwa-nawakwegin, gaie 
dash iniw negamongin awiia pagidenimind ga-nibodjin. 
Mi dash iw Kije-Manito ga-ondji-jawenimad gaie ga- 
ondji-widokawad. 

Kawin eta Kije-Manito gi-ijitchigessi iw gi-mino- 
odapina.mawad iw od ijitchigewinini, bekish gaie o gi- 
iji-wawindamawan bejig iniw od aianike-ojisheian nin- 
goting tchi bi-ogimakandaminid ow enigokwag aki, gaie 
dash tchi namadabinid Kitchi-Ogima apabiwining wedi 
gijigong kagigekamig. Geget dash ningoting gi-tibish- 
kosse iw wawindamagewin, mi sa api Jesus Kije-Manito 
Ogwissan ba-nigiigod kitchitwa Marian ga-gangowinidjin. 
Kitchitwa Marie sa gaie win o gi-odaianike-ojisheimigon 
kitchi ogiman Davidan. 

David dash gi-kitchi-niganadjimowininiwi, Kije-Manito 
sa o jawendjigewin o gi-widjiwigon. Anawi gi-bimadi- 
sigoban gaiat midasswak dasso kikinonowin tchi bwa 
bi-ondadisid Jesus, Kije-Maniton dash kija o gi-waban- 
daigon iw ningoting nisswi kitchi ogimag wassa waba- 
nong tchi bi-ondjibawad, tchi bi-otchitchingwanitawawad 
dash api gi-ondadisinid iniw oshki-abinodjiian; gaie tchi 
pagidinamawawad osawa-jonian gaie minomagwakisigan. 
Graie dash kija o gi-wabaman iniw abinodjian iwapi 
ani-nitawiginid, iw tchi atawagenid wiiaw bejig iniw o 
kikinoamaganan; gaie tchi sassagakwaond tchibaiati- 
gong, gaie tchi minaind winsop jiwabo gaie. Graie dash 
api gi-nibod ima tchibaiatigong, tchi pakoneganamind 
opimena jimagan binish odeing. Graie dash iwapi tchi 
niningishkag aki, gaie tchi tatashkabikissewad assinig. 
Gaie rninawa tchi abitchibad; apitchi ishkwatch dash 
tchi ijad wedi o kitchitwawisiwining gijigong, kagige- 
kamig dash wedi tchi ogimawid win od ogimawiwining. 
Kakina iw win David o gi-niganadodan gaie dash o gi- 
ojibian kakina ima Judawininiwag o kitchitwa masinai- 
ganiwang midasswak dasso kikinonowin tchi bwa ijiwe- 
bak iw kitchi inakamigad. 

David dash o gi-ogimakandawan Judawininiwan ni- 
midana dasso kikinonowin, mi dash gi-nibod minawa- 
nigwendamowining gaie wanakiwining. 

37. Kitclii ogima Salomon o nibwakawin. 

Ga-nibod David, ogwissan meshkwat gi-ogimawiwan 
Salomon ga-ijinikasonidjin. Salamon gi-mino-ijiwebisi, 
Kije-Maniton o gi-sagian, o gi-sagiigon dash Kije-Mani- 
ton; tibishko gi-ijiwebisi ga-ijiwebisinid ossibanin Da- 
vidan. Ningoting dash Kije-Maniton o gi-bi-nasikagon 
nibatibik inabandamowining, ow dash o gi-igon: Salo- 
mon, nandodamawishin wegotogwen menwendaman ki 
ga-minin dash. 0 gi-nakwetawan dash Salomon gi- 
inad: Kin ki gi-inenim iw tchi ogimakandawagwa Juda- 
wininiwag ninamadisiian, mi dash wendji-nandodamonan 
nind aiawian kid anotagan tchi mijian wenijishing nib- 
wakawin gaie kikendassowin tchi kikendaman dash 
gwaiak ged-inakonigeian, tchi ganawenimagwa dash 
weweni kid anishinabemag. 

Debendjiged dash o gi-minotawan iw eji-nandoda- 
magod; ow dash o gi-inan: Iw nongom eji-nandodama- 
wiian kawin ki nandodamawissi gego kin ondji, gema 
ginwenj tchi bimadisiian, kawin gaie ki nandodamawissi 
kitchi daniwin, ka gaie tchi jagodjiadwa jangenimikig, 
mi eta nendotamawiian nibwakawin gaie kikendassowin 
gwaiak tchi kikendaman wa-inakonigeian. Ki minin 
dash kitchi nibwakawin gaie kitchi kikendassowin, 
kawin wika awiia gi-bi-iji-nibwakassi, ka gaie awiia ta- 
ani-iji-nibwakassi kin ged-iji-nibwakaian. Kakina dash 
igiw nendodamawissiwanin ki ga-minin gaie iniw kitchi 
daniwin gaie kitchitwawisiwin; kawin wika awiia gi-bi- 
ijiwebisissi gaiat ga-bi-ogimawidjig kin dash ged-ijiwe- 
bisiian. 

Salomon dash geget o gi-moshkineshkagon kitchi 
kikendassowin gaie kitchi nibwakawin gaie kitchi dani- 
win gaie kitchitwawisiwin. Kitchi nibiwa dash ketchi- 
nibwakadjig ininiwag gaie kitchi ogimag wassa gi- 
ondjibawag iw wi-pisindawawad iw eji-nibwakanid 

gaie bi-wabandamawawad iw o kitcbi kitchitwawi- 
siwinini. 

38. KitcM ogima Salomon o manadjian ogin. 

Ningoting' gijigak inegwa Salomon namadabid o 
kitchi ogima apabiwining, giwitabitagod kakina eshpen- 
dagosinidjin od ogimansiman gaie o jimaganishiman iw 
wi-dibowewad, ogin dash Bethsabe ga-ijinikasonidjin 
gi-bi-pindigewan ima abiwining megwa endaji-mawand- 
jiidiwad nakawe atchina wi-wabamigod. Api dash Sa- 
lamon waiabamad ogin, pabige gi-pasigwi, gi-nasikawad 
bekish manadjiad. 0 gi-namadabian dash ima o kitchi 
ogima apabiwining, win dash meshkwat gi-nibawi ima 
enassaminid, bekish apitchi gi-manadjiad. Kakina iniw 
o niganisiman gaie o jimaganishiman gi-mamakadenda- 
mog, iw sa apitch ishpendagosid kitchi ogimawid gaie 
dash iw minik eji-wabandaad iw epitch minadenimad 
ogin. Ow dash gi-ikito: anish mi sa aw ninga. Kije- 
Manito dash iji-gagandwe ima o ganasongewining; koss 
kiga gaie ki ga-minadenimag, nin wi-ganawendan dash 
gaie nin iw ganasongewin. 

39. Salomon gi-ojitod kitcM anamiewigamig. 

Jaigwa nio kikinonowin eko-ogimawigobanen Salo- 
mon, mi api gi-ojitogobanen Debendjiged od anamie- 
wigamig ga-kitchi-gwanatchiwaninig. Kitchi nibiwa 
anokiwininiwan gi-anonagoban: midatching midasswak 
gekishkawadjig apitchi wenijishidjig mitigog; nijwas- 
simidana midasswak dash ge-mamadjig assinin gaie ge- 
ijiwinadjig ima endaji-ojitong iw anamiewigamig; Msh- 
wassimidana midasswak dash ged-onabikawadjig assinin; 
nissing midasswak ashi nisswak dash ge-ganaweni- 
madjig enokinidjin gaie genawabandangig anokiwin. 
Greget dash gi-apitchi-onijishitchigade iw anamiewiga- 
mig, kawin wika gi-iji-onijishinsinon anamiewigamig iw 

dash ga-iji-onijishing. Kakina iniw abadjitchiganan mi 
sa midasswi kitchitwa adopowinan gaie midasswi wassa- 
konendjiganabikon pijishig gi-osawa-joniawanon, gaie 
dash ima endaji-pagidjigeng kakina assamissag gaie 
apishimonikaning misiwe gi-akwakaigaso nebakabikai- 
gasod osawa-jonia gi-sassagakwaigeng osawa-jonia-sagai- 
ganan. Salomon dash nijwasso kikinonowin gi-dajita 
gi-ojitod iw kitchi anamiewigamig, mi dash gi-gijitod. 

Api dash ga-gijitod o gi-mawandji-nandoman kakina 
wegimawagisonidjin gaie go mamawi kakina od anishi- 
nabeman, mi dash gi-minawanigwakamigisiwad ima ana- 
miewigamigong, gi-pagidinamawawad Kije-Maniton pa- 
gidjigewin. Salamon dash o gi-ojiton pagidjigewin, 

kitchi nibiwa pijikiwan gaie manishtanishensan o gi- 
pagidinan ima pagidjige-adopowining enassamiwad ka- 
kina anishinabeg. Mi dash gi-wabandamowad ishkote 
ishpiming gijigong bi-ondjibamagadinig, pabige dash 
gi-tchagide iw pagidjigewin. Api dash waiabandamo- 
wad iw kitchi ijinamowin igiw kakina anishinabeg, gi- 
apagisowag akikang, mi dash gi-anamietawawad Kije- 
Maniton gijigong eianidjin. Panima Debendjiged o 
gi-bi-nasikawan Salomonan gi-inad: nin gi-nondanan kid 
anamiewinan gaie nin gi-kitchitwawiton ow anamiewi- 
gamig ga-ojitoian, nishkinjigon gaie ninde kaginig ima 
ta-atemagadon. 

Iw ano gi-iji-ishpendagwak gaie iw ano gi-iji-kitchi- 
bishigendagwitchigadeg anamiewigamig, kawin dash 
Kije-Manito gi-danisissi ima, mi eta gi-mino-odapinang 
ima ga-daji-pagidjigeng anamiewigamigong gaie gi-pisin- 
dang anamiewinan. Ima dash nongom kid anamiewi- 
gamigonang, mi ima Jesus Kije-Manito Ogwissan endad 
kekabe-gijig gaie kekabe-tibik ima pakwejiganing od 
ijinagwiidisowining. Anin dash epitch onijishing iw gaie 
anin eji-jaweniminang! Graie kinawind dash anin ge- 
iji-kitchi-manadjiangoban ima enassamid Kije-Manito ebid 
kitchitwa adopowining. 

40. Salomon keskkendagwadinig od islikwatawin. 

Kitchi ogima Salamon nijtana dasso ldkinonowin 
minik gi-kitchi-mino-ijiwebisi gaie gi-songanamia, Kije- 
Maniton dash o gi-sagiigon gaie anishinaben. Panima 
dash nagatch gi-pangishin batadowining bishigwadisi- 
wining, o gi-widjiaiawan sa meiagisinidjin ikwewan, 
waiba dash mi bakan gi-ijiwebisid, mi dash gi-bata- 
ijiwebisid. Kawin keiabi gi-ikitossi od anamiewin, kawin 
gaie keiabi gi-ijassi anamiewigamigong. Kibiwa iniw 
ga-widjaiawadjin ikwewan kawin gi-anamiassiwan gi- 

matchi-manitokewan sa; iw dash wi-minwendamiad gaie 
win naningotinong gi-matchi-manitoke. Kakina dash o gi- 
bigohidon iw gaiat ga-iji-wawindamawapan Kije-Maniton. 
Kije-Manito dash neiab o gi-mamawan iw nibwakawin 
gaminapan, kawin dash keiabi o gi-gashkitossin gwaiak 
tchi inakoniged ged-ijiwebisinid dash od anishinabeman. 
Gaie dash iniw od anishinabeman kawin keiabi o gi- 
sagiigossin, gi-gwekitawan iw dash gi-miganigod. Tchi 
bwa dash apitchi makamind iw od ogimawiwin, mi gi- 
nibod, batadowining dash gi-dapine. 

Aw Salamon geget gi-kitchi-apitendagosi gaie gi- 
ldtchi-mashkawisi kitchi ogima eniwek nibiwa dasso 
kikinonowin megwa gossad gaie manadjiad Kije-Maniton. 
Api dash ga-naganad Kije-Maniton gi-bata-ijiwebisid 
mi gi-banadjiidisod, kawin keiabi o gi-sagiigossin Kije- 
Maniton gaie anishinaben; kakina o gi-webinigon od 
anishinabeman, mi dash gaie iw api ga-nibod. 

41. Elias o pagidjigewin. 

Goma go ga-dasso-kikinonowagak gi-aiagoban bejig 
ldtchi ogima ga-ogimakandawad Judawininiwan ga-ijini- 
kasod Achab. Gi-kitchi-matchi-ijiwebisigoban gaie go 
iniw o widigemaganan ga-ijinikasonidjin Jezabel. 0 gi- 
manadjiawan manitokadjiganan gaie o gi-ojitawawan 
anamiewigamig iniw o manitomiwan Baal ga-ijinikaso- 
nidjin. Kakina dash o gi-nissawan gwaiak Kije-Manito 
o pagidjigewininiman. Api iw Achab ga-iji-kitchi-matchi- 
dodang, Kije-Manito o gi-ininajawan bejig kitchi niga- 
nadjimowininiwan Elias. Win eta nijike gi-ishkonana- 
windiban kakina dash igiw Kije-Manito o pagidjigewi- 
niniman, ow dash tchi awi-inad iniw ogiman: Ondji iw 
gi-kitchi-matchi-dodaman, mi ge-ondji-gimiwansinog gin- 
wenj ima kid akiming. Api dash Achab nwandang iw, 
gi-kitchi-nishkadisi, mi dash gi-nandonewad Eliasan iw 

wi-nissad. Elias dasb Kije-Maniton o gi-windamagon 
tchi madjad, wassa tchi ijad wadjiwing. Kije-Manito dash o 
gi-ijinajawan endasso kigijeb gaie endasso onagoshig an- 
degwan tchi madjidagod wiias gaie pakwejigan. Graie dash 
o gi-mikan ima sibiwishens, mi dash ima gi-minikwed. 

Nisso kikinonowin minawa ningotwasso gissis iw 
minik kawin gi-gimiwansinon ima Achab od akiming, 
ga-apitchi-aiad aw Elias ima pagwadakamig. Kije- 
Manito dash minawa o gi-inan Eliasan tchi awi-wabamad 
minawa Achaban. Api dash Achab waiabamad, o gi- 
kitchi-nishkadisitawan iniw kitchi niganadjimowininiwan 
gi-inad: Matchi aiaawishiwiian, kin kid indowin iw wendji- 
iji-kotagisiwad nind anishinabemag. Elias dash o gi- 
nakwetawan gi-inad: Kawin nin nind odindowinissin, 
kin sa ki batadowinan gaie ki matchi manitokewin. 
Mi dash Elias ga-iji-inad kitchi ogiman, tchi mawand- 
jianid kakina od anishinabemini gaie kakina od pagid- 
jigewininimini menadjiadjig iniw manitokadjiganan Baal. 
Geget dash Achab mi ga-ijitchiged. 

Api dash jaigwa kakina ga-mawandjiidinid, Elias 
ow o gi-inan: niwakosiwag ashi nanimidana ogow me- 
nadjiadjig iniw Baalan, mi dash eta nind nijikewis. 
Bidawishinam dash nij aiabe-pijikiwag! Mano dash 
winawa nitam o gad-onabamawan bejig, gaie nin dash 
bejig nin gad-onabama. Mi dash ged-iji-nissangidwa 
iw tchi pagidjigeiang. Nin gad-atomin missan ima 
pagidjige-adopowining, kawin dash gego ishkote nin 
gad-atossimin ima anamaii. Api dash iw gi-ijitchigeiang, 
mi ged-iji-nanandomawad iniw o manitomiwan; gaie 
nin dash nin ga-nanandoma nin Manitom. Awegwen 
dash idog ge-nakwetagowisigwen binisika tchi bi-aiama- 
gadinig ishkote tchi tchagakideg dash kakina iw pagid- 
jigewin, mi aw geget gwaiak Maniton ged-omanitomid. 
Kakina dash anishinabeg gi-iji-minwendamog iw tchi 
ijitchigewinagak. 

Igiw dash pagidjigewininiwag menadjiadjig Baalan 
o gi-odapinawan iniw bejig pijikiwan gi-nissawad gaie 
gi-assawad ima wagidjaii pagidjige-adopowining. Mi 
dash gi-madji-nanandomawad o manitomiwan kigijeb 
binish go onagoshinig gi-bibagimawad: Baal pisinda- 
wishinam, Baal pisindawishinam! Kawin dash o gi- 
nondagossiwan Baalan. Elias dash o gi-bapian bekish 
gi-inad: Nawatch enigok bibagimig Baal, magisha keiahi 
nibadog, magisha gaie od ondamiigodogenan widjiki- 
weian. Nawatch dash minawa enigok od ano-bibagi- 
mawan Baalan, tchi nakwetagowad o manitomiwan. 

Mi dash api Elias ga-iji-ojitod gaie win pagidjige- 
adopowin; wagidjaii dash o gi-assan iniw aiabe-pijikiwan. 
Mi dash ga-iji-giwita-passaniked irna pagidjige-adopo- 

wining; nibi dash o gi-moshkinebadjigen ima passani- 
kaning, gaie nibi o gi-siginan ima wagidjaii pagidjige- 
adopowining. Mi dash ga-iji-otchitchingwanitad gi-na- 
nandomad Debendjigenidjin gi-ikitod: Nondawishin 
Debendjigeian, nondawishin, tchi ondji kikendamow?M 
dash ogow anishinabeg Kin geget Kije-Manitowian, tchi 
ondji-andjitowad dash odeiwan, Kin eta tchi manadjiikwa. 
Megwa Elias keiabi daji-anamiad sesika ishkote ishpi- 
ming gijigong gi-bi-ondjibamagadini, mi dash gi-nawa- 
didenig gaie gi-tchagalddenig iw o pagidjigan gaie 
iniw missan binish igo kakina nibi gi-tchagakideni ima 
pindj passanikan. Api dash anishinabeg waiabandamo- 
wad iw gi-apagisowag oshkinjigowang akikang bekish 
gi-ikitowad: Debendjiged win nijike Manitowi, Win gaie 
eta gwaiak Kije-Manitowi. 

Mi dash kakina igiw pagidjigewininiwag menadjiadjig 
Baalan ga-iji-madjawad gi-nagadamowad ima danakiwin. 
Igiw dash anishinabeg minawa neiab o gi-anamietawa- 
wan gwaiak Kije-Maniton; mi dash minawa Kije-Manito 
ga-iji-jawenimad gi-ijinajaamawad tchi gimiwaninig iw 
dash tchi ondji-nitawigitowad iw ge-ondji-bimadisiwad- 

42. Acliah o gimodiman Xabotlian o jomini-kiti- 

ganini. 

Bejig inini, gi-ijinikasogoban Naboth, dibendamo- 
goban jomini-kitigan besho ima endagobanen kitchi 
ogima Achab. Aw dash kitchi ogima o gi-missawenda- 
mawan Naboth iw o jomini-kitiganini; mi dash gi-wik- 
wasornad iw wi-gishpinadamawad. Naboth dash kawin 
gi-inendansi tchi atawed iw o kitigan; mi ga-ondji- 
nishkadisid kitchi ogima Achab. Api dash aw kitchi 
ogimakwe Jezabel Achab o widigemaganan nwandang 
iw ejiwebadinig, mi ga-iji-ijinajaang masinaigan ow tchi 
iji-batamind Xaboth: „Kaboth o gi-matchi-inan Kije- 

Maniton gaie o gi-matchi-inan kitchi ogiman;“ mi dash 
iw Naboth ga-ondji-bimwassinaind gaie gi-nissind. Achab 
dash o gi-odapinan iw Naboth o jomini-kitigan. 

Kije-Manito dash o gkinan Eliasan tchi nasikawad 
kitchi ogiman Achaban, ow tchi inad: kakina minik 
ga-iji-matchi-dodaman gaie iw gi-gimodimad Naboth o 
kitigan; mi iw ge-ondji-ijiwebak memwetch ima ga- 
dapinanind Naboth, mi ima animoshag ge-daji-noskwa- 
daamowad ki miskwim, gaie win dash Jezabel animos- 
han o ga-amogon. 

Greget dash gi-ijiwebad iw ga-ikitod aw niganadji- 
mowinini. Ga-nisso-kikinonowagak, mi ga-iji-kitchi- 
migading ima. Aw dash kitchi ogima gi-manikoso, 
tchi bwa ani-nibod dash animoshau o gi-bi-noskwadaa- 
mini iw o miskwim. Panima dash nagatch bekanisid 
kitchi ogima gi-bi-dagwishin ima endad Achab, Jezabel 
dash ishpiming wassetchiganing gi-nibawi. Api dash 
kitchi ogima waiabamad, mi ga-iji-inad iniw enokita- 
godjin, tchi awi-ondji-webinawad Jezabelan wedi was- 
setchiganing gaie mano tchi tatakokanigod bebejigo- 
ganjin binish tchi nibod. Mi dash geget ga-ijiwebak. 
Panima dash nagatch o gi-bi-nandawabandamini iw 
wiiaw widj-danakiwemaganan, o gi-mikamini dash jaigwa 
misiwe gi-bigwamigod animoshan. 


J3. Nig’anadjimowiiiini Eliseus. 

Elias Kije-Maniton gi-igogoban tchi onabamad Eliseu- 
san iw tchi nabishkagod, tchi niganadjimowininiwinid. Nin- 
goting dash gijigadinig Eliseus o gi-nagishkawan nibiwa 
matchi kwiwisensan. Anind dash o gi-nishiba-pishimigon 
gi-iji-bibagimigod: Pepashkwakondibeian! Pepashkwa- 
kondibeian! Api dash Eliseus kekendang iw Debendjige- 
nidjin bapinodawawad ondji iw bapinodagod, iniw abinod- 
jiian, gi-gwekigabawi gi-ikitod iw, tchi bashanjeogowad 

Kije-Maniton. Igiw dash kwiwisensag awashime o gi-ba- 
piawan. Sesika dash makwag gi-hi-ondjibaidiwag ima na- 
watch besho bemiakomitigokanigobanen, mi dashgi-bigo- 
binigowad iniw makwan igiw matchi kwiwisensag, nimida- 
nawegwaban, kakina dash o gi-nissigowan iniw makwan. 



Eliseus kitchi nibiwa gi-mamandadodamogoban od 
ijinikasowining Debendjigenidjin, mi dash gi-nibogo- 
banen gaie gi-ningwaigasogobanen. Panima dash nin- 
goting bejig inini gi-nibogoban, iniw dash widjikiweian 
aw inini awi-pagidenimigogoban ima tchigai gi-ningwa- 
wawindibanen Eliseus. Tchi bwa assind dash ima wa- 
nikaning aw iuini, mi iw mawinanigowagobanen ge- 
modishkiaidjin igiw nengwaakigobanenag. Api dash 

waiabamawad iw mawinanigowad iniw gemodishkinidjin, 
mi eji-pindji-webinawagobanen ima wanikaning iniw ga- 
nibonidjin ima atenigobanen Eliseus okanan, ojimowad 
dash. Api dash pengishing aw tchibai ima wanikaning 
taiangishkang dash iniw Eliseus okanan, mi ga-iji-onish- 
kabatod, gi-abitchibad dash. 

44. Mino akiwesi Tobias. 

Megwa mino-anokitawawagobanen Judawininiwag 
Kije-Maniton, apitchi weweni o gi-widokagowan, kitchi 
nibiwa gego o gi-nitawigitonawa iw ge-ondji-bimadisi- 
wad gaie gi-wanaki-bimadisiwag. Dassing gaie ga-mi- 
goshkadjiigowadjin jangenimigowadjin Kije-Maniton o 
gi-widokagowan iw, tchi jagodjiawad dash iniw maga- 
nigowadjin. 

Panima dash nagatch nibiwa Judawininiwag minawa 
o gi-wanenimawan Kije-Maniton, mi dash anotch gi- 
bata-ijiwebesiwad. Kije-Maniton dash o gi-nishkiawan 
mi dash anotch ga-iji-kotagiigowad iw gi-bashanjeogo- 
wad. 0 gi-pagidinigowan mano tchi jagodjiigowad gaie 
go tchi dibenimigowad bekanisinidjin ogiman ga-ijinika- 
sonidjin Salmanassar wegimakandamogobanen aki As- 
syria. Graie dash kitchi nibiwa Judawininiwag od ode- 
nawiwan gi-banadjitchigadeniwan gaie kitchi nibiwa gi- 
madjinawindwaban, tchi awakanindwa wassa ima aking 
Assyria. 

Iwapi dash bejig inini ima gi-bimadisigoban, ga- 
ijinikasod Tobias. Megwa gi-oshld-bimadisid binish dash 
igo gi-akiwesiwid mojag eji-gashkitod o gi-ojindan 
matchi minawanigosiwin gaie weweni o gi-ganawenda- 
nan ganasongewinan. Mi eta gi-widokawad widj’ anishi- 
naben gaie da.sh jawenimad ketimagisinidjin gaie ahsa- 
mad bekadenidjin gaie ningwawad nebonidjin; mi apine 
ga-ijitchiged. 

Ningoting dash gi-ijiwebadini iw gi-gagibingwed, 
kawin dash gego keiabi o gi-gashkifossin tchi ijitchiged. 
0 widigemaganan dash Anna ga-ijinikasonidjin apine 
endasso gijigak gi-anokiwan, iw dash tchi ondji bima- 
disiwad. Ningoting dash gijigadinig Anna gi-dago- 
dibaamawawindiban bejig missabosonsan. Api dash To- 
bias nwandawad iw nondagosinid iniw missabosonsan, 
gi segisi, gi-inendam, magisha ko o ga-gigimodinan, 
kawin gi-iji-minwendansi. Panima eta ga-gwaiakwen- 
dang iw geget gi-minimind, mi pitchinag gi-pagidinad 
iw tchi ganawenimanid. 

45. Tobias gi-gagikimad ogwissan. 

Api dash jaigwa Tobias nomag gi-gagwedjiigod ni- 
biwa kotagitowinan, gi inendam, magisha mi jaigwa 
waiba tchi niboian. Mi dash ga-iji-nandomad ogwissan 
iw dash wi-gagikimad gi-inad: Ningwis, api gi-niboian, 
ningwaakajishikan, gaie dash mojag minadenim kiga. 
Kego wika wanendangen iw ga-iji-kotagendang kin 
ondji. Api dash gaie win gi-nibod, ningwaakanakan 
ima tchigaii ged-ajishinan. Groshi Kije-Manito, kego 
wika bata-ijiwebisiken. Kego wika ta-pindigemagas- 
sinon kideing maminadisiwin, gaie weweni pisindan 
nebwakadjig o gagikwewiniwa. Dodaw awiia, kin eji- 
minwendaman tchi dodagoian. Jawenim ketimagisid 
minik eji-gashkitoian; mij nibiwa awiia, kishpin nibiwa 
gego aiaian. Mano pangi migiwen, bekish dash migi- 
wen eji-minodeeian. Mojag kaginig gwaiakwadisida gaie 
debweda. Kishpin kaginig gossang Kije-Manito gaie 
ojindamang batadowinan, nibiwa gogo ki ga-minigomin. 

■ Api dash oshkinawe Tobias nwandawad ossan iw 
eji-gagikimigod, mi ga-iji-otchitchingwanitad enassaminid, 
bekish gi-mawid, gaie gi-iji-wawindamawad, kakina 
weweni tchi dodang iw eji-gagikimigod. 

46. Oshkinawe Tobias o babawidjiwigon anjeniwan. 

Panima dash Tobias ga-ishkwa-gagikimad ogwissan 
gi-inendamogoban, tchi ijinajawad ogwissan bejig odena, 
wassawadogoban Rages ijinikadegoban iw odena; ondji 
ijinajawagoban sa tchi nadansinaiganenid nibiwa masi- 
naamagogoban bejig ininiwan. Tchi bwa madjanid dasb 
ogwissan aw akiwesi, gi-sanagendam iw tchi mikawad 
awiia ge-mino-widjiwigonidjin ogwissan, gaie go weweni 
ge-kikendaminidjin iw mikana. 

Aw dash osbkinawe gi-sagaam iw babanandonewad 
awiia ge-widjiwigodjin. Pabige dash o gi-mikawan bejig 
kitchi gwanatch oshkiininiwan ningotchi nanibawinid, 
kija kitchipisonid gijitanid iw ningotchi wi-iji-babama- 
disinid. Aw dash oshkiinini mi sa aw kitchi anjeni 
Raphael. Kije-Manito o gi-bi-ijinajawan iw tchi baba- 
widjiwad iniw meno-ijiwebisinidjin oslikinawen. Tobias 
dash kawin o gi-kikenimassin iw anjeniwinid. 

Tobias dash o gi-gagwedjiman iniw meiagisinidjin 
oshkiininiwan, tchi kikendaminid mikana enamog Rages 
odenang. 0 gi-nakwetagon gi-igod: geget apitchi we- 
weni nin kikendan iw mikana. Mi dash ga-iji-pindige- 
nandomad endawad. Aw dash akiwesi Tobias o gi- 
gagwedjiman iw tchi babawidjiwanid ogwissan. 0 
gi-iji-wawindamagon dash iniw oshkiininiwan weweni 
tchi ijiwinanid ogwissan ima odenang Rages gaie go 
neiab weweni tchi bi-giwewinanid. Api dash eni-mad- 
janid Tobias o gi-anamietawan gi-ikitod: apegish dash 
Kije -Manito od anjeniman babawidjiwineg. 

Jaigwa dash eni-onagwishininig gi-dagwishinog kitchi 
sibing Tigris, mi dash ima gi-gabesbiwad. Tobias dash 
gi-namadabi ima sibing awi-kisibigisided. Kitchi gigoian 
dash o gi-inawinadaogon iw wikonigod. Tobias dash 
gi-bibagi iw segisid. Aw dash oshkiinini o gi-inan: 
kego segisiken, nawadin ima o mishkingwaning agwa- 

dabaj. Tobias dasb mi ga-ijitchiged. Minawa od igon 
iniw oshkiininiwan: nishi aw gigo gaie dash pakaj, ma- 
mon ode gaie winsob! Kitchi onijishin mashkiki, kishpin 
awiia akosid oshkinjigon. Mi dash geget Tobias ga- 
ijitchiged. 

Tobias dash weweni o gi debibinan iniw o jonia- 
raiwan, ondji weweni gi-widokagod iniw ga-babawidjiwi- 
godjin anjeniwan gaie go nibiwa bakan o gi-iji-widokagon. 
Mi dash neiab gi-giwewad minawanigosiwining. Api 
dash besho eni-dagwishinowad endawad, od aian beba- 
widjigowadjin gi-ani-niganibatowan gi-awi-pindigebato- 
nid ima endawad, baba-kwashkwashkonodawad iniw 
kitchi anishinaben epitch minwendang aw animosh. Mi 

dash akiwesi gaie mindimoie gi-kikendamowad jaigwa 
dagwishininid ogwissiwan. Kejidine dash gi-sagisibai- 
diwag awi-nagishkawawad gaie awi-odjimawad, bekish 
mawiwad iw epitch minwendamowad. 

Api dash ga-ishkwa-migwetchiwiawad Kije-Maniton 
iw eji-jawenimigowad. Tobias o gi-mamon iw gigo- 
winsob, mi dash gi-nasikawad ossan oshkinjigoning, o 
gi-sinigonamawan iw gigo-winsob iw ga-iji-kikinoama- 
god iniw oshkiininiwan. Pabige dash aw akiwesi gi- 
wabi iw ga-gibingwepan; gi-apagiso dash akikang gi- 
otchitchingwanitad, gi-anamietawad gaie gi-kitchitwawi- 
nad Kije-Maniton. 

Mi dash ga-iji-gagwedjimawad iniw oshkiininiwan 
gi-inawad: Iw eji-kitchi-migwetchiwiigoian, kawin nin 
da-gashkitossimin tchi de-dibaamagoiamban iw minik 
eji-mino-dodawiiang; inendaman ganage abita odapin 
igiw nin joniaminanig. 0 gi-nakwetagowan dash iniw 
oshki-ininiwan, gi-igowad: Kego babamendangegon iw, 
migwetchiwiig Kije-Manito iw eji-kitchi-jawenimineg. 
Kaphael nind aw, bejig igiw nijwasswi anjeniwag naba- 
widjig enassamid Kije-Manito. Api ko gi-anamiaian 
gaie ko gi-ningwaakanadwa nebodjig gaie gi-jaweni- 
madwa kidj’ anishinabeg, nin kakina nin gi-ijiwidonan 
iniw kid anamiewinan gaie ki mino dodamowinan enas- 
samid Kije-Manito. Apitchi dash ki minwenimig Kije- 
Manito, mi sa ga-ondji-gagwedibenimigoian tchi ondji 
kikenimik. Kije-Manito sa ondjita ki gi-ijinajaamag iw 
kitchi akosiwin tchi gagibingweian. Beka dash ki gi- 
kotagendan akosiwin, ka wika ki gi-agonwetawassi Kije- 
Manito, mi sa ga-ondji-bi-ininajaod nongom, tchi bi- 
nodjimoinan dash. Api dash ga-nondawawad, gi-kitchi- 
segisiwag, gi-apagisowag akikang, bekish niningishkawad. 
Anjeniwan dash od igowan: Kego segisikegon, mig- 
wetchiwiig Kije-Manito! Api dash ga-igowad iniw iki- 
towinan, mi dash ga-iji-angwabamawad. Kakina dash 

mamawi gi-apagisowag akikang, gi-anamietawawad gaie 
gi-kitchitwawinawad Kije-Maniton. 

47. Susaima. 

Mbiwa gi-takonawag Judwininiwag Babyloning. 
Gi-aia dash ima gweiakwadisid, Joachim ejinikasod. 
0 widigemaganan dash Susanna gi-kitchi-mikawadisiwan 
gaie o gi-gossan Kije-Maniton. Joachim dash o gi-aian 
wenijishing kitiganens. Susanna dash gi-babamosse ima 
kitiganensing gega endasso gijig. 0 gi-wabamigon dash 
nij matchi ininiwan ga-pindigenidjin kitiganensing. 0 
gi-missawenimigon tchi matchi dodamowad. Susanna 
dash gi-nijikewisi. Kawin o gi-gashkitossin tchi ojimad 
iniw matchi ininiwan; kawin gi-minwendansi tchi ma- 
tchi dodang. Matchi iniwag dash gi-ikitowag: ki 
gad-ijitchige eji-nandawendamang, gonima dash ki ga- 
batamigo enassamid debakoniged, iw gi-wabamigoian 
matchi dodameg kin gaie bekanisid inini. Ki kikendan 
dash iw dibakonigewin: kishpin awiia mikawind gi- 
bishigwadj-ijiwebisid inini gonima gaie ikwe ta-nissa. 
Susanna ishpiming gijigong gi-inabi; gi-ikito dash: 
Gweiakwadisiian, gaie Keje-Manitowiian, widokawishin! 
Kishpin widj matchidodaman ogow ininiwag ki ga-nish- 
kiin; kishpin dash dodansiwan, nin ga-batamigog ima 
kitchi giwanimowining, mi dash tchi nissigoian. Nin 
Kije-Manitom, awashime nin ininwendam tchi niboian, 
iw dash tchi matchi dodaman enassamiian. 

Geget dash igiw matchi ininiwag o gi-batamawan 
Susannan. Susanna gi-inakona tchi nissind enassami- 
wad kakina anishinabeg. Susanna dash o gi-bibagiman 
Kije-Maniton: Widokawishin, ki kikendan gi-matchi- 
dodansiwan. Iwapi dash gi-aia ima kitchi niganadji- 
mowinini, Daniel ejinikasod. 0 gi-wasseshkagon dash 
Wenijishinidjin-Maniton. Gi-bibagi dash; gi-ikitod: Mano 
minawa ta-dibakona. Aw ikwe kawin gi-matchi-do- 



dansi. Mi dash ga-iji-anokid igiw nij matchi ininiwag 
bebakan tchi assindwa. Ga-ijitchigeng dash iw, Daniel 
o gi-gagwedjiman iniw nitam bejig: Awenen dino mitig 
tcbigaii ima gi-wabameg Susanna matchi dodang? 0 
gi-nakwetagon dash: tchigaii mishiminatig. Daniel o 
gi-gagwedjiman minawa: ki gwaiakwendan na geget 
mishiminatigowid. Gi-nakwetam aw inini: geget. Aw 
dash inini bakan gi-assa. Minawa dash aw bejig gi- 
gagwedjima: Awenen dino mitig tchigaii gi-wabamad 
aw ikwe matchi dodang? Gi-nakwetam dash bakan 
mitigong kawin mishiminatigong. Daniel o gi-gagwed- 
jiman minawa: ki gi-gwaiakwendan na iw bakanisid 
aw mitig? Aw dash inini gi-nakwetam: Enangeka. 
Ga-nondamowad dash bemadisidjig iw bebakan gi-ikito- 

wad: 0 gi-wabandanawa, dash gi-kitchi giwanimawad 
iniw mino Susannan. 0 gi-inakonawan dash iniw matchi 
ininiwan tchi nissimind. 0 gi-kitchitwawinawan dash 
Kije-Maniton, iw ondji, gi-bimadjiad Susannan. 

48. Kitchi ishkote-gibosiganing gi-apaginindwa 

nisswi oshkinaweg. 

Ningoting kitchi ogima Nabuchodonozor gi-ojiagoban 
osawa-jonia-masininin, mi dash ga-iji-patakinad ningotchi 
kitchi odenang Babyloning. Kakina dash nawatch nigan 
eshpendagosinidjin ga-aianidjin ima, minik ga-ogima- 
kandang iw aki, o gi-nandoman tchi bi-widokasonid iw 
tchi manadjiawad, tchi anamietawawad iniw masininin. 
Wandamagedjig dash misiwe gi-ijinajawawag, ow tchi 
iji-windamawawad kakina anishinaben: api nondamowad 
madweweg pipigwanan gaie anotch bakan madwewe- 
tchiganan, kakina mamawi tchi otchitchingwanitawawad, 
tchi anamietawawad dash iniw osawa-jonia-masininin. 
Anish ow dash gi-ijiwebadogoban, kawin awiia o gi- 
agonwetansin iw inakonigewin, mi eta nisswi oshkina- 
weg ga-ijinikasodjig Ananias, Misael gaie Azariah. 

Mi dash kitchi ogima gi-iji-windamawind, igiw nisswi 
oshkinaweg iw wi-anamietawassigwa iniw osawa-jonia- 
masininin. Gri-kitchi-nishkadisi dash kitchi ogima gaie 
gi-ikitod, tchi bodawadeg iw kitchi gibosigan nijwa- 
tching awashime tchi iji-kijiteg iw dash iko eji-kijiteg- 
obanen, gaie dash gi-inad nisswi memashkawisinidjin 
o jimaganishiman, tchi tatakobinawad iniw nisswi oshld- 
nawen gaie tchi apaginawad iw igo gi-gikonaienid ima 
kitchi gibosiganing. 

Igiw dash oshkinaweg gi-inakonawag iw kejidin tchi 
nissindwa, tchi apaginindwa ima kitchi ishkoteng. Mi 
dash geget gi-apaginindwa ima. Kije-Manito dash od 
anjeniman o gi-ani-widjiwan iniw nisswi kitchitwa osh- 

kinawen ima pindig- kitchi gibosiganing. Wegwagi mi 
iw ga-iji-ateg iw ishkote ima pindig mi ga-iji-sassakida- 
goneseg ima kitchi gibosiganing gaie gi-nissigowad iw 
ishkote igiw ininiwag ejitchigegobanenag iw kitchi ogima 
o matchi inakonigewin, pabige kakina o gi-tchagakiso- 
gonawa iw ishkote. 

Ima pindig gibosiganing gi-aiamagad nodin tekanimak 
tibishko eni-onagoshigin eji-takanimak. Api dash waia- 
bandamowad igiw nisswi oshkinaweg iw iji-mamakada- 
kamig eji-ganawenimigowad Debendjigenidjin, o gi-naga- 



monawa apitchi ketchitwawendagwak nagamon, tchi 
kitchitwawinind gaie tchi migwetchiwiind Kije-Manito. 
M'i dash iniw anamiewinan keiabi nongom negamongin 
misiwe Kije-Manito od anamiewigamigong. 

Kitchi ogima dash gi-kitcbi-goshkoka nondawad ne- 
gamonidjin ima pindig kitchi-gibosiganing. Gri-pasigwi 
dash, gi-inad iniw kakina o niganisiman: „Kawin na ki 
gi-apaginassiwananig nisswi ininiwag tatakobisowad ima 
nawaii ishkoteng? Kin wabamag dash nongom niwin 
ininiwag takobisossigwa gaie babamossewad ima nawaii 
ishkoteng, gaie aw ekoniwiwad inabaminagosid tibishko 
Kije-Manito ogwissan. K Mi sa ga-wabamad eta Kije- 
Manito od anjeniman. 

Kitchi ogima dash gi-ija ima ishkwandeming iw 
kitchi gibosigan, enigok gi-ikitod: „Kinawa enokitaweg 
maiamawi-ishpendagosid Kije-Manito, kid ininim, bi- 
sagaamog.“ Mi dash gi-sagaamowad igiw oshkinaweg, 
ganage pangi ningot ijiwebisissigwa gaie go ganage 
pangi ningotchi enakidessininig winisissiwan. Kitchitwa 
anjeni dash gi-angwanagosi. Api dash Kabuchodonozor 
waiabandang iw kitchi mamandadodamowin, o gi-ki- 
tchitwawinan Kije-Maniton, gi-ikitod: „Apegish kitchit- 
wawinind o Kije-Manitoman Ananias, Misael gaie Aza- 
riah. Win ga-bi-ijinajawad od anjeniman tchi bimadjiad 
iniw enokitagodjin gaie daiebwetagodjin.“ 

Mi dash kitchi ogima ga-iji-inakoniged: awegwen 
ge-matchi-inagwen iniw Kije-Maniton enamietawawadjin 
igiw nisswi oshkinaweg tchi nissind dash. Ondji kawin 
sa awiia bekanisid Manito od aiansin iw gashkiewisi- 
win tchi gi-bimadjiad iniw oshkinawen. Igiw dash 
nisswi oshkinaweg gi-kitchi-ishpendagosiwag ima ogima- 
wining Babyloning. 

49. Daniel gaie kitchi ogima Balthasar. 

Api dash ga-nibogobanen kitchi ogima Kabuchodo- 
nozor, bejig ojisheian gi-ogimawinigoban ima Babyloning 
ga-ijinikasonidjin Balthasar. Aw dash Balthasar o gi- 
manadjian manitokadjiganan, kawin dash Gwaiak Kije- 


76 


Maniton o gi-manadjiassin. Ningoting dash tibikadinig 
gi-kitcbi-wikonge, gi-nandomad kakina naganisinidjin 
gaie o widigemaganini. Api dash jaigwa apitchi gawash- 
kwebishkagowad jominabo, kitchi ogima mi ga-iji-nando- 
dang iniw osawa-jonia-minikwadjiganan gaie osawa-jonia- 
onaganan omishomisibaninlšiabuchodonosoran ga-mamoni- 
gobanen ima kitchi anamiewigamigong Jerusaleming, 
iw dash tchi bidjigadenig tchi minikwadjigenid dash 
iniw wakomadjin. Aiagwaban dash ima anind meno- 
ijiwebisidjig ininiwag. Api dash waiabandamowad iw, 
gi-kitchi-segisiwag, Kije-Manito gego tchi iji-bashanje- 
wad iniw matchi ogiman. Megwa dash minikwewad, 
sesika o gi-wabandanawa onindjima ojibiigemagadinig 
ima assamisag, kawin awiia o gi-wabamassiwawan, un 
eta pijishig onindjima ojibiaminid niswi ikitowinan: 
Mane, Thekel, Phares. 

Api dash Balthasar gaie iniw kakina wakomadjin 
waiabandamowad iw, gi-kitchi-kashkendamog gaie gi- 
niningishkawag iw epitch segisiwad. Kitchi ogima dash 
o gi-nandoman kakina o pagidjigewininiman, kawin dash 
o gi-gashkitossinawa tchi anikanotamowad iniw nisswi 
ikitowinan. Mi dash kitchi ogima ga-iji-nandomad bejig 
nebwakanidjin gaie meno-ijiwebisinidjin Kije-Manito o 
niganadjimowininiman ga-ijinikasonidjin Daniel. Gi- 
ikito dash Daniel: iniw nisswi ikitowinan, mi sa ow 
wa-ikitowinagak: Mane, iniw gijigadon ima kid ogima- 
wiwining gi-agindjigadewan iw waiba tchi ishkwasseg; 
Thekel, gi-dibabishkodewan ki mino-dodamowinan, ki 
kitchi-nangis dash aiansiwan gego. mino dodamowinan; 
Phares: kid ogimawiwin ta-nanawinigade tchi minindwa 
dash jangenimikig. 

Iw dash niganadjimowin; mi go iw tibikak gi-tibish- 
kosseg. Iniw sa maganigodjin iwapi kitchi ogima Cyrus 
ga-ijinikasonidjin; mi go iw tibikadinig gi-pindigenid 
mamawi kakina o jimaganishimini ima Babyloning. Mi 


77 


dash gi-odapinamowad iw odena Babylon, gaie gi-nissa- 
wad kitchi ogiman Balthasar. Mi dash ga-iji-nanawi- 
namadiwad iw Balthasar od ogimawiwin. 

50. Macchabeiag liijwasswi gi-nissindwa anamiewin 

ondji. 

Ningoting bejig kitchi ogima gi-kitchi-matchi-ijiwe- 
bisigoban ga-ijinikasod Antiochus. Gi-jingendamogoban 
apitchi iw Judawininiwag od ijitwawiniwa; gi-inakoni- 
gegoban, tchi bigobidjigadeg gaie tchi tchagisaming iw 
Judawininiwag o kitchitwa masinaiganiwa, gaie dash 
gi-inakonige tchi nissind, kishpin awiia kikenimind 
keiabi ijitwad Judawininiwag od ijitwawiniwa. 

Bejig dash ikwe aiagoban, jigawigoban iwapi, nijwa- 
tchinigoban ogwissan, kakina mamawi songanamiag- 
waban; kawin pisindawassigwaban enakonigenid Antio- 

cliusan. Mi dash iw kitchi ogima ga-ondji-ikitod tchi 
binimind ima enassamid, gi-gagansomad dash, tchi mid- 
jinid kokoshwiias ima enassamid; anish Kije-Manito 
ginaamagogwaban Judawininiwag tchi midjiwad kokosh- 
wiias. Mi dash kakina ga-inawad kitchi ogiman, kawin 
nin da-gashkitossimin tchi debwetagoian, ima nind iji- 
twawininang nin ginaamagomin tchi midjiang iw dinowa 
wiias. Mi dash kitchi ogima ga-ikitod, kakina tchi 
bashanjeondwa. 

Aw dash sesikisid iw eji-oshimeindiwad o gi-ganonan 
kitchi ogiman, gi-inad: awashime nin ga-minwendamin 
mano tchi niboiang, iw dash tchi bigobidoiang Kije- 
Manito o ganasongewinan. Mi dash kitchi ogima ga- 
iji-kitchi-nishkadisid iw eji-ganonigod iniw oshkiininiwan, 
gi-ikitod, tchi kishkidenaniwebinimind gaie tchi bishagi- 
gindibejomind gaie dash onindjin gaie osidan tchi kish- 
kishkadaamowind; ishkwatch dash tchi tchagisomind 
binish tchi nibonid ima enassaminid ogin gaie oshimeian. 
Mi dash epitch kotagiind, ogin gaie oshimeian gi-gaga- 
nonidiwad, gaie winawa tchi songendamowad mano 
tchi nibowad. 

Api dash jaigwa ga-nibod aw sesikisid, minawa gi- 
odapinigaso ekonijiwad, mi dash gi-bishagigindibeshond; 
paninia dash gi-ina tchi midjid iw kokoshwiias kishpin 
wi-kotagitossig. Mi dash ga-iji-nakwetang: kawin gaie 
nin awashime nin ga-jagodeessi api dash nissaie, kawin 
nin ga-midjissin iw wiias, mano nin ga-kotagito ga-iji- 
kotagitod nissaie. Api dash jaigwa eni-nibod, gi-iji- 
bibagi: 0 metchi-itdniwiian, nongom ki banadjitawi- 
min nin bimadisiwininanin, aw dash wegimakandang 
ow aki neiab nin ga-bimadjiigonan win wendjineiang 
o ganasongewinan. 

Aw dash ekonissiwad o gi-awi-pagidinamagenan 
iniw onindjin gaie osidan iw tclii kishkishkadaamowind, 
bekish ikitod: onow gijigong nin gi-ondji-minigo, non- 

gom nin webinanan Kije-Manito o ganasongewinan ondji; 
nind iji-pagossendam dasli win Kije-Manito neiab tchi 
mijid. Gaie win dash jaigwa wa-ani-nibod gi-ildto iw, 
eji-minwendang gaie win tchi ondji nissind Kije-Manito 
ondji, tibishko ga-ijitchigenid ossaieian. Api dash 
jaigwa ga-nissind, mi dash minawa ekoniwiwad gaie 
ekonananiwad gaie ekoningotwatchiwad mi tebishko 
ga-kotagiindwa gaie ga-iji-nissindwa, gaie tibishko ga- 
iji-mashkawendamowad, mano tchi ondji nissindwa 
Debendjigenidjin ondji. 

Kitchi ogima gaie dash kakina o dibakonigewinini- 
man gi-kitchi-mamakadendamog iw eji-songendamo- 
wad igiw oshkiininiwag. Api dash minawa bejig ba- 
nind ima mi ekonijwatchiwad keiabi apitclii-kwiwisen- 
siwigoban. Kitclii ogima dash o gi-ganonan, bekish 
mashkawigijwed, gi-inad: kishpin wi-debwetaman nind 
inakonigewin, ki ga-bimadjiin gaie ki ga-minin kitchi 
daniwin gaie mojag ki ga-minawanigos. Api dash kitchi 
ogima waiabanclang iw ningot inabadassininig iw od 
ikitowin gaie wi-odapinansinig iniw meshkawendami- 
nidjin kwiwisensan, mi ga-iji-riandomad iniw ogini gi- 
inad dash ged-iji-gagikimanid iniw ogwississini iw dash 
ge-ondji-bimadjiad iniw kwiwisensan. 

Geget aw ikwe o gi-gagikiman iniw ogwississan, 
bakan dash o gi-gagikiman, bekish wabandaad iw epitch 
sagiad, o gi-inan dash: ningwiss, inabin nakakeia ishpi- 
ming gijigong gaie oma aking, gaie kakiria gego iina 
eiamagak nanagatawendan, kakina iniw Kije-Manito o 
gi-ojitonan, kawin gego o gi-aiossin, od ikitowin eta 
gaie od inendamowin. Gaie kaldna bemadisinidjin 
anishinaben oma aking o gi-ojian gaie o dibeniman. 
Kego dash gossaken kwetagiineg, wi-de-apitendagwiidi- 
son gaie kin tchi widjiwadwa kissaieiag ga-iji-nibowad 
gaie eji-jawendagosiwad! Gaie nin dash- minawa ki 
ga-widjaiawininim mamawi kakina kissaieiag. 




Aw kwiwisens dash gi-ikito: kawin nin wi-babami- 
tawassi kitcbi ogima, nin wi-babamitan iw ganasonge- 
win ga-iji-kikinoamonang Moise. 0 gi-ganonan dash 
kitchi ogiman, gi-inad: kin kakina wedinakonigewiniian 
iw dashwendji-kitchi-matchi-dodawindwa Judawininiwag; 
kawin ki ga-gashkitossin tchi ojindamowad Kije-Manito 
onindj. Mi dash kitchi ogima ga-iji-kitchi-nishkadisid, 
gi-ikitod: awashime tchi iji-kotagiimind iniw kwiwisen- 
san ga-iji-kotagiimind dash ossaieian. Apitchi ishkwatch 
dash mi gaie gi-nissimind ogiwan. 

Panima dash nagatch Antiochus geget o gi-odissigon 
iw gi-bashanjeogod Kije-Manito onindj. Mngoting sa 
megwa odabanigod titibidabaning, mi ima ga-ondji-bisod 
gi-pangishing, apitchi dash nibiwa gi-ijishin, ima dash 
gi-wajashkiwagishing, mi ga-ni-iji-pigishkanadinig, gaie 
dash manitonsan okwen gi-ondji-sagidodewan ima ga- 
ijishing, gaie wiias gi-ondji-pangissinini okaning; kakina 
dash enigokoiawed gi-kitchi-manjimagosi, kawin awiia 
o gi-gashkitossin besho tchi ijad. 

Api dash Antiochus iw eji-kitchi-kotagitod, mi we- 
weni gi-kikendang geget Kije-Manito onindj bashan- 
jeogod, mi dash iwapi pitchinag gi-tabassenindisod gi- 
nanandomad Kije-Maniton tchi jawenimigod. Gi-nibo 
dash megwa apitchi kotagitod; gi-iji-nagadang ow aki 
tchi ondji-kikendaming iw eji-gotamigwendagwak Kije- 
Manito eji-bashanjewad baiata-ijiwebisinidjin. 

51. 0 nandobaniwin Judas Machabeus. 

Api Judawininiwag osam apitchikwetagiigowagobanen 
gaie jaiagodjiigowad bekanisinidjin ogiman, mi iw ona- 
gimawagobanen bejig meno-ijiwebisinidjin gaie swangi- 
deenidjin ga-ijinikasonidjin Judas. Aw dash Judas gi- 
ijinajaige misiwe, kakina od anisbinabeman iw tchi 
anamietawawad, Kije-Maniton tchi widokagowad, tchi 

jagodjiawad maganigowadjin. Mi dash ga-iji-ijawad 
migading. Api dash gwaiashkonodadiwad, Judas o gi- 
niganiwinan od anishinabeman; sesika dash nanan ini- 
niwag ishpiming gijigong gi-bi-ondjibawag. Tibishko 


gississong gi-iji-wasseianig iniw o migasoagwiwiniwan, 
gaie osawa-joniia-apikanan o gi-bisikamini o behejigo- 
ganjimiwan. Nij dash eidawina Judas o gi-bimi-ondji- 
gabawitagon; iniw dash nisswi ga-bimi-apitchi-migana- 
nid iniw maganigowadjin. Mi go gaie iw ishpiming 
gi-ondji-wawassakonesseg gi-pangisininig dash ima osh- 
kinjigowang iniw maganigowadjin; gi-nikabandamog 
dash iw ga-apitchi-bingeiendamowad gaie nibiwa gi- 

pangishinog akikang. Anind dash gi-gwenibiwag, gi- 
ojimowad. 0 gi-nissawan dash iniw maganigowadjin 
nijtana ashi ningotwatching midasswak. 

Graie winawa dash Judawininiwag gi-nissawag iwapi. 
Api dash waiabandjigadenig iniw wiiawiwan minik ga- 
nissindwa, mi ga-iji-mikamawindwa anamaii o bisiki- 
ganiwang gi-gishkamowad gimodj enamiassigog o mani- 
towitchigauiwan; iw dinowa anishinabeg enamiassigog 
gi-gishkamowad iko tchi ondji-bimadisiwad. Kawin dash 
Judawininiwag awiia pagidinassiwindiban tchi ganawen- 
dang iw, kawin igo ganage tchi tanginang. Api dash 
kakina anishinabeg waiabandamowad, o gi-kikendanawa, 
igiw kakina ga-nissindjig iw gi-bashanjeogowad Kije- 
Maniton ondji gi-gigishkamowad iniw enamiassigog o 
manitowitchiganiwan. 

Kakina dash o gi-kitchitwawindanawa o mino ina- 

konigewinini Kije-Maniton, bekisli dash o gi-kitimage- 
nimawan iniw ga-nissimindjin; iw dash kikendamowad 
Kije-Manito eji-mino-odapinamawad meno-ijiwebisinidjin 
od anamiewinini, mi iw nibiwa ga-ondji-anamietawa- 
wad iniw ga-nissimindjin. Graie dash Judas gi-ikito- 
goban iwapi: „Kitchi onijishin gaie kitchi mino-inen- 
damowin iw tchi anamietawindwa ga-nibodjig, iw dash 
tchi ondji-agwashimindwa ima o batadowiniwang.“ Mi 
dash Judas gi-mawandjiad nibiwa joniian, gi-ijinajawad 
Jerusaleming, anamiewigamigong tchi pagidjigeng ondji 
igiw ga-nissindjig, Kije-Manito tchi ondji-jawenimad 
tchi dagwishimad kagige anwebiwining. 

52. Oega kakina anisMnalbeg gi-apitehi-inatcM-iji- 
webisiwag gaie gi-manitokewag. 

Geget apitchi manadad iw ga-ijiwebisiwad iwapi 
anishinabeg gega misiwe aking. Kakina sa anotch gego 
o gi-manitokenawa, o gi-ojiawan sa masininin, gi-abad- 
jiawad: wabiganan, gema mitig, gema assinin, gema 
biwabik, gema joniian, gema osawa-joniian. Mi dash 
iniw ga-anamietawawadjin gaie ga-omanitomiwadjin. 
Ogow masininig mi ejiwinindwa manitokadjiganag, ti- 
bishko anishinabeng gi-ijitchigasowag, gi-oshkinjigowag, 
gi-otawagawag gaie gi-osidawag, tibishko sa ko inini 
ejinagosid. Gema gaie naningotinong abita anishina- 
beng ijinagosi, abita dash awesiing; magija gigoing, 
gema gaie pijiking. Kawin dash win igo gi-wabissiwag 
tibishko inining. Kawin igo gaie gi-iji-babamakwashi- 
wessiwag tibishko gigoing. Kawin gema tibishko piji- 
king, gi-iji-nondagosissiwag; tibishko sa mitigong ka- 
win o gi-gashkitossinawa tchi mamadjiwapan. Gaie 
dash igiw menitokedjig, missawa anotch gego ijitchi- 
gewad tchi minigowad dash iw eji-nandawendamowad, 
kawin ganage o nondansinawa gaie go o pisindansinawa 

igiw manitokadjiganag. Igiw dash ga-manitokedjig 
apitcbi kitchi matchi-ijiwebisiwining gi-daji-bimadisiwag. 

Iw dash ga-mamawi-manadak ga-ijitchigewad: mi 
sa iw gi-pagidjigewad gi-pagidinamawawad iniw o ma- 
nitokadjiganiwan. Anotch gego o gi-pagidjigenawa, 
binish igo widj’ anishinahewan naningotinong o gi-pa- 
gidjigenawan, memindage ningot enassagadisissinigon 
abinodjian. Gi-wanikewag iko akikang, mi dash ima 
ga-apaginawad iniw abinodjian, gi-ningwawawad kigi- 
bimadis. Mi dash ima ga-daji-kotagendamowad binish 
nibowad. Graie dash o gi-ojiawan kitchi manitokadji- 
ganan: abita anishinabeng abita gaie pijiking ga-ijina- 
gosinidjin. Biwabik dash iw ga-aiowad gi-ojiawad. Aw 
dash manitokadjigan gi-wimbisi pindjina. Ima dash o 
kakiganang, mi ima ga-ondji pagwanesid, ima dash 
pindjaii omissadang ishkote o gi-atonawa. Mi dash 
iko ima gi-assawad iniw abinodjiian onikaning iniw o 
manitokadjiganiwan. Wedi ishkoteng dash gi-danakiso- 
wag abinodjiiag binish nibowad. Anin dash eji-kitchi 
mawiwad igiw ketimagisidjig abinodjiiag. Igiw dash 
menitokedjig ondjita gi-madweigewag, iw dash tchi non- 
dawassiwindwa megwa tchagisonid abinodjiian. 

53. Kakina meno-ijiwebisidjig gi-anarniawag, tchi 
dagwishing Egwashinged. 

Pangi eta Jndawininiwag gaie enamiassigog gi-mino- 
ijiwebisiwag. Igiw dash gi-kitchi-kashkendamog iw 
ga-iji-matchi-dodawind mojag Kije-Manito. Mi dash 
apitchi weweni ga-ondji-anamietawawad Kije-Maniton, 
tchi jawenimad gaie tchi kitimagenimad anishinaben 
oma aking, tchi bi-ijinajawad dash Ged-agwashinge- 
nidjin, iniw jaigwa mewija ga-wawindamagepanin 
ima gwanatch kitiganing. Kije-Manito dash Kejewa- 
disid o gi-nondan iw od anamiewiniwan. Mi dash 

gi-bi-ijinajawad tibinawe Ogwissan Jesus-Christan. Win 
dash kagigekamig o gi-bi-widjaiawan Ossan Kije-Maniton 
wedi gijigong. Iw dash epitch sagiinang gi-kitimagisiiang, 
mi ga-bi-ondji-ijad oma aking, gi-bi-ondjibad wedi giji- 
gong. Gi-bi-anishinabewiidiso gaie geget gi-kitimagisi 
iw gi-abinodjiwid. 



OSHKI-DIBADJIMOWIN. 


1. Gi-M-dibadjimind kitchitwa John tchi ondadisid. 

Ima Judeing bejig’ odenawens gi-atemagad, mi ima 
ga-daji-bimadisid bejig pagidjigewinini ga-ijinikasod 
Zachary; o widigemaganan dash Elizabeth gi-ijinikaso- 
wan. Neienj gi-kitchi-mino-ijiwebisiwag, gaie apitchi 
weweni o gi-ganawendanawan Eije-Manito o ganason- 
gewinan. Mojag dash gi-kitchi-kaslikendamog ondji 
wika gi-aiawassigwa abinodjian. Apitchi naningim gi- 
ondji-anamiawag, ow gi-inendamowad, magija gegapi 
nin da-ogwissimin. Iniw dash od anamiewiniwan o gi- 
inendanawan ningot inabadassininig, jaigwa sa apitchi 
gi-gikawag. 

Iw ga-mamawi-niganendagwak odena gi-atemagad 
Judeing ga-ijinikadeg Jerusalem. Ima Jerusaleming gi- 
atemagad kitchi anamiewigamig ga-kitchi-gwanatchiwang 
gaie gi-kitchi-onijishin iw pagidjige-adopowin, gaie dash 
ima gi-patakideaiapitchi-bishigendagwak wassakonendji- 
ganabik, nijwatching ga-iji-pakeiamagak, gi-agodeg se- 
kaigadegin nijwasswi wassakonendjiganan. Ningoting 
dash gijigak Zachary, megwa pagidjiged minoinagwa- 
kisigan ima pagidjige-adopowining, sesika o gi-wabaman 
anjeniwan, mi sa aw kitchi-Anjeni Grabriel. Zachary 
gi-kitchi-segisi api waiabamad. Anjeniwan dash od- 
igon: Zachary, kego segisiken, kid anamiewinan non- 

dadjigadewan, kigwissan o ga-nigian ki widigeraagan 
Elizabeth, John dash ki ga-ijinikana. Ki ga-kitchi- 
bapinenim, api bi ondadisid, ta-kitchi-apitendagosi enas- 
saminid Debendjigenidjin. 0 ga-raoshkineshkagon We- 
nijishinidjin-Maniton megwa tchi gigishkagod ogin. 
Gaie dash kitchi nibiwa o ga-gashkian Israel onidjanis- 
san tchi anwenindisonid gaie tchi anokitawanid Kije- 
Maniton, gaie win ta-niganishka Ge-agwashingenidjin. 

2. Gi-bi-windamageng tchi bi-ondadisid Jesus. 

Ima Juda-aking gi-atemagad bejig odenawens Na- 
zareth ga-ijinikadeg; mi dash ima ga-danisid bejig osh- 
kinigikwe ga-ijinikasod Marie, gi-kitimagisi, kawin 

daniwin o gi-aiansin, meslikwat dash o gi-kitclii-danin 
mino-ijiwebisiwin. 


Ningoting gijigadinig, megwa apitchi weweni ana- 
miad ima pindig endad, sesika o gi-pindigawan Kitchi- 
Anjeni Grabriel, Marian inad: „Kid anamikon, Marie, 
mwashkineshkagoian jawendjigewin; Debendjiged ki 
widjiwig. Awashime ki kitchitwawendagos endashiwad 
ikwewag.“ Api dash nwandang iw Marie, gi-segisi. 
x4mjeni dash od inan: „Ma.rie, kego segisiken; Wenijis- 
hid-Manito ki ga-bi-odissig. Mi dash iw ge-ondji-nigiad 
Kije-Manito Ogwissan; Jesus ta-ijinikaso.“ Marie gi- 
ikito: „Nin dibenimig misi gego ga-gijitod, ekitoian 
mi ge-diian.“ Mi dash Anjeni Gabriel gi-angonagosid. 

3. Kitcliitwa Marie o mawadissan Elizabetlxan. 

Elizabeth o widigemaganan aw pagidjigewinini Za- 
chary o gi-odangosheinan kitchitwa Marian gagango- 
winidjin. Api Marie ga-naganigod Anjeniwan, mi dash 
ga-ondji pasigwid wewib, gi-nasikawad dash meno-ijiwe- 
bisinidjin od angosheian Elizabethan. 



Api dash Elizabeth waiabamad Marian, gi-kitchi- 
bapinenimo, apitchi weweni o gi-anamikawan gaie gi- 
ikitod: „Awashime ki kitchitwawendagos endashiwad 
ikwewag, kitchitwawendagosi gaie gegishkawad! Anin 
dash iw ejiwebak nin bi-odissig Debenimid ogin?“ 
Jaigwa sa Elizabeth o gi-kikendan iw Marie tchi ogi- 

migod Kije-Maniton, Wenijishinidjin sa Maniton o gi- 
windamagon. 

Marie dash nwandawad Elizabethan anamikagod, 
ga-apitch-minwendang, enigok gi-ikito: „Nin tchitchag 
o kitchitwawinan Debendjigenidjin. Gaie nin tchitchag 
minawanigwendam, Kije-Manito ondji ga-bimadjiid. 0 
gi-ganawabaman sa od anokitagewikweman tebassenda- 
gosinidjin. Mi dash jawendagosi ged-ako-ijiwad kakina 
ge-ni-anishinabewidjig. Apitchi sa nin gi-kitchi-dodag 
misi gego netawitod gaie ketchitwawinikasod.“ 

Marie o gi-widigeman Elizabethan gega nisso gissis, 
mi dash gi-giwed. Agawa o gi-gashkitonawa tchi ba- 
kewinidiwad; ondji osam mojag gi-daji-minawanigosiwag 
mino-ijiwebisiwining gaie gi-apitchi-sagiidiwag. 

4. Kitchitwa Joseph ga-hamiad Jesusan. 

Marie gi-giwe neiab Kazarething. Mi dash ima 
Nazarething gi-daji-bimadisi bejig mokodassowinini ga- 
ijinikasod Joseph. Gri-ldtimagisi geget, gi-mino-ijiwebisi 
dash gaie o gi-gossan Debendjigenidjin. Megwa nibad 
Anjeniwan o gi-bi-odissigon, gi-igod: „Joseph, kego 
jagwenimoken, odapin Marie, win sa o ga-nigian Kije- 
Manito Ogwissan.“ Joseph dash geget gi-ijitchige ga- 
igod Anjeniwan. 0 gi-odapinan sa Marian tchi wid- 
jaiawad, ondji tchi ashamad gaie tchi nifawigiad panima 
iniw abinodjiian Jesusan. Mi sa iw ga-ondji-ijinikanind 
„ga-bamiad Jesusan“. Marie gaie Joseph gi-apitchi- 
binideewag, gi-bimadisiwag mamawi gi-widigendiwag, 
iw dash o bimadisiwiniwa gi-kitchitwawendagwadini 
tibishko Anjeniwag gijigong. 

5. Gli-ondadisid Jesus. 

Panima nagatch goma go api Marie gaie Joseph gi- 
ijisseni ondjita gaie winawa tchi ijawad bejig odenang 

ga-ijinakadeg Bethlehem. Jaigwa dash tibikadinig gi- 
dagwishinog ima Bethleheming. Gri-ijiwebad iwapi gi- 
kitchi-batainowad anotch wendjibadjig meiagisidjig ima 
odenang, kakina endassing wakaiganan gi-moshkinewan. 
Mi dash iw Marie gaie Joseph ga-ondji-mikansigwa 
tchi pindiganindwaban ningotchi wakaiganing iw tibi- 
kadinig. Mi dash nindawa gi-ijawad pijikiwigamigong, 
tchi aiawad ima kabetibik. Wedi ketimagak pijikiwi- 
gamigong aiabitatibikak, mi api ga-bi-dagwishing Jesus 
Christ Kije-Manito Ogwissan oma aking. 0! anin ga- 
apitch-minwendamogwen Marie, api waieshkat waia- 
bamad iniw saiagiigosinidjin Abinodjiian! Anish kawin 
dash bapish gego o gi-aiansin, mi eta babagiwaiani- 
ginotitibishaweou ga-aiad, tchi ondji kijoad iniw abi- 
nodjiian,'gi-abita-bibon sa iwapi. Mi dash ima gi-wi- 
weginad iniw Manito-Abinodjinsan titibishaweiginong 
gaie o gi-pagidinan pijildwag endaji-wissiniwad; anish 
mi eta ima nawatch gi-binak. 

(>. Manislitanishiwininiwag aiawag pijikiwag endaji- 

wissiniwad. 

Iwapi anind meno-ijiwebisidjig manishtanishiwinini- 
wag ganawenimagwaban o manishtanishimiwan nibatibik, 
kawin nibassigwaban. Sesika dash o gi-bi-widjigaba- 
witagowan Anjeniwan ga-apitchi-onijishinidjin gaie 
ga-kitchi-wasseiasinidjin; ow od igowan: „Kego segisi- 
kegon, ki bi-dibadjimotoninim sa kitchi minawanigwadji- 
mowinT nongom tibikak ki gi-nigitagom ima Bethlehe- 
ming aw ge-agwashinged Jesus Christ. Ijaiog, awi- 
wabamig! Ki ga-mikawawa sa abinodji wiwegishing 
babagiwaniginong gaie jengishing pijikiwag endaji-wis- 
siniwad, mi sa aw abinodji Jesus.“ Api dash eshkwa- 
wed aw Anjeni, mi iwapi wabamawad kitchi nibiwa 
Anjeniwan bekish nagamonid: „Kitchitwawendagosi 



Kije-Manito ishpiming gijigong, aking dask ta-wana- 
kiwag meno-inendangig.“ Mi dash anjeniwag gi-giwe- 
wad neiab gijigong. 

Igiw dash manishtanishiwininiwag wewib gi-ijawag 
Bethleheming; o gi-mikawawan abinodjiian Jesusan ima 
pijikiwag endaji-wissiniwad, iw ga-iji-windamagowad 
iniw anjeniwan. Marie gaie Joseph apitchi besho gi- 
namadabiwag. Kawin o gi-gashkitossinawa bakan nin 
gotchi tchi inabiwapan, mi eta go ganawabamawad 
iniw abinodjiian: apitchi sa gi-sagiigosi. 0 gi-anamie- 

tawawan iniw abinodjiian gaie o gi-kitcliitwawinawan 
Kije-Maniton. 

Aw abinodji Jesus kawin eta gi-bi-ondji-ondadisissi 
iniw manishtanishiwininiwan gaie kinawind sa go. Ambe 
dash gaie kinawind onanigwendanda gaie pagidinama- 
wada kakina kiiawinanin. 

7. Jesus ga-ijiwinind anamiewigamigong. 


Api dash aw abinodji Jesus jaigwa nimidana endas- 
sogwanagisid, Marie gaie Joseph o gi-ijiwinawan kitchi 
anamiewigamigong Jerusaleming. Marie enigokodeed 




















































































































































































- 94 - 


o gi-mamoiawaman Kije-Maniton, gi-minigod iniw aia- 
pitchi-sagiigosinidjin abinodjiian gaie gi-iji-wawindama- 
wad Kije-Maniton, tchi iji-nitawigiad iw eji-minwenda- 
minid. Gaie dash gi-pagidinigewag ga-ijitchigewad 
iwapi Judawininiwag, mi sa ningotwewan omiminsan. 

Iwapi gi-aia bejig ketchitwawendagosid inini ima 
anamiewigamigong ga-ijinikasod Simeon. Api waia- 
bamad iniw abinodjiian Jesusan, pabige o gi-kikeniman 
awinid aw ge-agwashingenidjin Kije-Manito Ogwissan. 
0 gi-odapinan dash iniw abinodjiian onikang gaie gi- 
ikitod: ^Kongom mano beka nin ga-nib, anish mi sa 
jaigwa gi-wabamag aw Ge-agwashinged oma aking, ge- 
wasseiasid, ge-wasseiasiad nibiwa enamiassinigon gaie 
ge-kitchitwawisiad Israel od anishinabeman. 

Gaie dash bejig ikwe gi-bi-ija ima, Anna ga-ijini- 
kasod, apitchi jaigwa gikagoban, gi-jigawigoban, apitchi 
mino-ijiwebisigoban. Gega mojag apine aiagoban ana- 
miewigamigong, anamiad gaie giigwishimod. Mi dash 
ga-ondji-minigod Kije-Maniton, tchi bwa nibod, tchi 
wabamad gaie tchi anamietawad iniw Ge-agwashinge- 
nidjin. Epitowed dash o gi-kitchitwawinan Kije-Mani- 
ton, mi dash panima gi-windamawad anind meno-ijiwe- 
besinidjin igiw gaie winawa ba-agobanenag Ge-agwa- 
shingenidjin, iw dash jaigwa win gi-wabamad. 

8. Nisswi kitchi ogirnag gi-M-anamietawawad 

Jesusan. 

Gaie dash iwapi gi-bi-dagwishinog nisswi nebwa- 
kadjig ogimag, wabanong gi-bi-ondjibawag, gi-bi-ijawad 
ima Judeing, gi-bi-nandawabamawad iniw abinodjiian 
Jesusan wi-anamietawawad. 0 gi-wabamawan sa wedi 
endanakiwad kitchi anangon ketchi-gwanatchiwinidjin 
ishpiming. Kije-Manito nigan gi-dibadjimo iw, tchi bi- 
nagosid aw ketchi-wasseiasid anang, tchi ondji-kiken- 


— 95 — 



daming dash, api hi-ondadisid aw Ge-agwashinged. 
Igiw dash nisswi kitchi ogimag, api go waiabamawad 
iniw anangon, mi gi-nagadamowad endanakiwad, gi- 
nopinanawad dash iniw anangon. Aw dash anang mojag 
gi-nigani binish gi-dagwishinowad Judeing. Iw dash 
Judeing aki gi-mitchamagad. Igiw dash nisswi kitchi 
ogimag kawin o gi-kikendansinawa tibi nakakeia iw 
danakiwin ga-daji-ondadisigwen aw abinodjins Jesus. 
Mi dash nindawa ga-ondji-ijawad Jerusaleming; anish 
mi iw ga-niganak odena ima Judeing; mi gaie ima 
endagobanen kitchi ogima IJerod. Mi dash gi-gagwedji- 
mawad: „Anindi ga-daji-ondadisid aw Gre-agwashinged? 
nin gi-wabamimanan sa od anangoman wabanong. Mi 

dash ba-ondji-dagwishinang' bi-anamietawangid.“ Api 
dash Herod nwandang iw, gi-migoshkadendam, o gi- 
gossan sa iniw Egwasliingenidjin. Anish osam sa gi- 
matchi-ijiwebisi. Gaie win kawin o gi-kikenimassin, 
anin iwapi ga-ondadisigwen Jesus. Mi dash ga-iji- 
nandomad kakina naganisinidjin pagidjigewininiwan gaie 
ojibiigewininiwan, mi dash gi-gagwedjimad: „anin ga- 
ojibiigadeg kitchitwa masinaiganing? Anin ga-ikitowad 
niganadjimowininiwag? Anindi ge-daji-nigid Ge-agwa- 
shinged?“ 0 gi-igon dash : „Mi sa ima Bethleheming.“ 
Mi dash Herod gi-ininajawad kitchi ogiman Bethlehe- 
ming, bekish gi-inad: „madjag, weweni nandawabamig 
aw abinodji! Api dash gi-mikaweg, bi-windamawishig! 
Gaie nin nin ga-ija tchi awi-anamietawag.“ Kawin 
geget gi-inendansi wi-anamietawad, gi-inendam sa wi- 
nissad iniw abindjiian Jesusan. 

Kitchi ogimag dash Jerusaleming gi-ondji-madjawag, 
Bethleheming gi-ijawad. Mi dash minawa gi-ani-niga- 
ninid iniw anangon; sesika dash gi-nogishkawan tibishko 
ima gi-aiad abinodji Jesus. Gi-kitchi-minwendamog, 
mi dash gi-pindigewad. 0 gi-mikawawan dash iniw 
abinodjiian mamawi Marian gaie Josephan. Mi dash 
gi-anamietawawad, gaie o gi-pagidinamawawan osawa- 
joniian gaie nijing ejinagwak minomagwakisigan. 

Kawin osawa-joniia kakina endashiiang kid aiawassi- 
wanan, tchi pagidinamawang aw abinodji Jesus. Kid 
aiamin dash gego kakina ge-gashkitoiangiban endashiiang 
tchi pagidinamawangoban, ge-kitchi-minwendangiban 
dash. Awashime geget o da-minwendan iw kakina 
dash endashid osawa-joniia oma aking: mi sa kideinan. 

9. Egypting Jesus iji-nijimo. 

Igiw kitchi ogimag gi-ijiwebisiwag tibishko ga- 
ijiwebisiwad igiw manishtanisliiwininiwag, kawin naianj 

o gi-gashkitossinawa tchi ishkwa-ganawabamawad iniw 
abinodjiian Jesusan. Gegapi dash abitatibikadinig gi- 
nibawag. Kije-Manito dash o gi-inan megwa nibanid, 
neiab tchi ijassigwa Herodan. 0 gi-babamitawawan 
Kije-Maniton, bakan mikanang gi-ani-iji-giwewag wedi 
endanakiwagobanen. 

Ginwenj dash Herod o gi-bian iniw kitchi ogiman, 
o gi-inabanin sa, tchi bi-windamagod, api gi-mikawanid 
iniw abinodjiian Jesusan. Api jaigwa osam ginwenj 
biad anisha dash, mi dash ow ga-inendang: missawa 
gaie bi-windamawissigwa iniw abinodjiian ima eianidjin 
Bethleheming’, potch nin ga-inikan ged-ijitchigeian, tchi 

ishkwa-aiad dash oma. Mi dash g’a-ondji-inakoniged, 
tchi nissindwa kakina abinodjiiag kwawisensiwidjig. ima 
Bethleheming najo-bibonagisidjig. Gri-inendam sa Herod, 
mi gaie win ima gwaiak tchi nissind aw abinodji Jesus.. 
Aw dash abinodji Jesus gi-giiwe, kawin gi-nissassi. 

Iw gi-tibikak, tchi bwa nissindwa igiw abinodjiiag, 
anjeni o gi-bi-nasikawan Josephan megwa nibanid, gi- 
inad: „Onishkan, odapin Abinodji ogin gaie, Egypting 
dash iji-nijimon, ima dash aian binish minawa tchi ga- 
noninan; Herode sa o ga-nandawabaman Abinodjiian 
wi-nissad. K Joseph dash wewib gi-onishka nibatibik, 
gi-odapinad Abinodjiian ogini gaie, mi dash gi-madjad 
Egypting. 

10. Herod gi-nissad banisinidjin ahinodjiian ima 

Bethleheming. 

Agawa go gi-de-sagisiawindiban aw abinodjins Jesus 
ima Bethleheming, mi api dagwishinowagobanen igiw 
ba-nissadjig ima abinodjiian aw metchi-ijiwebisid Herod 
ba-ijinajawadjin. Mi go anind ga-iji-bigobinawad iniw 
abinodjiian iw wi-makamawad iniw ikwewan wenidjanis- 
sinidjin iw ano mindjiminanid. 

0 anin dash ga-iji-kitchi-mawiwad igiw abinodjiiag 
gaie go ogiwan! Anish igiw dash gi-nissawag abinod- 
jiiag mi iw ga-ondji-mino-aiawad kakina. Keiabi sa gi- 
apitchi-binisiwag gaie mi ga-ondji-dapinewad iniw abi- 
nodjiian Jesusan. Mi dash Jesus ga-ondji-inenimad 
kejidine tchi ijanid gijigong, wedi dash nongom endaji- 
apitchi-jawendagosinid. Naningim mikwenimig igiw 
banisidjig Bethleheming daji-abinodjiiag gaie anamiag 
tchi nanandomegwa. Apitchi sa mashkawisiwag wedi 
widjaiawawad Jesusan gijigong, gaie mi wendji-gashki- 
towad nibiwa tchi widokawawad gaie anind abinodjiian 
gaie wenidjanissinidjin ikwewan. 



11. Josepli neiab giwewag- Jesus Marie gaie Naza- 

retliing. 


Kawin gi-wassawassinon Kije-Manito gi-bashanjewad 
iniw metchi-ijiwehisinidjin ogiman Herodan. Misiwe 
sa enigokoiawed gi-papashkanani gaie manitonsan o gi- 
amogon, enigok gi-bibagi iw ga-apitch-wissagendang. 
Gaie abiding o gi-wikwatchiton nindawa wi-nissidisod, 
Iw dash nibowin geget gi-gotamigwendagwadini. 

Api dash ga-nibod Herod minawa Anjeniwan o gi- 
bi-odissigon Joseph megwa nibad ima Egypting, gi- 
igod: „Ambe giwen! Jaigwa Herod gi-nibo.“ Mi geget 

gi-g’iwewad, gi-danaldwad dash odenawensing Naza- 
rething. 

12. Jesus midasswi ashi nijo-Mbonagisid gaie inia 

anamiewigamigong. 

Api Jesus midasswi eshi-nijo-bibonagisid, iwapi gi- 
kitchitwagijigad, o nigiigon dash o gi-widjiwigon ima 
kitchi odenang ga-mamawi-niganak gaie ga-apitchi-oniji- 
shing ga-ijinikadeg Jerusalem; ima gi-atemagak iw ga- 
apitchi-bishigendagwak anamiewigamig. Anawi geget 
kitchi-wassa gi-iji-bimossewag; Jesus dash gi-kitchi- 
minawanigwendam. Awashime dash gi-minawanigwen- 
dam, api waiabandang ketchi-bishigendagwak anamie- 
wigamig, osam igo edada gi-minwendam, gaie apitchi 
weweni gi-anamia, tibishko anjeniwag eji-anamiawad 
enassamabinid Kije-Maniton wedi gijigong. 

Ga-ishkwa-kitchitwa-gijigak Marie gaie Joseph mi 
gi-ani-giwewad. Eni-onagwishininig dash sesika o gi- 
gwinawabamawan iniw kwiwisensan Jesusan iw widji- 
wigossigwa. Mi dash ga-iji-nandawabamawad misiwe 
binish nisso-gijigak o gi-nandonewawan. Gregapi dash 
o gi-mikawawan pindig anamiewigamigong, nawaii na- 
madabinid kitchi kikinoamagewininiwan, apitchi weweni 
pisindawanid gigitonid; gaie win o gi-gagwedjiman 
gaie o gi-nanakwetawan iw eji-gagwedjimigod. Kakina 
dash endashinid awiia ima o gi-ganawabamigon iw 
epitch-mamakadenimigod iw eji-oshki-kwiwisensiwid gaie 
ano iji-agashiid keiabi, iw dash eji-kikendang kakina 
gego. Gaie dash Marie win ga-ondji-kotagitod nissogwan 
gi-nandawabamad, ow o gi-inan: „Ningwiss, anishwin iw 
dodawiiang? Nashke, koss nin'gaie ki gi-baba-nanda- 
wabamigo kashkendamang.“ Jesus dash beka o gi-nakwe- 
tawan: „Anishwin iw gi-nandoneoieg, kawin na ki gi-ki- 
kendansinawa, ondjitatchiijitchigeianNossod ijitchigewin? 


101 


Mi dash ga-ni-iji-widjiwad o nigiigon gi-iji-giwewad 
Nazarething. Apine dash mojag o gi-babamitawan; 
eshkam gi-madjigi gaie eshkam gi-nibwaka, gaie Kije- 
Maniton mojag o gi-sagiigon eshkam endasso-gijig gaie 
anishinaben. 

13. Jolin gagikwadang* anwenindisowini-sigaanda- 

diwin. 

Aw dash John, pagidjigewinini Zachary gaie Eliza- 
beth ogwissan gi-ani-nitawigiwan, gaie dash apitchi gi- 
kitchitwawendagosi. JaigWa gi-odjitchisseni iw tchi 
niganishkawad Jesusan Egwashingenidjin. John dash 
o gi-bisikan babisikawagan ga-ondji-ojitchigadenig pek- 
wawigang awesi obiwaian, gaie pashwegino-kitchipison 
ga-kitchipisod. Kawin gego bakan o gi-midjissin, mi 

eta adissawaieshiian gaie 
bakwatch amo-sisibakwad. 
Gi-kitchi-gagikwe dash 
ima sibing Jordan, enigok 
gi-ikitod: „Anwenindisog, 
jaigwa sa Kije-Manito od 
ogimawiwin besho bi-aia- 
magad, rni ba-dagwishing 
aw Egwashinged.“ M- 
biwa dash anishinabeg 
gi-ijawag ima sibing Jor- 
dan awi-wabamawad gaie 
wi-nondawawad. Nibiwa 
o gi-odapinamawawan od 
ikitowinini ima odeiwang, 
gi-kashkendamowad ondji 
o batadowiniwan. 

Da - gi - kitchi - minwen- 
dam John tchi gi-gassia- 





















— 102 - 

Siawapan o batadowinini iniw ga-kashkendaminidjin, 
anisli kawin dasli o gi-gashkitossin, win eta aw Ged- 
agwashinged jaigwa ge-bi-dagwishing ge-gashldtod. Mi 
dash John ga-ondji-inad anishinaben: pitchinag Win 
Egwashinged ld ga-sigaandagowa gaie ki ga-gassiama- 
gowa ki batadowiniwan. Potch dash igo iwapi o gi- 
bi-nasikawawan Johnan tchi sigaandagowad eta iw dash 
tchi ondji-kashkendamowad odeiwang gi-bata-ijiwebisi- 
wad. Igiw dash anishinabeg gi-bakobiwag pangi ima 
sibing; o gi-siginamawan dash iw nibi ima oshtigwani- 
ning, gi-sigaandawad. Mi dash iw ga-ondji-ijinikanind 
John Sigaandagewinini. 

14. Sigaandawmd Jesus. 

Api Jesus nissimidana endasso-bibonagosid, gaie 
Win ningoting gijigadinig o gi-bi-nasikawan Johnan 

tchi sigaandagod. Kawin 
Win anawi wika gi-bata- 
ijiwebisissi, Win gi-apitchi 
kitchitwawendagosi, gi- 
ogwissimigod Kije-Mani- 
ton. Anish iw dash tchi 
agwashimad kakina anishi- 
naben oma aking, o gi- 
odapinan kakina anishi- 
naben o batadowinini, o 
gi-gigishkanan. Mi dash 
iw ga-ondji-inendaminid 
Ossan Kije-Maniton, gaie 
Win tchi ondji-sigaanda- 
god Johnan. Kitam dash 
John kawin o wi-sigaan- 
dawassin, od inan dasb, 
bekish apitchi manadjiad: 

„Awasliime da-onijishin, nin tchi sigaandawiian. Anish 
Kin dash ki bi-nasikaw?“ Jesus dash od inan; „Mano 
mi ged-ijitchigeiang iw enendang Kije-Manito.“ 

Api dash jaigwa Jesus ga-sigaandawind, gijigong 
gi-pakakoshka, Wenijishid-Manito dash gi-bi-najisse, 
wabomiming gi-bi-ijinagwio, mi dash gi-bonid Jesusan 
oshtigwanining. Gaie dash o gi-nondanawa ikitowin 
bi-onsidagwadinig gijigong, ikitomagadinig: „Mi aw 
Ningwiss aiapitchi-sagiag, nin kitchi-minwenima.. Win 
dash nondawig!“ Iw dash ikitowin Win Weossimind 
Kije-Manito gi-madwe-gigito, ondji gi-windamawad anishi- 
naben, apitchi weweni awinid Jesusan Ogwissan aiapi- 
tchi-sagiadjin. 

15. Jesus gi-nagwiidiso mijislia gaie gi-dibadjimo 
awid Egwashinged gaie nibiwa gi-mamanda- 

dodang. 

Waiba go Jesus gi-bi-nagwiidiso mijisha, mi dash 
gi-baba-ijad misiwe ima Judeing; apitchi weweni gi- 
baba-windamawad anishinaben, win awid Ged-agwashin- 
ged, mano dash tchi debwetagod gaie tchi anwenindi- 
sonid. Gaie o gi-wabandaiwenan nibiwa mamandado- 
damowinan, iw dash tchi ondji-debwetawind. 

16. Mamandadodamowin ima Kana. 

Iwapi gi-widigendim Kanaing Galileing, Jesus ogin 
dash ima gi-aiawan. Gi-nandoma dash gaie win Jesus, 
o kikinoamaganan gaie gi-nandomawag widigendiwining. 
Api dash jominabo menesiwad, Jesus ogin od igon: 
Ka gego jominabo od aiansinawa. Jesus dash od inan: 
Wegonen wendji-babamenimiian? Ka mashi nin di- 
baigan gi-odjitchissessinon. Ogin dash o gi-inan bemi- 
tagenidjin: Kamandj igo ged-ininowegwen, dodamog- 

Ningotwasswi dash kitclii assini-omodaian ima gi-atewan, 
ejitchigewad Judawininiwag biniidisowad, nij gonima 
nisswi dibaigan gi-debibimagadon bebejig. Jesus dasb 
od inan: Moshkinebadog omodaian nibi. 0 gi-mosh- 
kinebadonawan dash apitchi. Jesus dash od inan: 
Gwabandamog nongom, wikonge-ogima dash madjida- 
wig. 0 gi-madjidonawa dash. Wikonge-ogima dash 
ga-gotandang nibi, jominabo ga-ondji-ojitong, kawin o 
kikendansin tibi ga-ondinaming, bemitagedjig eta ga- 
siginangig nibi o gi-kikendanawa. 

Mi iw maiadji-mamandadodang Jesus Kanaing Ga- 
lileing, gi-wabandaiwed o kitchitwawisiwin 5 0 kikino- 
amaganan dash 0 gi-debweienimigon. 

17. Jesus nodjimoad aiakosinidjin gaie anotcli 

enapinenidjin. 

Jesus nibiwa ga-mamandadodang, kawin ta-gashki- 
tossim tchi agindamingiban. Kashke go iniw anind 
nibiwa ga-akosinidjin gema ga-omiginidjin, ga-gagibing- 
wenidjin, ga-gagibishenidjin, ga-nita-gigitossinigon, ga- 
mamandjigosinidjin, gaie dash nibiwa bakan, kakina 
iniw aiakosinidjin Jesus 0 gi-nodjimoan. 

Kawin gego mashkiki 0 gi-abadjitossin, mi eta abi- 
ding gi-gigitod, aw dash aiakosid missawa anin iji- 
ginwenj gi-akosid, kejidine go ima mi gi-nodjimod. 
Kashke bejig inini gi-apitchi-mamandjigosi, kawin bapish 
ganage pangi 0 gi-gashkitossin tchi bimossed, apine 
gi-jingishin 0 nibaganing; nissimidana ashi ishwasso 
bibon dash iw gi-ijiwebisi. Ow dash eta Jesus 0 gi- 
inan: „Onishkan, odapinan ki nibagan, bimossen dash!“ 
Pabige dash aw inini gi-onishka, gi-odapinang iw 0 
nibagan, gi-onigadang gaie dash gi-bimossed, gi-apitchi- 
giged. 

Graie dash missawa ano wabamassig Jesus aiakosi- 

nidjin, abiding eta gigitod, aw dash aiakosid, missawa 
wassa aiad, pabige gi-nodjimo. 

Ningoting gijigak bejig jimaganishi-ogima o gi-ijina- 
jawan widjikiweian tchi awi-nandomanid Jesusan, tchi 
bi-nodjimoanid bejig od oshkinigiman jaigwa gega ni- 
bonid, apitchi sa kitchi sagiagoban. Jesus dash o gi- 
ani-widjiwan. Tchi bwa oditang dash iw wakaigan 
endanid, o gi-bi-nagishkagon iniw jimaganishi-ogiman, 
od igon dash: „Debeniiniian, kawin nin de-apitendago- 
sissi tchi bi-pindigeiamban endaian; abiding eta gigi- 
toian, mi tchi nodjimod nind oshkinigim." Jesus dash 
o gi-nakwetawan: „Madjan, iw eji-debweiendaman, mi 
iw ged-ijiwebak.“ Pabige dash gi-nodjimowan od osh- 
kinigiman mi go iw dibaigan. 

Kakina minik onow ga-ijitchiged gaie ga-iji-maman- 
dadodanggaie minik ga-ikitod; gi-ondji-dodam tchi ondji- 

kikenimigod kakina anishinaben win geget awid Eg- 
wasbinged. Graie gi-ondji-ijitchige bekish tchi nadama- 
wad ketimagisinidjin anishinaben iw anotch ga-iji-wawa- 
nisinid, tchi ondji agwashimad dash ima sanagisiwining. 
Iw dash o kitchitwa ode gi-apitchi-kijewadisimagadini. 
Mi dash iw ga-ondji-de-dagossitod misiwe minwenda- 
mowin gaie minawanigosiwin. 0 gi-widokawan kweta- 
gendaminidjin, gaie o gi-mashkawisian jaiagwadisinidjin, 
gaie gi-inad: Bi-nasikawishig kinawa kakina bwaiawa- 
neieg, ki ga-nadamoninim dash. Mi sa iw ga-ondji- 
nanandomawad nibiwa anishinabeg, bekish gi-ombina- 
mowad onindjiwan, gi-nasikawawad, gaie gi-baba-nopi- 
nanawad memidasswak. 

18. Jesus misiwe gi-baba-gagikwe. 

Jesus misiwe gi-baba-ija ima Judeing, kawin eta 
tchi baba-mamandadodang gi-baba-ondji-ijassi, bekish 
sa gi-baba-gagikwe misiwe: ima anamiewigamigong 
Jerusaleming, naningotinong pindonag nabikwaning, 
gaie ogidadjiw, gaie pindig wakaiganing. Ima o gi- 
windamawan ge-dodaminid anishinaben minawa neiab 
tchi mino-ijiwebisinid, tchi gashkitonid ningoting giji- 
gadinig tchi pindigenid wedi gijigong. Apitchi weweni 
kakina wawinge misiwe o gi-nissitotamonan, binish igo 
abinodjiian tchi nissitotaminid weweni. 

19. Clirist o gagikwewinan ima ogidadjiw. 

Ningoting gijigadinig nibiwa anishinaben wadjiwing 
Jesus o gi-gagikiman. Mi dash wendji-ijinikadaming 
„wadjiwing daji-gagikwewin. 

Kitchi nibiwa anishinabeg mamawi weshkinigidjig 
gaie gekadjig, ketchi-aiawidjig gaie eiaansiwidjig kakina 
mamawi o gi-nopinanawan ondji wi-wabamawad gaie 

wi-pisindawawad. Jesus dash gi-ogidakiwe ima wadji- 
wing, mi dash ima gi-wawenabid; iniw dash wa-pisin- 
dagodjin o gi-giwitabitagon gaie anind gi-nibawinid gi- 
witaaii. Graie dash kakina gi-pangitowag iw weweni 
wi-nondawawad namandj ged-ikitonigwen. Jesus dash 
gi-pakidoneni, mandan gi-inad: 

1 . Jawendagosiwag ketimagisidjig o tchitchagowang; 
mi sa igiw wedaimidjig ogimawiwin gijigong. 

2. Jawendagosiwag menodeedjig; mi sa igiw aki 
ge-dibendangig. 

3. Jawendagosiwag keshkendangig; mi sa igiw ge- 
minawanigwendangig. 

4. Jawendagosiwag bekadenodangig gaie gashka- 

bagwenodangig gwaiako-bimadisiwin; mi sa igiw ge- 
debiindjig. 

5. Jawendagosiwag neta-jawendjigedjig; mi sa igiw 
ge-jawenimindjig. 

6 . Jawendagosiwag banideedjig; mi sa igiw Kije- 
Maniton ge-wabamadjig. 

7. Jawendagosiwag baiekadisidjig; mi sa igiw Kije- 
Manito onidjanissan ge-inindjig. 

8 . Jawendagosiwag gwaiak-ijiwebisiwin wendji-kota- 
giindjig; mi sa igiw wedaimidjig ogimawiwin gijigong. 

Onanigwendamog gaie modjigendamog, apitchi sa 
kitchi-batainad iw ge-dibaamagoieg gijigong. 

Kego osam babamendangegon ge-midjieg gaie ge- 
minikweieg gaie ged-agwiieg ! Granawabamig bineshiiag 
ishpiming bebamissedjig: kawin kitigessiwag, kawin 
mamassiwag, kawin gaie mawandinigessiwag atassowi- 
gamigong; potch dash Kossiwa gijigong ebid od asha- 
man. Ka na kinawa awashime kid apitendagosissim 
bineshiiag dash? Kanagatawendamog gaie wabigonin 
ima kitiganing: kawin anokimagassinon, kawin gaie 
biminakwemagassinon, anawi dash kid inininim, potch 
Salomon kakina o kitchitwawisiwining kawin ganage 
gi-ijiossi bejig iw wabigon ejiomagak. Kishpin dash 
Kije-Manito iji-agwitod mashkossiw nongom mashko- 
deng eteg, wabang dash pakwejiganikaning tchi apa- 
gitong tchi tchagideg, kawin na awashime ki ga-iji- 
agwiigossim? Kego osam babamendangegon tchi 
ikitoieg: wegonen ge-midjiiang? Wegonen ge-minik- 
weiang? Wegonen ged-agwiiang? Kossiwa dash ka- 
kina o kikendan iw menessieg. Anokitawig Kije-Manito 
apitchi weweni, kakina dash iw anisha ki ga-minigowa. 

Megwa dash Jesus ow gi-ani-iji-gagikwed gaie mi- 
nawa anind bakan ga-ni-iji-gagikwed, kakina iw o ga- 
gikwewin gi-pindigemagadini anamaii odeining iniw 
ga-pisindagodjin. 



0 kikinoamaganan dasli gi-kitchi-segisiwan, gi-iji- 
jibinikenowag dash ima aianid Jesusan gaie amadjia- 
wad, beldsh inawad: „Bimadjiishinam Debenimiiang, 
nin nibomin!“ Jesus dash gweshkosid, od inan iniw 
o kikinoamaganan: „Anishwin segisieg? Kawin na ki 
kikenimissim widjaiawinagog?“ Mi dash gi-onishkad, 
gi-ganodang nodin tchi ishkwa-noding gaie kitchigami 
tchi bisanagamissininig. Mi dash pabige gi-ishkwa- 


20. Gri-gotamigwanimak ima kitcliigaming. 


Ningoting wenagwishininig Jesus gaie o kikinoama- 
ganan gi-bosiwag nabikwanensing wi-ajawaowad bejig ki- 
tchigami. Jesus dash gi-bimi-niba; apitchi sa gi-aiekosi 
gi-gagikwed kabegijig gaie gi-nodjimoad aiakosinidjin. 
Sesika dash gi-kitchi-gotamigwanimad, iw dash kitchi- 
gami gi-kitchi-mamangashka, iw dash nabikwanens gi- 
ldtchi-ani-bewebaan gaie dash iw nodin iji-enigok ga- 
pakiteiassing ima ningasimoning, mi jaigwa gega pan- 
gishinogobanen aw ningasimonatig. 

ianimak gaie-kitchigami gi-kitchi-anwating. 0 gi-ma- 
makadenimigon dash anishinaben ikitonid: awenen dash 
waaw? nodin gaie kitchigami o debwetagon. 

21. Jesits otl asliaman naning midasswak. 

Minawa ningoting Jesus gi-ani-ija pagwadakamig, 
kawin dash ima gego gi-nitawiginsinon. 0 gi-widji- 
wigon dash naning midasswak ininiwan gaie nibiwa 
ikwewan abinodjiian gaie. 0 gi-nopinanawan sa Je- 
susan ondji wi-wabamawad gaie wi-pisindawawad gagik- 
wenid, kawin ganage o gi-mikwendansinawa tchi wi- 
wissiniwad gaie tchi minikwewad; mi dash ga-ondji- 
madjitossigwa gego ge-midjiwad. Bejig eta kwiwisens 
o gi-aiawan nanan gasisonidjin pakwejiganan gaie nij 
g-igoian. Jesus dash o gi-inan anishinaben tchi nama- 
dabinid ima mitashkossiw. Gi-jibinikeni dash gaie gi- 

tessiniricljitawad iniw pakwejiganan gaie g’igoian gi- 
anamietawad. Mi dash o kiki-noamaganan gi-inad tchi 
madaokinid; kakina dash gi-debissiniwag. 

Jesus dash o gi-inan o kikinoamaganan tchi ma- 
wandjiawad kakina minik ga-ishkwa-mawadjin iniw pak- 
wejiganan iw dash gego tchi wanisinsinog. Gi-ijitchi- 
gewag dash iw kikinoamaganag. Iw dash iji-nibiwa 
keiabi ga-aiang iw ishkwandjigan, midasswi ashi nij o 
gi-moshkinadonawan wadabi-makakon. Mi sa Jesus 
ga-iji-mamakadakamig-mishinoad pangi pakwejiganan 
gaie nij gigoian: kawin iw eta go iw ima gi-ondji-debis- 
siniad midasswak anishinaben, bekish dash gaie iw gi- 
moshkinadowad midasswi ashi nij wadabi-makakon, iw 
minik ga-ishkossed aw pangi pakwejigan. Api dash 
ga-wabandamowad iw anishinabeg, enigok gi-ikitowag: 
mi sa geget aw niganadjimowinini (Egwashinged) baan- 
goban tchi bi-ijad oma aking. 

22. Jesus Abinodjiiag o mino-widjikiweiwan. 

Jesus Win tibinawe o gi-wabandaan kakina anishi- 
naben kijewadisiwin gaie o sagiiwewin, memindage dash 
abinodjiian Win tibinawe o gi-wabandaan iw kijewadi- 
siwin gaie sagiiwewin. Ningoting sa gijigak anind 
meno-ijiwebisidjig ikwewag o gi-bidawawan Jesusan 
onidjanissiwan, Win dash Jesus tchi anamietawad. 
Anawi Jesus gi-kitchi-anoki gaie gi-ondamisi iwapi ba- 
bamenimad kitchi anishinaben, kawin weweni o gi- 
gashkitossin akawe tchi anwebipan. Mi dash iw ga- 
ondji-inendansinig iniw o kikinoamaganan tchi bi-ijiwi- 
dawind abinodjiian ima enassamid. Jesus dash ow 
beka o gi-inan: „Mano nin ga-bi-nasikagog abinodjiiag, 
kego ginaamawakegon, ogow sa od aianawa ogimawi- 
win gijigong. w 0 gi-odapinan dash onikang abinodjiian, 
gi-odjimad; o gi-tessinindjitawan dash, gi-anamietawad. 



23. Oslikinawe ga-ni-iji-kanadjitod od aiiman. 

1 . 

Mngoting gijigak Jesus o gi-dibadodan ketchi- 
onijishing dibadjimowin, gi-ikitod: bejig inini gi-nijiwan 
ogwissan. Iniw dasli egashiinidjin o gi-igon; nosse, api 
ge-ishkwa-bimadisiian, nissaie nin gaie nin gad-aiamin 
iw ki dibendassowin; nindawa nongom iko mijishin 
minik gaie nin ge-dibendamowanen. Greget clash ossan 
a gi-ininigon rninik gaie win inendagosid tchi diben- 
dang. Tchi bwa dash nibiwa dassogwanagadinig iniw 
ogwissan egashiinidjin kakina o gi-mawandonamini o 
dibendassowinini; mi dash gi-madjanid, wassa bakan 
aking gi-ijanid. Mi dash wedi anotch gi-matchi-ijiwebi- 
sinid gaie gi-banadjitonid kakina od aiimini. Api dash 
jigwa ga-tchagibanadjitonid kakina minik eiapan, mi ga- 
iji-kitchi-bakadewinaniwang ima danakiwining gi-aiad; 

gaie win kawin keiabi gego o gi-aiansin ge-midjid. Iw 
dash wi-bimadjiidisod tchi gawanandansig, mi ga-iji- 
anonigosid bejig kifcigewininiwan tchi ashamad gaie tchi 
ganawenimad kokoshan. Iniw dash kokoshan awashime 
gi-minwandjigewan win dash. 

2 . 

Mi dash iwapi gi-nanagatawenindisod odeing, kakina 
dash gi-mikwendang minik ga-ijitchiged. Gi-ikito dash 
ganonidisod: anin eji-bataininid noss endad o bamita- 
ganan, kakina dash kitchi nibiwa pakwejiganan od aia- 
wawan, nin dash nin ga-wanandam oma! Nin wi-pa- 
sigwi, neiab nin wi-nasikawa noss, nin gad-ina dash: 
nosse, nin gi-matchi-dodawa Kije-Manito gaie kin ki 
gi-matchi-dodon; kawin nin de-apitendagosissi kigwiss 
keiabi tchi igoiamban, ki bamitaganing dash doda- 
wishin. 


3. 

Geget dash neiab o gi-nasikawan ossan. Megwa 
dash keiabi wassa bi-aiad jaigwa ossan o wabamigon, 
o kitimagenimigon dash, o mawinanigon gwashkono- 
dagod okweganang bi-odjimigod. Od inan dash ossan: 
„Nosse, nin gi-matchi-dodawa Kije-Manito gaie kin 
ki gi-matchi-dodon; kawin nin de-apitendagosissi kig- 
wiss keiabi tchi igoiamban.“ Ossan dash nomag na- 
kawe o mindjiminigon, mi dash enad o bamitaganan: 
wewib bidog awashime wenijishing babisikawagan, bi- 
sikonig dash. Titibinindjipison gaie bisikonig onindjing, 
makisinan gaie bisikonig osidang! Kissig gaie waninod 
pijikins! Ki ga-wikondimin dash ondji waaw ningwiss, 
gi-niboban, minawa dash bimadisi; gi-wanishinoban, 
minawa gi-mikawa. Mi dash kakina gi-namadabiwad 
tchi wissiniwad gaie onanigosiwad. 

Aw dash oshkinawe ga-ni-iji-banadjitod od aiiman, 

Chipp. 8 



mi sa aw batad'owin wendji-naganad Ossan aiapitehi- 
sagiigosinidjin Kije-Maniton. Inendagosi dash weweni 
tchi dibadodang o batadowinan, bekish tchi ondji-kash- 
kendang gaie tchi webinang gaie dash tchi kotagiidi- 
sod; mi dash Kije-Maniton tchi gassiamagod gaie mi- 
nawa tchi jawendami-odapinigod. 

24. Lazarus od ahitchihawin. 

Jesus o gi-abitchibaan ga-nibonidjin missawa jigwa 
ga-pagidenimimindjin tchibegamigong, minawa neiab gi- 
bimadisiwan. Nashke mi iwapi gi-ijiwebak, gi-abitchi- 
haad Lazarnsan. Aw dash Lazarus gi-daji-bimadisi 

ima Bethania ga-ijinikadeg, odenawens besho Jerusa- 
leming; gi-nijiwan dash odaweman Marie gaie Martha. 
Igiw nisswi dash gi-apitchi-sagiidiwag. Jesus dash na- 
ningim gi-pindige endanid. JSfingoting dash gijigak 
Lazarus gi-kitchi-akosi. Iniw dash odaweman o gi- 
ininajawawan bejig ininiwan ow tchi awi-iji-windama- 
wanid Jesusan: „Debendjigeian, aw saiagiad akosi.“ 
Jesus dash iwapi wassa opimeaii aiaban ima Bethaning. 

Jesus dash api degwishing ima, mi jaigwa Lazarus 
gi-nibogobanen; jaigwa niogon ga-ako-pagidenimawin- 
dibanen tchibegamigong. Keiabi dash apitchi-kitchi- 
kashkendaminigoban iniw nij odaweman; mi dash iw 
keiabi wendji-widabimawagobanen wedinawemaganidjig 
gaie negadenimadjig tchi abisiwimawad dash. Martha 
dash api nwandang Jesusan bi-dagwishininid, pabige 
gi-pasigwi, gi-naganad kakina awi-nagishkawad Jesusan 
gaie inad: Debendjigeian, kishpin oma aiaiamban, kawin 
da-gi-nibossi nind awema; nin kikendan dash mi go 
tibishko gaie nongom gego nandotamawad Kije-Manito 
ld ga-minig. Jesus dash od inan: „Kid awema minawa 
ta-bimadisi.“ Martha dash od inan: „Kin kikendan 
tchi abitchibad abitchibawining ishkwatch tchi gijigak.“ 
Jesus dash gi-ikito: „Mn sa Kind aw Abitchibawin 
Bimadisiwin gaie; win daiebweienimid, missawa gi- 
nibod, ta-bimadisi. Ki debwetan na iw?“ „Enange, 
Debenimiian, nin debwetam, Kin awiian Christ kaiagige- 
bimadisid Kije-Manito Ogwissan ga-bi-dagwishinan oma 
aking“ (gaie mi ge-ondji-gashkitoiamban tchi abitchi- 
baad ga-nibod tchi bimadisid dash minawa). 

Mi dash Martha gi-ani-giwed endawad awi-winda- 
mawad omisseian Mariian, jigwa Jesus gi-dagwishing. 
Marie dash kejidine gi-pasigwi awi-nagishkawad, iniw 
dash od inawemaganan gaie negadenimadjin megwa 
wadabimigodjin o gi-nopinanigon. Api dash Marie 
waiabamad Jesusan, gi-apagiso osidaning, bekish mawid, 

od inan dash: „Debendjigeian, oma aiaiamban, kawin 
da-gi-nibossi nind awema. u Gaie kakina wadjiwigodjin 
enawemadjin gaie negadenimadjin gi-mawiwag; gaie 
Win dash Jesus mi eji-mawid. Iniw dash enawemad- 
jin gaie nesidawenimawadjin gi-idiwag memeshkwat: 
„Nashke, eji-sagiagobanen Lazarusan!“ 



Jesus gaie dash igiw nij wedangweindidjig gaie 
iniw kakina od inawemaganiwan gaie nesidawenima- 
wadjin gi-ondji-madjawag ima Bethania, gi-ijawad dash 
Lazarus o tchibegamigong. Ima dash tchibegamigong 
kitchi assin aw ga-gibakwaigeng. Gri-ikito dash Jesus: 
„Ikonig aw assin!“ Martha dash od inan: „Debendji- 
geian, jaigwa manjimagosidog, niogonagadini sa eko- 
nibod.“ Jesus dash od inan: „Kawin na ki gi-inissinon, 
kishpin debweiendaman nin ga-abitchibaa kid awema 
mamandadodamowining?“ Mi dash ga-iji-ikonawad iniw 

assinin. Jesus dash ishpiming gi-inabi, gi-anamiad, 
panima dash enigok gi-bibagi, gi-ikitod: „Lazarus bi- 
sagaan!“ Pabige dash Lazarus gi-bi-sagaam. Kakina 
dash ima eiadjig o gi-pakiteshkagonawa kitchi segisi- 
win gaie gi-kitchi mamakadendamowad. Lazarus dash 
osidang gaie onindjing keiabi gi-takobiso ga-titibabi- 
nindibanin gaie keiabi gi-titibingwebiso wabishkigin, 
ga-ijitchigewad iwapi Judawininiwag pagidenimawad 
nebonidjin. Jesus dash o gi-inan ima eianidjin: „Abaog, 
pagidinig dash tchi madjad!“ Mi dash geget ga-ijitchi- 
gewad. Lazarus dash gi-apitchi-mino-bimadisi gaie gi- 
mashkawisi. Mi dash gi-ani-widjiwad Jesusan gaie od 
aweman gi-giwewad ima Bethaniing. 

<9 

25. Api gi-ojitong Kitcliitwa Eukaristiwin ima 
Kitcliitwa-adopowining. 

Jesus naningim kija o gi-windamawan iniw ga-kiki- 
noamawadjin, memindage iniw midasswi ashi nij o ki- 
kinoamaganan iw tchi ondji-kotagiind gaie tchi nissind, 
tchi agwashimad anishinaben gaie tchi gassiamawad 
o batadowini. Api dash wedjitchisseg iw gijigad kakina 
iw tchi ijiwebak, iw dash gi-pitchinagowang onagwishig, 
Jesus mamawi gi-aiawag o kikinoamaganan bejig ga- 
onijishing abiwin, ondji tchi wissiniwad Pak-wissiniwin. 

Api dash ga-ishkwa-wissiniwad Pak-wissiniwin, Jesus 
o gi-odapinan pakwejiganan, o gi-anamietawan, gaie o 
gi-bokobinan, o gi-madaonamawan dash o kikinoama- 
ganan, gi-inad: „Odapinamog, midjig gaie kakina, mi 
mandan niiaw.“ 0 gi-odapinan gaie minikwadjigan 
atenig ima jominabo, o gi-anamietan, o gi-madaonan 
dash o kikinoamaganan, gi-inad: „Minikweg mandan 
kakina; mi mandan nin miskwim oshki-ijitwawining, 
nibiwa anishinabeg ge-ondji-sigissemagak, tchi bonigide- 
tagowad Kije-Maniton o batadowiniwan. Mi iw ged- 
^ni-dodameg, apine tchi wi-mikwenimiieg.“ 

Jesus Christ api go ga-ikitod iw, kawin keiabi gi- 
pakwejiganiwissi aw pakwejigan, geget ketchitwawendag- 
wadinig wiiaw gi-awanini gaie iw jominabo kawin keiabi 
gi-jominabowansinon, o miskwim sa gwaiak gi-awanini. 
Gaie dash o gi-inan kakina mekatewikwanaien, tchi ojito- 
nid gaie tchi manadjitonid iw ketchitwawendagwak pagi- 
dinigewin Anamessikewin, gaie tchi ashamanid iw ketchit- 
wawendagwadinig wiiaw kakina gwaiak enamianidjin. 

26. Judas o waiejinge-pagidinan Jesusan. 

Kitchi nibiwa Judawininiwag geget gi-apitchi-matchi- 
ijiwebisiwag, memindage igiw Phariseiag ga-inindjig 

























































































































































































gaie ojibiigewininiwag. Jesus sa naningim o gi-anweni- 
man iw eji-matchi-ijiwebisinid. Mi dash iw apitchi ga- 
ondji-jingenimawad gaie ga-ondji-gijendamowad gegapi 
iw tchi nissawad. Kawin dash o gi-gashkitossinawa 
iw megwa gijigadinig ningotchi tchi takonawapan; anish 
nibiwa sa mojag o gi-widjiwigon Jesus Judawininiwan. 
Tebikadinigin dash atchina ningotchi aia, minawa bakan 
ningotchi gi-ija. Kawin dash awiia o kikenimigossin 
anindi aiad, mi ga-iji-aiad tebikadinigin; mi eta o kiki- 
noamaganan ga-kikenimigodjin. 

Iw dash ga-dashiwad igiw kikinoamaganag bejig 
gi-matchi-ininiwi, ga-ijinikasod Judas. Awashime o gi- 
sagian joniian, kakina dash gego bakan; kawin gi- 
jagwenimossi tchi gimodid. Tchi ondji-gashkiad dash 
joniian, o gi-nasikawan Phariseian gaie ojiibigewinini- 
wan, ow dash o gi-inan: „Wegonen ge-mijiieg, ki ga- 
pagidinamoninim dash Jesus. w 0 gi-wawindamawawan 
dasb tchi minawad nissimidana dasswabik joniian. 

Api Jesus wenagwishininig gi-wissiniwad iw Pak- 
wissiniwin mamawi o kikinoamaganan, gaie api gi-ojitod 
kitchitwa Sacrema kitchitwa adopowining, gaie win 
Juaas ima gi-aia iwapi. Jesus dash kakina gego ke- 
kendang, o gi-windamawan Judasan iw tchi atawagenid 
wiiaw joniian dash. Mi dash igo ima ga-ondji-sagaang 
Judas gi-awi-windamawad dash iniw Phariseian gaie 
ojiibigewininiwan, gi-inad: aw Jesus tibikak nongom 
ta-aia wedi Bimide-kitiganensing. 


27. Jesus gi-kotagendang Bimide-wadjiwing. 

Api jaigwa ga-kashkitibikadinig, Jesus gaie dash 
iniw midasswi ashi bejig o kikinoamaganan gi-sagaamog, 
gi-ijawad wedi Bimide-wadjiwing. Gra-dagwishinowad 
dash ima anind o gi-naganan iniw o kikinoamaganan, 
nisswi dash eta o gi-ani-widjiwan nawatch ga-apiteni- 

madjin: mi sa Pierre, James gaie John; gi-pindigewag 
dash kitiganensing ga-ijinikadegBimide-Kitiganens. Jesus 
dash kakina kija o gi-kikendan iw ge-dodawind gaie 
dash iw ged-iji-wissagendang, kakina iw o gi-kikendan. 
Mi dash gi-madji-kashkendang gaie gi-niningishkad, gi- 
ikitod : „Kin tchitchag kitchi-kashkendam, gega nin nib 
epitch kashkendaman. Oma aiag, kego nibakegon, nin 
ged-iji-nibassiwan.“ Iniw dash nisswi o kikinoama- 
ganan o gi-naganan ima wendji-pindigeng iw kitiganens. 
Kawin dash ginwenj gi-akawabissiwag, pabige gi-niba- 
wag. Jesus dash gi-apagiso gi-otchitchingwanitad, ow 
dash nissing gi-iji-anamiad: „Nosse, kishpin iji-gashki- 
tong, mano ta-madjamagad mandan minikwadjigan (mi 

sa nin kitchi animisiwin); kawin dash nin enendaman, 
kin sa endaman, mano ta-ijiwebad.“ 

Gaie dash ga-apitchi-kotagendang gaie ga-apitchi- 
kashkendang, gi-kitchi-abweso, iw dash od abwesowin 
miskwing gi-ijinagwadini gi-papangiganig akikang. Kije- 
Manito dash od anjeniman gijigong gi-bi-ondjibawan, 
mi dash gi-bi-minigod mashkawisiwin. 

28. Jesus gi-segendang, 

Panima dash nagatch Jesus gi-pasigwi; mi dash gi- 
awi-amadjiad iniw nisswi o kikinoamaganan, gi-inad: 
„Onishkag, jaigwa besho bi-aia aw ge-pagidinid.“ Megwa 
dash keiabi gigitod, jaigwa aw metchi-ijiwebisid kikinoa- 
magan Judas mi bi-dagwishing, bi-widjiwad nibiwa 
jimaganishan gaie anokitagewininiwan bi-takonamowad 
bewategin gaie w r asswaganan, ashaweshkon gaie paga- 
maganan, o gi-bi-ijinajaogowan sa naganisinidjin gaie 
Phariseian gaie ojibiigewininiwan. Aw dash Judas 
kija gi-inagoban iniw jimaganishan: „Ged-odjimag, ini 
aw ge-takoneg.“ Pabige dash o gi-bi-nasikawan Je- 
susan, gi-inad: „Kid anamikon, Kekinoamageian!“ Mi 
dash gi-odjimad. Jesus dash o gi-inan: „Nikaniss, we- 
gonen ba-ondji-ijaian? Mi na wendji-odjimiian, iw pa- 
gidiniian tchi takonigoian?“ 

Mi dash gi-bi-nasikawawad Jesusan igiw jimagani- 
shag gaie anokitagewininiwag iw dash wi-takobinawad 
biminakwanan. Api dash waiabandang iw Pierre keji- 
dine o gi-nanikibidon od ajaweshk, o gi-pakitewan dash 
bejig anokitagewininiwan, ga-ijinikasod Malchus, o gi- 
kishkitawageganaman dash. Jesus ga-inendang ondjita 
mano tchi takonind, o gi-inan Pierran: „Pinaan ldd 
ajaweshk ategiban.“ Gaie dash o gi-tanginamawan iw 
otawagani iniw ga-kishkitawageganamimindjin, mi dash 
gi-nodjimoad. Mi dash beka gi-pagidinamawad jima- 

ganishan iniw onindjin tchi takobidonid. Kakina dash 
o kikinoamaganan gaie go Pierran iwapi o gi-iji-nagad- 
jinijimigon. Igiw dash ga-takonadjig o gi-ijiwinawan 
odenang Jerusaleming. 

29. Jesus gi-dibakona tchi nibod. 

Jerusaleming dash Jesus gi-ijiwina maiamawi-niga- 
nisid pagidjigewinini Kaiphe o wakaiganing, tchi diba- 
konind. Mi dash gi-dibakonind tibishko gemodishkid 
gaie neshiweshkid eji-dodawind. Jesus kawin gego 
gi-matchi-dodansi, mi eta mojag gi-mino-dodawad ani- 
shinaben. Igiw dash ga-dibakonadjig gega pijishig 
Phariseiag gaie ojihiigewininiwag gi-awiwag. Mi dash 
igiw ga-inakonadjig Jesusan tchi nissimind ondji ga- 
apitch-gagawenimawad gaie ga-apitch-jingenimawad, 
anawi kawin gego o gi-mikansinawa iw ge-ondjiawapan. 
Mi dash iw ga-ondji-ijiwidawawad ogiman Ponce-Pila- 
tan, kejidine tchi gijakonanid iw tchi nissimind. 

30. Gri-agonidisod Judas. 

Api dash Judas waiabandang kakina ejiwebak, gi- 
anwenindiso gaie gi-segisi gi-atawed Jesusan. 0 gi- 
nasikawan dash ojibiigewininiwan, gi-inad: nin gi-api- 
tchi-matchi-dodam gi-pagidinag wika ga-matchi-dodansig 
Jesus Gaie dash mi ga-iji-apaginad iniw nissimidana 
dasswabik joniian ima eji-sidegabawinid Phariseian gaie 
ojibiigewininiwan. Mi dash ga-iji-sagaang ima odenang 
gaie dash gi-awi-agonidisod. 

31. Gi-baslianjeond Jesus. 

Api dash igo ga-pindiganind Jesus ima ogima Ponce 
Pilate endad, mi gi-madjitawad Phariseiag gaie ojibiige- 

wininiwag nibiwa anotch gego anisha gi-iji-batamawad. 
Pilate dash weweni o gi-kikendan iw kakina giwani- 
mowad, gaie iw Jesus gego gi-matchi-dodansig. Mi dash 
ga-ondji-inad: kawin gego nin mikansin tchi gi-matchi 
dodang aw inini. Anisha dash Pilate o gi-gossan iw 
sa eji-matchi-ijiwebisinid gaie eshkam nishkadisinid, mi 
dash iw ga-ondji-pagidinad Jesusan tchi bashanjeomind, 
panima dash tchi pagidinawad. Jimaganishag dash o 
gi-odapinawan Jesusan, gi-gisikonawad od agwiwinini, 
o gi-mindjimapinawan dash sakaaganing; mi dash ima 
gi-kitchi-bashanjewawad, 






























































































































124 


32. Jesus gi-bassikwebina minessagawanjin. 

Igiw dash metchi-ijiwebisidjig jimaganishag kawin 
gi-iji-minwendansiwag iw jigwa ga-iji-kitchi-kotagiawad 
Jesusan gi-kitchi-bashanjewawad, keiabi gi-inendamog 
nawatch wi-kotagiawad. Ningoting sa Judawininiwag 
od ano gi-wikwatchiawan iw wi-odogimamiwad. Jesus 
dash kawin gi-inendansi, kawin o gi-odapinansin iw 
wa-inagimigod. Nongom dash igiw jimaganishag anisha 
wi-bapinodawawad o gi-bisikonawan sa miskwegino- 
babisikawagan (anish kitchi ogima ko o bisikonawa 
miskweginobabisikawagan); minawa dash o gi-ojitonawa 
ogimawiwakwan, kitchi minessagawanjin apitchi ge- 
ginisinidjin o gi-abadjiawan. Mi dash ima enigok ga- 
iji-gindjidanamawawad oshtigwanining gaie dash bekish 
o gi-papakitewawan biwabik bedjishkabikak. Gaie dash 
o gi-takonamoawan o kitchinindjiuing obiwaiashkinan, 
Jesusan anisha sa wi-bapinodawawad, tibishko kitchi- 
ogimang wi-dodawawad. Kitchi-ogimag sa o takonana- 
wan o kitchinindjiwang joniia- — kema osawa-joniia 
kikinawadjion. Gaie dash anind jimaganishag o gi- 
otchitchingwanitawawan enassiminid Jesusan, anisha 
bapinodawawad gaie winawa, inawad: Kid anamikago 
wegimakandawadwa Judawininiwag. Graie igiw jima- 
ganishag o gi-sikwanawan oshkinjigoning gaie anind 
o gi-nanabagaskinindji-papakitewawan. 

33. Pilate o gi-pagidinan Jesusan tclii sassagak- 

waomind. 

Iwapi dash Ponce-Pilate agwatching o gi-nibawian 
Jesusan, gi-wabandaad Phariseian gaie kakina Judawi- 
niniwam Ow dash o gi-inan: ,,Ganawabamig aw ininij“ 

Mi sa wa-ikitod: Ganawabamig iw eji-kotamigo-kitimagi- 
nagosid, iw jigwa minik eji-matchi-dodawind; jawenimig 
dash! Mi dash ga-iji-bibagiwad tibishko matchi awes- 
siiag waiaonowadjin gi-inwewag, gi-ikitowad: „Ta-sassa- 
gakwawa, ta-sassagakwawa tchibaiatigong!“ Pilate 
dash od inan: kawin nin wi-sassagakwawassi, kawin sa 
gego gi-matchi-dodansi. Mi dash ga-iji-inawad Pilatan, 
iw wi-batamawad, kishpin wi-sassagakwawassig Jesnsan. 
Pilate dash nwandawad iw ekitonid gi-segisi, o gi- 
gossan, eshkam sa gi-nishkadisiwag. Mi dash Pilate 
ga-ondji-nandotang nibi, gi-kisibiginindjid enassaminid 
anishinaben, gi-inad: nin binis, kawin nin wi-siginama- 
wassi aw meno-ijiwebisid o miskwim, kinawa dash 
babamendamog iw! Kinawa wabandamog iw anin ged- 
iji-nakwetaweg enassamid Kije-Manito iw ondji! Mi 
dash ga-iji-pagidinamawad Judawininiwan tchi sassa- 
gakwawawad Jesusan. 

34. Jesus o Mminiganan kwesigwaninidjin o tchi- 

baiatigoman. 

Jimaganishag dash o gi-odapinawan Jesusan, o gi- 
gisikonawan dash iw miskwegino-babisikawagan, tibi- 
nawe dash od agwiwinini o gi-bisikonawan. Mi dash 
ga-iji-madjinawad awi-sassagakwawawad tchibaiatigong. 
0 gi-atawawan dash ima od inimangananing kwesig- 
waninidjin tchibaiatigon, win tibinawe tchi dagwishimad 
wedi ge-daji-sassagakwaond. Ima dash Jesus ga-daji- 
sassagakwaond wadjiw, gi-ijinikade Calvary. Iw dash 
mikana gi-wassawad gaie gi-aiekosiwinanagad; mi dash 
Jesus ga-ondji-pangishing naningim aking gi-bimini- 
ganad o tchibaiatigoman. Gregapi dash bejig inini ga- 
ijinikasod Simon kitwen gi-anona, iw dash tchi wido- 
kagod. Kawin sa Jesus o gi-gashkitossin keiabi Win 
nijike tchi biminiganad iniw tchibaiatigon. Anind dash 
meno-ijiwebisidjig ikwewag o gi-nopinanawan Jesusan, 
gi-ani-mawiwad. Anin ge-gi-iji-minwendamowapan tchi 
gi-widokawawapan! Kawin dash o gi-pagidinigossiwan 
iniw metchi-ijiwebisinidjin jimaganishan iw tchi wido- 
kawawad. 

35. Jesus gi-sassagakwaigaso. 

Mi dash gi-oditang Jesus ima ogidaki Calvary. 
Jimaganishag dash o gi-gisikonaiebinawan iniw misiwe 
ga-miskwiwaninigin od agwiwinan. Mi dash enigok 
ga-iji-apaginawad ima wagidatik tchibaiatigong; mi dash 
gi-sassagakwawawad onindjining gaie osidaning ima 
tchibaiatigong, kitchi sagaiganan gi-aiowad. 

Jimaganishag dash o gi-maiawakinawan tchibaia- 
tigon, gaie Jesus ima gi-agodjing, pingwashagid, apitchi 
kitimaginagosid. Kawin awiia bakan ta-ijiwebisissi tchi 

apitchi kitimagenimapan dash dassing mekwenimadjin 
iw ga-iji-kitimagisinid. 

36. Jesus nijwatching ishkwatch gi-gikitod gaie 

gi-nihod. 

1 . 

Igiw dash Phariseiag gaie nibiwa bakan Judawini- 
niwag o gi-kitchi-bapiawan gaie o gi-bapishigijwanawan 
megwa gi-agodjininid ima tchibaiatigong. Greget anawi 
weweni gi-gashkitamasowag iw tchi gi-iji-bashanjeogo- 
wapan Jesusan ima sesika tchi gi-nibowad. Kawin 
dash iw o gi-dodagossiwan, potch o gi-iji-gaganodama- 
gowan, bekish apitchi sagiigowad: „Nosse, bonigidetaw 
ogow, kawin sa o kikendansinawa endodamowad.“ 

2 . 

Kij gaie gemodishkidjig gi-sassagakwawawag iwapi 
mamawi Jesus, bejig o kitchinikang, bejig dash o na- 
mandjinikang. Aw dash ga-agodjing Jesus o namandjini- 
kang keiabi gi-mashkawidee, kawin wi-anwenindisossi, 
binish igo o widokawan Judawininiwan iw bapishigij- 
wananid Jesusan. Aw dash o kitchinikang nakakeia 
ga-aiad gi-anwenindiso, gi-ikitod: „Kinawind mi anish 
nongom iw kotagitoiang ki gi-wikwatchitamasomin sa 
gi-bata-ijiwebisiiang. Waaw dash win inini kawin wika 
gi-matchi-dodansi.“ 0 gi-ganonan dash Jesusan, gi- 
inad: „Debendjigeian, mikwenimishin gi-pindigeian kid 
ogimawiwining!“ Jesus dash o gi-inan: „Gfeget kid inin, 
nongom gijigak ki ga-widjiw gijigong.“ 

3 . 

Ima dash Jesus gi-agodjing tchibaiatigong tchigaii 
gi-nibawi Marie Jesus ogin aiapitchi-sagiadjin, ga-api- 
tchi-kitchi-kashkendaminidjin. Ajawaii gi-nibawi ki- 

tchitwa John, Jesus memindage ga-sagiadjin o kikinoa- 
maganan. Jesus dash gi-kitchi-kashkendam iwapi gi- 
mikwenimad ogin, awiia tchi bamiigossinig gaie awiia 
tchi sagiigossinig tibishko wenidjanissingin; gaie iniw 
ga-oossikadjin kitchitwa Josephan jigwa mewija gi- 
nibonid. Mi dash Jesus ga-ondji-inad ogin Marie: 
„Ikwe, nashke mi aw kigwiss!“ Gaie dash Johnan o 
gi-inan: „Nashke mi aw kiga!“ Mi dash igo api iw 
dibaigan John gi-odapinad iniw Jesus ogin, gaie gi- 
bamiad tibishko wegingin. 

4. 

Api dash jaigwa eni-nawakweg, sesika gi-kitchi- 
kashldtibikad enigokwag aki; anawi gi-abita-gijigad 
iwapi, kawin bapish pangi gego gi-nagwassinon. Nisso 
dibaigan dash iw minik gi-kitchi-kashkitibikad binish 
nisso dibaigan eshkwa-nawakweg. 0 anin iji-gotamig- 
wakamig ga-ijiwebisid Jesus iniw nisswi dibaiganan! 
Anish mi sa iwapi gi-kotagitod ki batadowininanin 
ondji. Groma go minik kawin Ossan o gi-mashkawenda- 
miigossin. Mi dash iw awashime ga-ondji-kitchi-kash- 
kendang; mi dash ga-iji-bibagid: „Nin Kije-Manitom, 
Nin Kije-Manitom, wegonen ga-ondji-nngajiian?“ 

5. 

Iwapi dash o gi-pagamishkagon gi-kitchi-gisissod, 
gi-ikito dash: „Nin nibagwe!“ Bejig dash jimaganish 
o gi-maman iskaibanan gi-moshkinebanad jiwabo, o gi- 
nimakwawan dash obiwaiashkinawatigong iniw iskai- 
banan, mi dash gi-ininamawad iw tchi minikwenid. 

6 gaie 7. 

Waiba dash minawa Jesus enigok gi-bibagi, gi- 
ikitod: „Mi sa gi-gijitang.“ Minawa dash gi-ikito: 
„Nosse, ki pagidinamon kinindjing nin tchitchag!“ Ga- 

ikitod dasli iw gi-nawagikweni, mi dash gi-pagidinad 
o tchitchagwan, gi nibod. 



Mi dash igo iwapi kejidine gi-niningishkamagak 
aki; assinig gaie gi-tashkabikissewag, nibiwa gaie tchi- 
begamigon gi-pakishkawan; nibiwa ga-mino-ijiwebisigo- 
banenag wiiawiwan gi-onishkamagadiniwan. Igiw dash 
jimaganishag gaie kakina keiabi gawitagabawidjig ima 
tchibaiatigong geget gi-kitchi-segisiwag, gi-ikitowad: 
„Aw inini geget Kije-Maniton od OgwissimigonA 

Anin Jesus eji-kitchi-sagiinowangen, iw sa ga-iji- 
kitchi-kotagitod gaie ga-iji-nibod ketchi-gotamigwendag- 

wak nibowin kinawind ondji, ondji tchi agwashiminang’ 
ima batadowining gaie kagige ishkoteng anamakamig! 

37. Jesus gi-nissandawaa tcMbaiatigong gaie gi- 
pagidenima tcMbegamigong. 

Aiajawi-wabang dash mi wi-manadjitowad Judawini- 
niwag o kitchitwa-gijigadomiwa. Mi dash ga-ondji- 
inendamowad igiw jimaganishag, nongom igo onago- 
shinig tchi nissandawatowad Jesus wiiaw ima tchibaia- 
tigong. Tchi bwa ijitchigewad dash iw, akawe o wik- 
waiakwendanawa jaigwa Jesus geget tchi gi-nibod. Mi 
dash ga-ondji-bajibawad bejig jimaganish ima odeining 
jimagan. Pabige dash gi-bi-ondjitchiwan miskwi gaie 
nibi; mi dash gi-kikendang aw jimaganish geget jigwa 
Jesus gi-nibod. Kishpin sa awiia patchishkawind odeing, 
kishpin dash miskwi pijishig ondjiganig ima odeing, 
kawin mashi nibossi. 

Iniw dash ga-mino-pisindagodjin Jesus iwapi kawin 
gi-iji-minwendansiwag, igiw jimaganishag winawa tchi 
nissandawatowad iw Jesus wiiaw ima tchibaiatigong gaie 
tchi pagidendamowad, iw dash ga-ondji-inendamowad, 
osam mamanj gaie go manadak ningotchi tchi pagiden- 
djigadessininig Jesus wiiaw. Iniw dash bejig Jesus ga- 
mino-pisindagodjin ga-ijinikasod Joseph Arimatheus o 
gi-nasikawan Pilatan gi-awi-nandotamawad win tchi 
nissandawatod Jesus wiiaw gaie go tchi pagidendang. 
Pilatan dash o gi-pagidinamagon. Aw dash Joseph 
gaie minawa bakan bejig Jesus ga-sagiigodjin Nikode- 
mus ga-inind o gi-odapinanawa Jesus wiiaw gaie gi-nis- 
sandawatowad ima tchibaiatigong. 

Aw dash Joseph kija gi-ojitamasogoban tchibegamig 
gi-wimbabikaamogoban sa ajibikong; mi dash ima ga- 
ijiwidowad Jesus wiiaw od oshki-tchibegamigong Joseph. 
Jesus dash ogin gaie anind meno-ijiwebisidjig ikwewag 

gi-ani-widjiwewag, bekisJi gi-naninawendamowad gaie 
gi-ani-mawiwad. Mkodemus dash o gi-bidon meno- 
magwak wi-atawad Jesusan wiiawining ima tchibegami- 
gong, iw dash waiba tchi banadassininig. Api dash 
weweni ga-pagidendamowad iw wiiawima ima tchibega- 
migong, mi ga-iji-gibakwaamowad, kitchi assinin sa o 
gi-gibakwaigenawan. 

Panima dash Judawininiwag o gi-bi-ijiwinawan jima- 
ganishan gi-bi-assawad ima giwitaaii tchibegamigong 
ondji Jesusan. Megwa sa gi-bimadisid gi-ikito iw tchi 
abitchibad gi-nissogonagadinig. Mi dash iw ga-ondji- 
assawad jimaganishan, iw dash tchi ijiwebassininig. 
Igiw dash jimaganishag o gi-aianawan gashkiewisiwin 
awiia tchi pagidinassigwa tchi ijanid besho ima tchi- 
begamigong atenig Jesus wiiaw, gaie go awiia tchi gi- 
dinansig iw wiiawima ima tchibegamigong. 

88. Jesus od abitcliibawin. 

Jesus gi-nibo gaie gi-pagidenima tchibegamigong 
tchibaiatigo-gijigadinig. Jaigwa dash nessogonagak, mi 
iw Pak-gijigad. Jaigwa go api bi-mokaang gisis, sesika 
kakina mi ga-iji-kitchi-goshkwakamigisseg aki. Mi dash 
iw api Jesus neiab gi-bimadisid, gi-onishkad tchibega- 
migong, gaie tibishko gissisong gi-iji-wasseianig wiiaw. 
Mi go gaie api Anjeni gi-bi-ondjibad gijigong bi-ana- 
mietawad Jesusan. Igiw dash jimaganishag mi go gega 
ga-iji-nib owad iw ga-apitch-segisiwad. 

89. Jesus o gi-minan Pierran tcM niganisinid od 

anamiewigamigong. 

1 . 

Jesus ga-abitchibad keiabi nimidana dassogwan o gi- 
widjaiawan o kikinoamaganan, iniw ga-apitchi-mina- 

wanigwendangin megwa gi-widjaiawad, gaie ga-kitchi-sa- 
giadjin iw minawa gi-widjaiawad. Jigwa dash nimidana 
endassogwanagak, mi api ga-inendang neiab tchi giwed 
wedi gijigong tchi nasikawad Ossan Kije-Maniton. Mi 
dash ga-ondji-ganawendaad iniw ga-apitchi-sagiadjin o ma- 
nishtanishiman, mi sa o kikinoamaganan gaie kakina ena- 
mianidjin iw tchi ganawenimigonid kejewadisinidjin ma- 
nishtanishiwininiwan, tchi nabishkagod win ga-iji-mino- 
ganawenimad. 

Jesus o gi-sagian apine gaie binish igo nongom 
o kikinoamaganan; o gi-ijinikanan dash nin manishta- 
nishimag gaie dash iw omanishtanishiwininimigod. 
Nashke abiding ga-ikitod: „Nind aw kejewadisid ma- 
nishtanishiwinini. Aw kejewadisid manishtanishiwinini 
od ijiwinan o manishtanishiman apitchi onyishininig ge- 
baba-daji-wissininid. Gaie win nigan bimosse, o ma- 
nishtanishiman dash o nopinanigon, anish o nissitota- 
mini sa od inwewin. Mi sa tibishko eji-nopinajiwad, 
nin manishtanishimag anish nin kikenimigog sa. Keje- 
wadisid manishtanishiwinini o pagidinan o bimadisiwin 
o manishtanishiman ondji. Mi gaie nin tibishko nin 
pagidinan nin bimadisiwin nin manishtanishimag ondji.“ 

2 . 

Jaigwa dash gega wedjitchisseg iw ga-ikitod Jesus 
tchi naganad o manishtanishiman oma aking (mi sa 
enamianidjin), neiab tchi giwed gijigong. Mi dash ga- 
ondji-inad kitchitwa Pierran: „Pierre, ki sagi na, kin 
awashime eji-sagiiwad dash anind kikinoamaganag?“ 
„Mi nangeka, ki kikenim sa Debendjigeian iw sagiinan.“ 
Jesus dash od inan: „Asham nin manishtanishensimag!“ 
Minawa Jesus o gi-gagwedjiman: „Pierre, ki sagi na?“ 
Pierre o gi-nakwetawan: „Mi nangeka, ki kikenim sa 
Debendjigeian iw sagiinan.“ Minawa Jesus o gi-inan: 
„Asham nin manishtanishensimag!“ Minawa o gi-gag- 
wedjiman, mi nissing: „Pierre, ki sagi na?“ Pierre dash 
gi-migoshkadendam iw Jesusan jigwa nissing nassab iji- 
gagwedjimigod, o gi-inan dash: „Debendjigeian, kakina 
gego kikikendan, ki kikendan gaieiwsagiinan.“ Minawa 
dash Jesus od inan: „Asham nin manishtanishimag!“ 

3 . 

Jesus o gi-inan kitchitwa Pierran: „Asham nin 
manishtanishensimag gaie nin manishtanishimag!“ Mi 

sa: asham kakina enamiadjig, kakina gaie igiw naga- 
nisidjig nin anamiewigamigong eji-otchitchagowad. Mid- 
jim, mi wendji-bimadisid anishinabe eji-owiiawid. Kije- 
Manito dash od ikitowin gaie o jawendjigewin, mi 
wendji-bimadisid enamiad eji-otchitehagod. 

Ima masinitchiganing masinitchigaso Jesus minad 
Pierran sakaon; win tibinawe o sakaon rni iw ga-minad 
Pierran: Eji-mamawi-aiawad ima manishtanishiwigami- 
gong igiw manishtanishensag gaie manishtanishag, mi 
tibishko eji-aiawad Jesus od anamiewigamigong mekate- 
wikwanaieg gaie enamiadjig. Mi dash ima wendji-kiken- 
dagosid Pierre gi-niganendagosiigod Jesusan win tchi ga- 
nawenimad Jesusan ondji kakina minik endashinid iniw 
enamianidjin gaie go iniw anind Jesus o kikinoamaganan. 

Gra-ijad Jesus gijigong geget mino-manishtanishiwi- 
nining Pierre o gi-iji-ganaweniman iniw enamianidjin. 
Ga-iji-mino-ganawenimad Jesus iniw enamianidjin, mi 
go gaie Pierre ga-ijiwebisid. 0 gi-mino-ganaweniman 
enamianidjin gaie o gi-mino-kikinoamawan Jesus od 
anamiewin, gaie dash ishkwatch o gi-pagidinan o bi- 
madisiwin enamianidjin ondji, gi-sassagakwaond tchi- 
baiatigong ima odenang Roming; mi sa ima ga-daji- 
kitchi-mekatewikwanaiewid. 

Eshkam dash gi-batainowag igiw ga-odapinangig 
Jesus od ijitwawin. Gra-nibod dash Pierre minawa 
bejig maiamawi-niganisid kitchi-mekatewikwanaie gi- 
aia ima odenang Roming, mi sa kitchitwa Linus; mi 
aw ga-nabishkawad kitchitwa Pierran. Mi dash mojag 
ga-bi-ijiwebak binish nongom. Aw sa kitchi-mekatewi- 
kwanaiewid Roming mi aw gwaiak naiabishkawad ki- 
tchitwa Pierran, mi aw gaie genawenimad kakina ena- 
mianidjin kakina gaie naganisinidjin anamiewigamigong 
enigokwakamigak aki. 

40. Jesus gijigong gi-ijad. 

1 . 

Mmidana ga-dassogwanagak ga-ako-abitchibad Jesus, 
mi api ga-naganad o kikinoamaganan. Gi-kitchi-kash- 
kendamog dash iw jaigwa wi-naganad. Iw dash na- 
watch tchi naendaminid o gi-iji-wawindamawan, jigwa 
kakina win gi-ijitchiged: api ishkwa-bimadisinid oma 
aking tchi nasikagod dash wedi gijigong. Ishkwatch 
dash o gi-inan: „Tchi bwa nibiwa dassogwanagak ki 
ga-bi-ijinajaamoninim tchi bi-odissineg Wenijishid-Ma- 
nito; nomag dash mamawi-aiaiog ima Jerusaleming.“ 

2 . 

0 gi-ijiwinan dash o kikinoamaganan gaie nibiwa 

enamianidjin ima Bimide-wadjiwing', ow dash o gi- 
inan: „Kakina gashkiewisiwin nin gi-minigo gijigong 
gaie aking. Madjag, baba-gagikimig kakina anishina- 
beg endassowinsowad, sigaandawig od ijinikasowining 
Weossimind gaie Wegwissimind gaie Wenijishid-Manito. 
Kikinoamawig gaie tchi ganawendamowad kakina ga- 
iji-gagikiminagog. Nin dash ki ga-widjiwininim kaginig 
binish tchi ishkwa-akiwang.“ 

Gi-ombinikeni dash gi-stessinindjitawad o kikinoama- 
ganan gaie gi-anamietawad. Megwa dash anamietawad, 
mi ga-iji-ombishkad wedi gijigong kakina mamawi 
enassaminid ima ga-aianidjin; mi dash gi-awi-namada- 
bid o kitchinikaning Ossan Kije-Maniton. 

Anakwadong dash o gi-angwabamawan. Megwa 
kikinoamaganag keiabi inabiwad iw nosswabamawad, 
nij anjeniwan gi-bi-nagosiwan, gi-ikitonid: „Aw Jesns 
nongom ejad wedi gijigong, minawa tibishko ta-bi-ija 
oma eji-ijad nongom gijigong.“ Mi dash kakina ga- 
iji-otehitchingwanitawad, anamietawawad Jesusan. Gi- 
ani-giwewag Jerusaleming gi-ani-kitchi-kashkenda- 
mowad. 

41. Gi-binanjissed Wenijisliid-Manito. 


Igiw dash kikinoamaganag mamawi gi-abiwag bejig 
wakaiganing ima Jerusaleming, gi-anamiawad iw ga- 
iji-kikinoamagowad Jesusan tchi bi-odissigowad iniw 

Wenijishinidjin-Maniton. Jesus dash ogin gaie win o 
gi-bi-widjaiawan. Gra-midassogwanagak dash ga-ako-ijad 
Jesus gijigong, mi sa Pentekote-gijigad, sesika 6 gi- 
nondanawa gego ishpiming hi-ondwewenig tibishko 
ketchi-bidanimakin, kakina dash iw wakaigan enigok- 
wag gi-niningishkamagad. Mi dash wabandamowad 
wagidjaii oshtigwaniwang endasso-bejigowad atenig be- 
bejig odenaniwaman ishkoteng ejinagwadinigin.. Weniji- 
shid sa Manito gijigong gi-bi-ondjiba, gi-bi-pindigawad 
dash kikinoamaganan odeining. 

Pabige dash kakina gi-wasseiendamideewag, gaie 
gi-apitchi-binadiniwan odeiwan gaie gi-kitchitwawen- 
dagwadiniwan. 

42. Jesus minawa ta-bi-ija islikwa-akiwang tchi 
dihakonad kakina anishinahen. 

Debeniminang Jesus aiapitchi-sagiigosid gi-ija giji- 
gong, meshkwat dash ki widjaiawigonan Wenijishid- 
Manito Win ga-bi-ijinajawadjin oma aking. Jesus gaie 
Win apine kaginig ki widabimigonan keiabi oma aking, 
mi sa ima pindj’ anamiewigamigong abi ima aiapitchi- 
kitchitwawendagwak Eukaristiwining kitchitwa adopo- 
wining. Greget, anawi kawin kid iji-wabamassiwanan 
ima tibishko ga-iji-wabamawad winawa kikinoamaganag 
api gi-baba-aiad oma aking. 

Api dash ishkwa-akiwaninig, minawa ta-bi-ija oma 
tchi wabaminagosid, apitchi dash bakan ta-bi-nagosi. 
Ta-bi-nagosi sa o bishigendagosiwining gaie o kitchi- 
ishpendagosiwining; anakwadong dash ta-bi-namadabi 
ishpiming, tibishko gissisong ta-bi-iji-wasseiasi, gaie o 
ga-bi-giwitashkagon od anjeniman. 

Kakina dash iwapi ga-nibodjig ta-abitchibawag, ta- 
bi-sagaamog ima o tchibegamigowang. Jesus dash ta- 
wawenabi ogima-apabiwining tchi dibakonad kakina 

anishinaben. Kakina dash ta-bi-ondji-nagosiwag’ ani- 
shinabeg eiadjig ima niwing nakakeia we-ondanimak. 
Anjeniwag dash kakina o gad-assawan meno-ijiwebisi- 
nidjin Jesus o kitchinikang, metchi-ijiwebisimidjin dash 
o namandjinikang. Mi dash iwapi Jesus kakina tchi 
wabandaiwed mijisha enassaminid anjeniwan gaie ani- 
shinaben kakina endasso-bejigod anishinabe o dodamo- 
winan, mino-dodamowinan gema matchi-dodamowinan, 
gaie go kakina minik ga-kadjigademagak matchi-iji- 
webisiwin. 

Ishkwatch dash aiapitchi-kijewadisid Jesus o gad- 
inan iniw meno-ijiwebisinidjin: „Bi-ijaiog wedi kakina 
gijigong!“ Gaie dash anjeniwag ta-minawanigwendamog 

; 

. 

tchi ijiwinawad kakina iskpiming gijigong, wedi dash 
kagigekamig ge-daji-anamietawawad Jesusan gaie ge- 
daji-widj’-minawanigosimawad jawendagosiwining. 

Metchi-ijiwebisinidjin gaie o gad-inan, bekish tchi 
nishkadisid: „Awass madjag oma, ijaiog wedi kagige 
ishkoteng anamakamig!“ Meno-ijiwebisidjig o ga-widj’- 
aiawawanKije-Maniton ishpiming gijigong, kagigekamig 
ge-daji-minawanigwendamowad; metchi-ijiwebisidjig dash 
ta-aiawag ishkoteng anamakamig, kagigekamig tchi 
tchagisowad. 

